
DE CE EDGAR WALLACE? 


Fiindcă o colecţie de policieruri nu mai poate debuta în 
vremea noastră cu autori ca englezii: A. Connan Doyvie, G.K. 
Chesterton şi Wilkie Collins ori vecinii lor de pe continent — 
Emile Gaboriau, Gaston Leroux, Maurice Leblanc sau Emile 
Souvestre, decât dacă editorii ar fi cu tot dinadinsul nişte fani ai 
manierei retro! 

Şi mărturisim că nu suntem! 

Programul nostru în materie de literatură de suspans — 
uşor de descifrat din chiar denumirea colecţiei — MAEŞITRI 
LITERATURII POLIȚISTE — se adresează cititorului căruia un San 
Antonio sau un Stephen King, o Isabelle Allende ori un Charles 
Bukovski li se par autori cu care se poate merge la „sigur” într-o 
seară când afară plouă, când televizorul „are draci” sau când, 
pur şi simplu, îşi amintesc de spusele lui Mircea Eliade: „Un 
roman poliţist este totdeauna o lectură reconfortantă, stenică şi 
pură, înainte de toate o lectură pură; acolo toţi criminalii sfârşesc 
prin a fi prinşi, escrocii se sinucid, iar detectivul se logodeşte”. 

Propunem unor asemenea lectori avizaţi şi sceptici să 
încheie un pariu cu noi... acum când se fac şi se pierd atâtea 
pariuri! Când vor închide paginile primului volum al acestei 
colecţii polițiste şi vor constata că pe neobservate au ajuns în 
zorii zilei următoare, ne vor da dreptate că subscriem la adevărul 
din sloganul: ESTE IMPOSIBIL SA NU FII CAPTIVAT DE EDGAR 
WALLACE! Câteva cuvinte despre autorul acestui personaj insolit 
şi inedit căruia i se spunea „Vrăjitorul”. 

Cei mai mulţi dintre dvs. ştiu ca este unul dintre clasicii 
„Viabili” ai romanului poliţist şi că lucrările sale au dăruit 
cititorilor (al căror număr se ridică la sute de mii) bucuria lecturii 
de calitate şi destinderea — atât de necesare mai ales în 
condiţiile stresului actual. Selfmademan englez tipic, născut la 
Greenwich, vinde ziare la Londra la unsprezece ani, o face câtva 
timp pe marinarul, se lansează în comerţul cu lactate, îl regăsim 
apoi în construcţii şi la 21 de ani debutează cu un roman 
(evident poliţist) în regie proprie. 

După câteva ezitări, află, în cele din urmă, editorul capabil 
să-l lanseze. Intr-adevăr, urmează un bestseller după altul (cu o 
cadență şi o inventivitate de puţini depăşită), ca apoi 
Hollywoodul să facă apel la serviciile sale de scenarist. 

Dar soarta a vrut ca la 10 februarie 1932 existenţa să-i fie 
curmată de o congestie pulmonară. Şi, astfel, la bordul unui 
crucişător britanic, revine în ţara-i natală cel mai mare scriitor de 
romane polițiste al tuturor timpurilor Richard Horatio Edgar 
Wallace. 

În asemenea situaţii se foloseşte sintagma uşor demo- 
netizată: „dar opera sa trăieşte”... care de astă dată chiar se 
adevereşte. 

Opţiunea noastră (şi a dvs.?) se datorează faptului că 
autorul are, faţă de alţi potenţiali concurenţi în ale suspansului, 
şi-un aliat redutabil: tipicul umor britanic drămuit „cum grano 
salis”, astfel ca între două „scene şoc” să ne mai putem trage 
niţel respiraţia... 


G. W. 

1. RECVIEM PENTRU O TÂNĂRĂ CORISTĂ 


Mike Guild ducea o viaţă extravagantă şi provoca deseori 
discuţiile violente ale opiniei publice, datorită aventurilor sale. 
Unii râdeau de el, cei mai mulţi erau însă indignaţi de 
comportamentul său. 

Intr-o zi, de pildă, goni cu viteza de 110 km de-a lungul lui 
Regent Street. Urmarea acestui fapt fu accidentarea gravă a doi 
pietoni, demolarea completă a unui stâlp electric şi distrugerea 
autoturismului. Acuzaţia că ar fi fost beat nu avea sorţi de 
izbândă, întrucât fu extras perfect lucid din tăblăria 
contorsionată. El în sine, exceptând câteva zgârieturi minore, nu 
păţi nimic. 

In ciuda expertizei medicale favorabile, tribunalul îl 
condamnă. Mike făcu recurs, apăru în faţa juraţilor cu cei mai 
buni avocaţi care pot fi obţinuţi pe bani şi izbuti, cu mare 
greutate, să obţină o sentinţă de achitare. 

In lumea teatrelor era destul de cunoscut, fiindcă oferea 
„party'-uri mult comentate. Se zvonise că la petrecerile date 
pentru intimi se petrec nişte lucruri atât de nebuneşti încât 
aproape că nu se putea vorbi despre ele. Odată se dusese la 
Paris şi poliţia franceză fusese nevoită să facă mari eforturi 
pentru a muşamaliza un „incident neplăcut” care se întâmplase 
în timpul şederii sale. 

Dar oricum, nu puteai chiar să treci sub tăcere faptul că pe 
trotuarul din faţa hotelului zăcea o tânără şi frumoasă coristă. 
Căzuse de la etajul cinci! Aşa că poliţia fu obligată să declare 
conciliantă că /a jeune Dame greşise uşa apartamentului. Nimeni 
nu se întrebă când avu loc constatarea oficială a decesului, de ce 
se căţărase peste balustradă. 

Singurul care se dovedi interesat pentru afacerea asta fu 
Henry Arthur Milton, o persoană căutată de instanţele 
judecătoreşti şi de poliţie. Intâmplarea făcu să locuiască atunci în 
acelaşi hotel. Opinia publică îi cunoştea sub numele de Vrăjitorul. 
Desigur că în registrul hotelului figura sub un alt nume. 

DI. Guild făcu anume donaţii substanţiale în beneficiul 
văduvelor şi orfanilor membrilor poliţiei, instituţie căreia îi 
provocase atâta osteneală şi destule neplăceri. La câtva timp 

după aceea reveni la Londra, în locuinţa sa splendid amenajată 
din Carlton House Terrace. Se părea că nefericitul eveniment nu- 
| afectase deloc — şi se comporta astfel de parcă nu s-ar fi 
întâmplat nimic. Nu se formaliză nici atunci când diverse mărimi 
ale lumii teatrului începură să-l ignore, fiindcă ecourile neplăcute 
ale sejurului său parizian nu mai conteneau. 

Era un bărbat cam de treizeci şi cinci de ani şi avea peste 
trei milioane de lire sterline. Ca urmare a bogăției sale mari, 
noţiunile sale privind binele şi răul, permisul şi nepermisul, 
deveniseră oarecum confuze. 

Dacă accidentul acesta s-ar fi întâmplat la Londra, şi nu la 
Paris, atunci nici cele mai mari sume şi nici cei mai buni avocaţi 
din lume nu l-ar fi putut feri de anume consecinţe inevitabile. 


Într-o superbă dimineaţă de noiembrie, când soarele 
strălucea pe un cer limpede peste copacii golaşi din Green Park, 
valetul îi aduse d-lui Guild micul dejun la pat. Pa tavă se mai 
găsea şi-o scrisoare recomandată, expediată de la Paris. Pe plic 
se putea citi subliniat cu roşu: „Urgent şi personal! Nu se va 
deschide de secretarul particular”. 

Mike Guild se ridică în capul oaselor, îşi îndreptă o şuviţă de 
păr blond şi fixă câtva timp nehotărât scrisoarea, înainte de-a o 
deschide, suspinând. Scoase de acolo doar o coală subţire care 
era dactilografiată „la un rând” şi care, în afară de faptul că nu 
era datată, n-avea nici formula de adresare sau încheiere: 


„La optsprezece octombrie, în compania unei mici societăți, 
ați întreprins o călătorie la Paris. Vi s-a alăturat şi d-ra Ethel 
Seddings, care nu vă cunoştea caracterul adevărat. Pentru a 
scăpa de insistențele dvs., a fost obligată să se sinucidă. Mi se 
spune Vrăjitorul — adevăratul meu nume este Henry Arthur 
Milton. Dacă vreti referințe privind persoana mea, puteţi afla 
amănunte de la Scotland Yard. Fiindcă sunteți un om care 
dispune de relații puternice, vă acord o păsuire, pentru a avea 
timp să le mobilizați. După un termen convenabil voi veni la 
Londra şi vă voi ucide.” 


Mike citi de câteva ori scrisoarea, întoarse foaia şi pe partea 
cealaltă, dar nu mai găsi nimic. 

— La dracu, cine-i Vrăjitorul? întrebă el, şi valetul, care era 
versat în astfel de treburi, îi povesti tot felul de lucruri despre 
acest personaj arhicunoscut. 

Mike răsuci şi plicul pe toate părţile, dar nici în felul ăsta nu 
înţelese prea multe. Râse, şi era pe cale de-a rupe scrisoarea, 
când totuşi se răzgândi în ultimul moment. 

Ceva mai târziu îşi chemă secretarul. 

— Trimiteţi fiţuica asta împreună cu o scrisoarea de 
înaintare la Scotland Yard. 

Ar fi uitat de tărăşenia asta, dacă, reîntorcându-se de la 
masa de prânz, n-ar fi găsit în locuinţa sa pe un domn care-l 
aştepta. Persoana arăta posomorâtă, avea o barbă scurtă şi 
neagră şi se prezentă ca inspectorul şef Bliss, de la Scotland 
Yard. 

— A, veniţi din cauza scrisorii, nu? O idioţenie! Cred că nu 
luaţi treaba asta în serios? 

Bliss dădu încet din cap şi spuse: 

— O consider atât de gravă, că timp de o lună sau două veţi 
fi supravegheat de doi dintre cei mai buni oameni ai mei! 

Mike îl privi neîncrezător. 

— Chiar vreţi să faceţi treaba asta? Dar valetul mi-a spus că 
domnul este un răufăcător pe care-l caută poliţia. Doar n-o să 
îndrăznească să vină la Londra! 

Bliss surise înverşunat. 

— El îndrăzneşte orice. Dacă-i face plăcere, se duce chiar şi 
la Scotland Yard. Şi, pentru cazuri cum este cel al dvs., se 
interesează în mod deosebit. 

Funcţionarul povesti câte ceva despre Vrăjitor şi Mike Guild 
începu deodată să se agite. 

— Dar e îngrozitor... doar nu laşi un asasin să se plimbe de 
colo până colo? Nu reuşiţi să-l prindeţi? Aşa ceva nu mi s-a 
întâmplat niciodată! Şi în afară de asta, chestiunea de la Paris a 
fost un accident. Biata smintită a confundat uşile... 

— Sunt perfect edificat asupra cazului, d-le Guild, replică 
liniştit Bliss, şi nu mi-ar face plăcere să-l discut cu dvs. Dar 
trebuie să vă spun un lucru: cred că-l cunosc cel mai bine pe 
Vrăjitor şi-i cunosc şi metodele — pot să vă asigur că-şi respectă 
în oricare împrejurări cuvântul dat. Suntem deci obligaţi să vă 
protejăm. Nu angajaţi personal de serviciu fără a mă înştiinţa şi 
informaţi-mă zilnic unde vreţi să vă duceţi şi ce doriţi să 

întreprindeţi. După câte ştiu, Vrăjitorul este singurul infractor din 
lume care se bizuie doar pe arta lui de a se deghiza. Nu avem la 
Scotland Yard nici o fotografie de-a lui şi eu sunt unul dintre 
puţinii care l-au văzut vreodată complet fără mască. 

Lui Mike nu-i plăcea deloc să-şi stabilească vreun program. 
Făcea parte dintre oamenii impulsivi şi nu ştia niciodată exact 
unde se va afla în ora următoare. Şi în afară de asta, intenţiona 
să facă un voiaj la Berlin... 

— Dacă părăsiţi Anglia, nu răspund eu de siguranţa dvs., 
replică Bliss, scurt. 

DI. Guild păli. 


La început îşi impuse să considere totul o glumă, dar după o 
lună deveni nervos, văzând tot timpul detectivi în preajma lui. 

Şi într-o seară, Bliss îi aduse vestea oare-l consternă, aceea 
că Vrăjitorul se afla în Anglia. 

— De... unde... ştiţi asta? întrebă el cu vocea întreruptă. 

Dar inspectorul şef nu-i mai dădu detalii, fiindcă nu dorea 
să vorbească despre Freddy şi nici despre purtarea ciudată a 
individului cu barba roşie. 

Freddy locuia într-o căsuţă care aparţinea unei bătrâne 
surde. Ea avusese chiriaşi şi mai neplăcuţi decât acest individ 
care purta haine jerpelite şi care avea o mutră da beţiv, pocită şi 
mai mult de dinţii ieşiţi în afară. 

Intr-o seară, Freddy se furişă la circa de poliţie, fiindcă 
inspectorul Stourbridge trimisese după el. 

— Mâine, d-le Stourbridge, va avea loc o spargere la 
bijutierul Lowe din Islington. Gaura asta o dau nişte tipi din 
Notting Dale şi marfa va fi ascunsă la tăinuitorul Elfus. Din cauza 
asta m-aţi chemat? 

Freddy strânse din pleoapele înroşite şi îşi învârti în mâini 
pălăria. Paltonul său zdrenţuit aproape că mătura podeaua. 

Stourbridge cunoştea o grămadă de turnători ai poliţiei, dar 
Freddy reprezenta totuşi o categorie cu care nu mai avusese de- 
a face. 

Şovăi, îi spuse apoi să aştepte un moment şi trecu în 
camera cealaltă. 

Inspectorul şef Bliss şedea la birou, iar în faţa lui se afla un 
dosar voluminos. 

— A venit tipul despre care v-am povestit. Până acum n-am 
avut altul mai bun, şi dacă n-are de înfruntat un risc neobişnuit 
de mare sau dacă măcar nu este conştient de aceasta — este de 
nepreţuit. 

Bliss îşi ciupi barba neagră. 

— Ştie pentru ce l-ai chemat? 

Stourbridge rânji. 

— Nu. l-am cerut să culeagă informaţii despre furtul unor 
bijuterii, dar ştiam deja toate amănuntele... 

— la adu-l încoace. 

Freddy îşi făcu apariţia ezitând, privind nesigur de la unul la 
celălalt. 

— Acesta este dl. Bliss de la Yard, explică Stourbridge. 

Freddy dădu din cap. 

— Am auzit deja despre dvs., spuse el eu o vocea înaltă, 
stridentă. Dumneavoastră sunteţi tipul ăla dat dracului, care l-a 
prins pe Vrăjitor... 

— Dacă e să fim corecţi, trebuie spus că nu încă, replică 
apăsat Bliss, dar se prea poate ca dumneata s-o faci. 

— Eu? Gura lui Freddy se căscase, şi dinţii săi proeminenţi îi 
amintiră lui Stourbridge de masca unui popular comic. Eu nu mă 
ating de Vrăjitor, dacă-mi permiteţi. Dacă-mi daţi de lucru, 
primesc cu plăcere. Asta este damblaua mea — de fapt ar fi 
trebuit să mă fac poliţist. Puteţi să cereţi relaţii despre mine la 
Manchester. Eu l-am găbiit pe Spicy Brown, când toţi sticleţii îl 
căutau zadarnic. 

— Mi se pare că din cauza asta ţi s-a cam aprins pământul 
sub picioare acolo, nu? întrebă inspectorul. 

Individul oscila neliniştit de pe un picior pe celălalt 

— Da, s-au cam luat de mine... vorbesc despre băieţi. Din 
cauza asta m-am întors la Londra. Dar trebuie să-mi vâr nasul 
peste tot, asta-i patima mea. Nu pot altfel. 

— Ce-ar fi dacă ai strânge nişte informaţii pentru mine, îi 
propuse Bliss în replică. 

Şi astfel se făcu că un tip extrem de capabil începu să-l 
supravegheze pe străinul cu barbă roşie. 


Omul cu barbă roşie sosise la Londra cu un pachebot din 
Indii, care făcuse escală şi la Marsilia. Paşaportul său era emis pe 
numele de Tennet. Călătorea cu clasa a treia şi de meserie era 

inginer electrotehnic. Dar în ciuda văditelor sale dificultăţi 
materiale, închiriase un mic apartament luxos în Kensington. 

Atenţia inspectorului şef Bliss fu atrasă pentru prima oară 
asupra lui, când îl văzu într-o seară la Carlton House Terrace. 
Inginerul afirma că dorea să discute cu dl. Guild în privinţa 
proiectului unei centrale hidroelectrice din India. 

Ziua următoare, fu observat studiind cu amănunţime 
clădirea, pe partea dinspre parc. 

Să-l reţii şi să verifici dacă declaraţiile sale se bizuie pe 
realitate, ar fi fost o chestiune uşoară. Dar de curând avuseseră 
loc mai multe scandaluri, fiindcă fuseseră arestate două 
persoane inocente, aşa că Scotland Yard ul nu mai voia să-şi 
asume un nou risc. 

Tennet fu urmărit până la locuinţa sa. Părea să fie o 
persoană risipitoare, fiindcă folosea tot timpul taximetre, chiar 
când distanţele nu justificau defel aceasta. 

Freddy îl asculta pe Bliss, marcând o indispoziţie crescândă. 

— Nu vreau să am de-a face cu Vrăjitorul în nici un fel, 
spuse el răguşit. Dar, de fapt, el nici n-are barbă roşie. 

— Ţine-ţi gura! îl repezi Bliss. Ce, nu putea să-şi lase una? 
Vezi ce poţi afla. Poate intri „întâmplător” în locuinţa lui şi dai de 
niscai scrisori — uneori, poţi găsi astfel informaţii valoroase. 
Ceea ce nu înseamnă că poliţia ţi-a dat misiunea asta, dar... 

Freddy dădu din cap în semn că pricepuse... 


Trei zile mai târziu, detectivul căruia îi fusese repartizat 
Freddy primi din partea acestuia un raport doldora cu informaţii 
remarcabile. Omul cu barbă roşie fusese la aeroportul Croydon şi 
dusese tratative pentru un avion cu două locuri, care să-l 
transporte pe continent. Intârziase vreme îndelungată la o firmă 
de produse electrice din estul Londrei, unde făcuse o serie de 
cumpărături enigmatice, pe care le cărase acasă cu un taxi. 

Bliss îi raportă superiorului său. 

— Arestaţi-l, îi propuse acesta. Vă obţin şi un ordin de 
percheziţie a domiciliului. 

— Intr-un fel, am şi făcut treaba asta. Nu s-a găsit însă 
nimic ce-ar putea fi relevant. 

In seara aceea îl vizită pe dl. Guild. Mike era de 
nerecunoscut. Ultimele trei luni îl istoviseră. 

— Nimic nou? întrebă el temător în momentul când Bliss 
intră. Nici individul ăla n-a reuşit să descopere ceva? Cred că se 
poate măsura cu oricare dintre oamenii Scotland Yard-ului. Am 
discutat şi eu noaptea trecută cu el, după ce a stat de vorbă pe 
hol cu unul din detectivii dvs. D-le Bliss, aş dori să vă povestesc 
adevărul despre incidentul de la Paris... 

— Mai bine n-o faceţi, îl întrerupse Bliss. 

Dorea să reuşească măcar menţinerea în exterior a unei 
aparente de interes pentru soarta d-lui Guild. 

De-abia părăsise inspectorul şef Carlton House Terrace, 
când un taxi trase la peron. Din el cobori Freddy şi aproape că se 
ciocni cu detectivul de serviciu. 

— Unde-i Bliss? întrebă el repede. Tipul cu barbă roşie a 
dispărut... a părăsit casa şi şi-a ras barba, d-le Connor. Nu l-am 
recunoscut, când a ieşit. 

— Bliss tocmai a plecat, răspunse Connor abătut. 

Urcară cu liftul la etajul unde se afla apartamentul d-lui 
Guild. Valetul îl conduse pe Connor în sufragerie, unde era 
telefonul, şi-l lăsă pe Freddy să aştepte în hol. Acolo dădu Mike 
peste el. 

— Hello, ce noutăţi mai sunt? întrebă dl. Guild repede. 

Freddy se uită în dreapta şi-n stânga. 

— Detectivul vorbeşte cu şeful la telefon, şopti el răguşit. 
Da nu i-am spus nimic despre scrisoare... 

Îl urmă pe Mike în bibliotecă şi milionarul află o noutate la 
care nu se aştepta, 

Când Connor reveni, Freddy se găsea din nou în hol. 

— Totul e în ordine — l-au arestat pe Barbă roşie în gara 
Liverpool Street! Careva dintre ai noştri avusese misiunea să-l 
urmărească. 

— Ce vrea să-nsemne asta, m-aţi asmuţit şi pe mine pe 
urmele lui, când aveaţi deja omul dvs. care se ocupa de el? 
întrebă el indispus. Un fel de joc dublu, nu? 

— Dă-i drumul repejor, direcţia Scotland Yard. Inspectorul 
şef vrea să te vadă, răspunse Connor. 

Freddy mai mormăi ceva, apoi dispăru. 

În vremea aceasta, individul care avusese o barbă roşie 
şedea în biroul lui Bliss. 

— Nu ştiu care lege mi-ar interzice să-mi rad barba, 
protestă el indignat. Tocmai vream să plec în Olanda, pentru a 
discuta cu un domn interesat de proiectul meu. 

Inspectorul şef îl întrerupse cu un gest scurt. 

— D-le Tennet, aţi venit în Anglia stânjenit din punct de 
vedere material şi totuşi, imediat după sosirea dvs., aţi închiriat 
un apartament scump la Londra şi v-aţi cumpărat haine noi. lar 
acum, dispuneţi de bani şi faceţi şi-un voiaj pe continent. Imi 
puteţi furniza vreo explicaţie privind toate acestea? 

DI. Tennet şovăi: i 

— Bine, o să vă spun care este realitatea. Intr-adevăr, când 
am ajuns la Londra aveam nişte probleme financiare, dar în gară 
întâmplarea a făcut să încep o discuție cu cineva. l-am relatat 
persoanei respective şi despre proiectul hidrocentralei şi părea a 
fi interesată. Cu toate că aspectul său exterior nu trăda pe omul 
avut, totuşi mi-a înmânat 200 de lire sterline şi mi-a spus ce am 
de făcut. La propunerea lui am închiriat locuinţa şi-n fiecare zi 
primeam indicaţii din partea lui privind programul meu. Nici de 
bătrâna mea barbă n-am vrut să mă despart, dar în cele din 
urmă m-a determinat totuşi s-o dau jos. Apoi mi-a dat şi trei sute 
de lire ca să plec în Olanda. 

Bliss îl privi neîncrezător. 

— V-a dat şi sarcina să-l vizitaţi pe dl. Guild? 

— Da. Şi vă spun, deodată aveam un fel de presimţire că 
treaba s-ar putea să nu fie în regulă. Individul arăta atât de 
dubios cu dinţii săi proeminenţi şi pleoapele sale roşii... 


Bliss sări brusc de pe scaun şi-l privi surescitat pe 
Stourbridge. 

— Freddy! spuse el doar. 

O maşină îl duse la Carlton House Terrace şi Connor îi 
povesti pe scurt ce se întâmplase. 

— Freddy l-a văzut pe dl. Guild? 

— Nu, nu cred, răspunse detectivul, clătinând capul. Bliss 
noi mai aşteptă ascensorul, ci sprintă pe trepte în sus. In hol 
dădu de valet. 

— Unde-i dl. Guild, întrebă el grăbit. 

— In camera sa. 

— L-ai mai văzut de curând? 

— Nu. Nu-l deranjez niciodată, dacă nu mă sună. Şi de vreo 
jumătate de oră n-a mai dat nici un semn. 

Bliss deschise uşa şi intră. 

Mike Guild zăcea pe covor ca şi cum ar fi dormit. Dar când 
Bliss îl răsuci pe spate şi-i privi chipul, ştiu că lumea nu va mai 
afla niciodată adevărata poveste a „sinuciderii” tinerei coriste... 


2. SCLAVUL FEMEILOR 


În timpul războiului, când viaţa omenească nu valora prea 
mare lucru, un ofiţer de aviaţie britanic efectua un zbor de 
recunoaştere la nord-vest de Bagdad. 

In deşert, undeva, foarte jos faţă de el, descoperi zăcând un 
bărbat şi o cămilă care păreau morţi. 

Aviatorul nu era nimeni altul decât Henry Arthur Milton. 
Reduse altitudinea pentru a cerceta mai bine situaţia, şi observă 
că bărbatul ridică ezitant mâna, de parcă ar fi vrut să ceară 
ajutor. 

Captain Milton opri motorul după ce găsi în apropiere un loc 
potrivit pentru aterizare, şi cinci minute mai târziu era lângă 
rănit. Cum puteai deduce din îmbrăcămintea sa şi din 
harnaşamentul cămilei, arabul trebuia să fie un om cu vază. O 
împuşcătură îl rănise grav la umăr şi era aproape mort de sete. 
Numele său era Ibn el Masijik şi fusese lovit în timpul unei ciocniri 
cu avanposturile trupelor britanice. 

Milton îi dădu de băut şi-l pansă, iar Masjik îl privi cu ochii 
lucind de febră. 

— Tatăl meu este şeicul unui trib războinic şi eu n-aş putea 
supravieţui ruşinii, dacă tu m-ai lua prizonier. Din cauza asta, te 
rog să-mi acorzi favorul de a mă duce în oraşul părintelui meu. |ţi 
dau cuvântul de cinste că, în acest război, nu voi lupta împotriva 
poporului tău. Lucrul acesta este desigur valabil pentru toţi 
membrii tribului meu. 

Milton vorbea araba la fel de bine ca limba sa maternă şi 
era capabil să facă lucruri aproape imposibile. De fapt, n-ar fi 
trebuit să îndeplinească rugămintea beduinului dacă n-ar fi vrut 
să acţioneze împotriva dispoziţiilor stricte ale superiorilor săi — 
dar nu şovăi nici o clipă să-l salveze pe rănit. II duse la avion, 

zbură două sute cincizeci de kilometri şi ateriză în apropierea 
zidurilor albe şi înalte care înconjurau oraşul Khor. 

— Să mă vizitezi când războiul se va termina, îi spuse Ibn 
de Masjik, atunci când îşi luă rămas bun. Şi dacă toată lumea va 
fi împotriva ta, eu voi fi alături de tine. Dacă vei fi sărac, eu te 
voi face bogat şi oraşul tatălui meu îţi va aparţine. 

Acum vorbea englezeşte, fiindcă educaţia şi-o făcuse la 
Bornemouth. Tatăl său era foarte bogat şi cu mare deschidere 
faţă de cultura occidentală. 


Câţiva ani mai târziu, când duşmanii săi îl încolţiră foarte 
tare, Henry Arthur Milton îşi aduse aminte da această promisiune 
şi petrecu şase luni ca musafir la Ibn el Masjik, al cărui tată 
murise între timp. Oraşul arab îşi dezvălui pentru el preocupările 
şi modul de viaţă. 

Zidurile sale albe se ridicau la marginea deşertului, iar 
timpul părea că încremenise. Se întreprindeau expediţii de jaf şi 
războinicii se întorceau, în aclamaţiile populaţiei, cu pradă 
bogată şi cu cete de prizonieri. Milton văzu cum se vând la târgul 
de sclavi bărbaţi şi femei. Viaţa se schimbase puţin de când 
unchiul lui Mahomed ajunsese stăpân şi protector al Kaabei; şi de 
când ucenicii Profetului se rugau la Medina. 

Intr-o seară, Vrăjitorul discuta despre asta cu amfitrionul 
său, şi Ibn el Masjik zâmbi. Işi aruncă într-un vas de argint ţigara 
fumată pe jumătate, îşi aprinse alta şi se sprijini comod cu 
spatele de pernele sale. Şedeau în marea sală de mese a 
palatului, ai cărei pereţi nu erau zugrăviți decât în alb, dar erau 
acoperiţi cu covoare superbe. 

— Prietene al meu, începu Ibn el Masjik, până la 
Bornemouth este un drum lung. Sclavia nu-i decât o denumire 
pentru servicii prestate de oameni! Şi nu ştiu dacă oamenii din 
Khor, care au statutul de sclavi, trăiesc mai nefericiţi decât cei 
din Bornemouth din Anglia de Nord — acolo unde bărbaţii şi 
femeile îşi părăsesc încă dis de dimineaţă aşternuturile, atunci 
când sună sirena, pentru a se îndrepta pe ploaie sau pe vânt 
spre temniţele pe care ei le denumesc fabrici. Sclavii mei sunt în 
orice caz mai bine trataţi. Ei trăiesc în soare şi lumină, primesc 
hrană de calitate şi dorm în casele lor proprii. 

Vorbea foarte deschis despre comerţul cu sclavi. De pe 
teritoriul său putea ajunge relativ uşor la un port la Marea Roşie, 


14 


- VRĂJITORUL - 


pentru a cumpăra acolo — chiar sub ochii funcţionarilor — 
meseriaşii şi artiştii necesari. 

— Dar nu găsesc tot ce-mi trebuie, se plânse el. Nevestele 
mele îşi doresc acel artist — cu totul deosebit — care să le 
aranjeze părul în coafuri moderne, dar n-am izbutit să dau de el. 
Oftă adânc. Da, obiceiurile Vestului şi modele de acolo nu ne 
ocolesc... 

Dădu din umeri, îşi aranjă pliurile hlamidei largi de mătase 
şi zâmbi meditativ. 

— Nu sunt deloc împotrivă. Modelele astea noi au şi multe 
părţi bune şi-mi plac destul de mult. Ai văzut doar că ne 
deosebim aproape de toate triburile din jur — femeile noastre nu 
sunt obligate să poarte vălul şi au drept la vot. 

Milton se reîntoarse în Europa Occidentală, dar rămase 
permanent în contact prin corespondenţă cu prietenul său şi ştia 
că oraşul Khor rămâne locul de refugiu hotărâtor, dacă totul va 
ieşi prost. 

Scotland Yard-ul presupunea că Henry Arthur Milton avea 
destule adăposturi, dar nu le cunoştea. 

Intr-o suburbie a Cannes-ului, de pildă, avea o vilă care se 
preta foarte bine pentru scopurile sale. De acolo putea dispare 
neobservat şi repede. Şi în Tanger mai închiriase o mică locuinţă, 
de unde putea supraveghea largul mării. In afară de asta, numea 
al lui şi un conac modest de la Norbury. Acolo zăbovea mai mult 
decât ar fi bănuit oricare din duşmanii lui. 

In spatele casei se afla o grădină mică, în care se găsea 
mereu câta ceva de făcut. lar peste gard, se putea întreţine cu 
vecinul său despre tot soiul de lucruri, cum ar fi fost altoirea 
trandafirilor, creşterea legumelor şi ultimele serenade ale 
pisicilor celor de peste drum. 

Discuţiile acestea n-avură loc de prea multe ori, deoarece 
căpitanul Oring, care locuia în casa de alături, nu se afla decât 
rareori pe uscat. Bărbatul cumsecade, cu barbă căruntă, tânjea 
deja de patruzeci de ani să trăiască în tihnă acasă, dar nu 
reuşise încă să-şi realizeze visul. Era căpitanul şi coproprietarul 
unui mic vas cu aburi care circula între Londra şi Suez. 

Coproprietarii ceilalţi erau feciorii săi; unul era primul ofiţer 
al vasului, celălalt mecanicul şef şi cel de-al treilea, care avea un 
magazin la Londra, le asigura încărcătura. lar fata lui cea tânără 

şi drăguță, căreia îi plăcea atât de mult să meargă la cinema, îi 
făcea menajul. 

Intr-o perioadă în care Vrăjitorul tocmai lipsea din Anglia, 
fata dispăru. Tot atunci, tatăl ei se afla şi el plecat în cursă. 

Căpitanul Oring nu reuşi să-i povestească întâmplarea 
corect lui Milton, fiindcă era prea zdruncinat. Cu toata astea însă 
Vrăjitorul îl înţelese foarte bine. 

— In cele din urmă, cu destulă trudă, fiul meu a reuşit să-i 
dea de urmă... ea locuieşte acum la sora mea, la ţară. 
Bineînţeles că am încercat să-i găsesc... pe ticălosul acela şi pe 
mama lui... dar ce sunt eu în stare să fac la Londra? La poliţie n- 
aş vrea să mă duc... nu vreau ca ziarele să bată toba şi toată 
povestea să fie... Dar dacă vreodată bestia aia îmi cade în labe... 

— Nu cred că puteţi face mare lucru, fu de părere Milion, 
dar poate că reuşesc eu — poate că în drumurile mele dau 
cumva de ei. 

Oring plecă iarăşi în larg cu feciorii săi. Henri Arthur Milton 
avu Şi el de rezolvat ceva urgent la Berlin, şi aproape s-ar fi 
părut că uitase de povestea Lucyei Oring. 

Dar Vrăjitorul nu uita niciodată asemenea cazuri şi, după ce 
reveni la Londra, vizită deseori un anume soi de cluburi din 
Westend, de felul celor care apar foarte repede şi care dispar 
după scurt timp. 

Trase cu urechea la câteva convorbiri şi află o mulţime de 
lucruri de la chelneri. Mai ales cei italieni sunt foarte 
comunicativi, dacă poţi discuta cu ei în limba lor maternă. Şi 
doamnele care frecventau „aşezămintele” acelea îi povestiră 
destule noutăți interesante, fiindcă le plătea generos 
consumaţia. 


Într-o după-amiază, o femeie mai în vârstă, cu părul alb şi 
cu o faţă care inspira încredere, stătea pe peronul gării Victoria 
şi privea vădit interesată la sosirea unui tren. 

Doamna îi examina minuţios pe călătorii care coborau şi 
după câtva timp descoperi o tânără drăguță, într-o rochie de 
culoare maro-închis, care ducea o valiză şi un buchet de flori. 

Se apropie de ea. 

— Dacă nu mă înşel, d-ta eşti d-ra Clayford. Mi-am dat 
seama imediat. Sunt d-na Graddle şi-am considerat că ar fi bine 
să te iau de la gară şi să-ţi ajut să te descurci în Londra. 


16 


- VRĂJITORUL - 


Fata dădu recunoscătoare din cap. 

— Tocmai mă întrebam cum trebuie să procedez. Sunteţi de 
la oficiul de plasare al forţelor de muncă? 

Doamna mai în vârstă zâmbi. 

— A, nu, dar o prietenă mă informează despre tot ce se 
întâmplă acolo. Este ocupaţia mea predilectă şi fac tot ce-i 
posibil să ajut tinerele fete. Deocamdată o să mă însoţeşti la 
mine acasă şi-o să bem o ceaşcă cu ceai. După câte ştiu, 
urmează să ajungi într-o regiune mai îndepărtată şi mai 
singuratică. De fapt, un salariu de patruzeci de lire pentru o lună, 
este destul de puţin. Şi asta la ţară, atât de departe — acolo 
unde nu se întâmplă nimic, unde n-ai ce vedea! 

Vorbea fără întrerupere, în vreme ce ieşea cu d-ra Clayford 
din gară. Elsie Clayford asculta dezamăgită. Patruzeci de lire nu 
era într-adevăr o sumă prea mare, dar i se spusese că oamenii la 
care urma să ajungă sunt foarte prietenoşi şi că locuiesc într-o 
vilă frumoasă. Şi ăsta era primul ei serviciu... 


— Ar fi foarte bine dacă ai mai putea rămâne câteva zile la 
mine, spuse d-na Graddle, în vreme ce făcea semne unui taxi. 
Am o căsuţă drăguță în St. John's Wood, şi mă frecventează 
întotdeauna mulţi tineri. l-am dat telefon Lady-ei Shene, şi ea 
este de acord. Nu se ajunge atât de des la Londra. Poate vrei să 
vezi câteva piese de teatru, înainte de a te duce la ţară. 

Elsie n-avea habar cine este d-na Graddle, dar o luă drepto 
membră a uneia dintre organizaţiile filantropice, care se ocupă în 
capitală de tinerele fete. De fapt, era foarte plăcut că existau 
asemenea societăţi. 

Când o întâlnise în gară pe bătrâna doamnă cu păr alb, 
observase şi un domn brunet, înalt şi zvelt, care purta nişte 
ochelari mari cu ramă din corn. Arăta posomorât şi se uitase atât 
de ciudat la ea dintr-o parte, încât aproape că o cuprinse teama. 
Când maşina opri, se ivi deodată în imediata ei apropiere. 

— Urcă drăguţa mea, spuse d-na Graddle. 

Elsie se conformă. Bătrâna doamnă tocmai voi s-o urmeze, 
când bărbatul cu ochelari o prinse de braţ şi, după ce o trase 
puţin deoparte, închise brusc portiera. 

— Mergeţi la gara King Cross, explică el şoferului, ţinând-o 
în continuare de braţ pe d-na Graddle. Apoi îi spuse fetii prin 
fereastra deschisă a maşinii: trenul dumitale pleacă la ora cinci 

şi treizeci şi două de minute şi Lady Shene te aşteaptă probabil 
în gara Welwyn. Ai destui bani ca să-ţi plăteşti drumul? 

— Da, răspunse Elsie tulburată. 

— Bine. Şi pe viitor evită să discuţi cu persoane străine, mai 
ales cu doamne amabile şi cu părul alb. 

La semnul său, maşina plecă. 

— Ce vrea să fie asta? întrebă d-na Graddle gâtuită. 

Domnul cu ochelari mari chemase deja alt taximetru. 

— Urcaţi-vă, spuse el, şi ea se supuse tremurând. l-am spus 
şoferului s-o ia prin parc. Unde se termină Birdcage Walk, 
coborâţi. 

— Imi vine să vă reclam poliţiei, replică ea nervoasă. Cine 
sunteţi dvs. încât vă permiteţi aşa ceva? 

Intrebarea rămase fără răspuns, în schimb d-na Craddle fu 
obligată să asculte următoarele: 

— Aţi fost deja condamnată de două ori — o dată la Leeds şi 
o dată la Manchester, din cauza unui şir întreg de delicte. V-aţi 
făcut o meserie din a profita de naivitatea tinerelor. Căutaţi 
cunoştinţa salariaţilor de la marile agenţii de plasare şi în felul 
acesta obţineţi tot soiul de informaţii utile. Din acelaşi motiv 
vizitaţi şi cinematografele. 

— Nu puteţi dovedi nimic, ripostă ea vehement, chiar dacă 
puneţi să fiu arestată — dar o asemenea absurditate nu cred că 
o să faceţi. 

_Cu degetele tremurânde, îşi desfăcu poşeta şi scormoni în 
ea. In cele din urmă, dădu de-un teanc de bancnote. 

— Deci, fiţi de înţeles şi nu mai faceţi tărăboi. 

Vrăjitorul luă banii şi-i numără. 

— Şaizeci şi cinci de lire nu înseamnă o sumă prea mare 
dacă vrei să mituieşti pe cineva. 

Cu un oftat, ea desfăcu un buzunăraş interior şi scoase 
două bancnote de câte o sută de lire. 

— Asta-i tot ce am la mine. Era pe punctul de a plânge. 

Vrăjitorul bătu în geam şi maşina opri. Afară ploua puternic 
şi pe stradă nu erau decât puţini oameni. 

— Aveţi copii? întrebă el. 

— Nu, răspunse ea repede. 

— Vă ocupați de o „meserie” josnică. V-aţi dat seama 
vreodată prin ce spaime trec bieţii părinţi, care îşi aşteaptă copiii 

şi cum arată traiul lor: cufundaţi în nesiguranţă continuă privind 
soarta acestora. 

— Despre asta nu discut cu dvs., spuse ea furioasă. 

— V-aţi primit banii. lar alte lucruri n-ar trebui să vă 
intereseze. Eu n-am copii. 

— Cred că aveţi dreptate, răspunse el tainic şi-i deschise 
portiera. 

— Şoferul să mă ducă până la metrou, spuse ea, dar el 
clătină din cap. 

— Puteţi cobori aici şi o luaţi pe jos. Măcar vă udaţi ca 
lumea! _ 

Ea ocări, dar Vrăjitorul nu se lăsă deranjat de atâta lucru. În 
vreme ce ea trecea grăbită prin Parliament Square, el achită 
cursa. 

Vrăjitorul îşi puse pelerina de ploaie pe care o ţinuse până 
atunci peste braţ, îşi băgă ochelarii în buzunar şi îşi şterse 
mustaţa cu batista. Nu voia să rişte nimic, mai ales fiindcă ştia 
încotro o luase d-na Graddle. 

Ea îşi dădu mare osteneală ca să-şi încurce eventualul 
urmăritor, călătorind mai întâi cu metroul până la Kensington şi 
luând de acolo un taxi către casă. Epuizată, ajunse în cele din 
urmă la vila ei din St. John's Wood. 

Era o casă foarte drăguță, cu un mare salon de recepţie, pe 
care îl folosea deseori pentru seratele ei. Urcă repede până la 
sufrageria cea mică unde fiul ei tocmai mânca nişte sandvişuri şi 
citea gazeta de seară. 

— Hello, ai adus-o? întrebă el nerăbdător. 

Era un tânăr oarecum blazat, la vreo treizeci de ani, cu o 
figură umflată şi ochii obosiţi. Cu răsuflarea tăiată, ea îi povesti 
ce se întâmplase. 

— Asta e într-adevăr al dracului de neplăcut, spuse el. Dar 
cine era tipul? Il cunoşti? L-ai luat drept detectiv? Al dracului de 
neplăcut! Dar ei cunosc şi poveştile ălea din Leeds şi din 
Manchester? Aproape că nu-mi vine să cred! 

Avea toate motivele să-i fie teamă, fiindcă de-abia scăpase 
la Manchester cu mare greutate de poliţie, şi ar fi păţit-o mult 
mai rău decât maică-sa, dacă ar fi fost prins. 

— Dar de ce te sperii aşa? Doar l-am făcut să tacă dându-i 
banii ăia! Ea apăsă pe butonul soneriei şi la puţin timp după asta 
apăru fata în casă. Nu mai avem nevoie de camera pentru 

tânăra domnişoară. N-a venit, explică doamna Graddle scurt, 
supărată. 

După ce fata dispăru, se adresă din nou fiului ei: 

— Pentru numele lui Dumnezeu, ce faci mutra asta de parcă 
îţi tot plouă şi-ţi ninge! N-ai nici un motiv să ţi fie frică, Julian. 

Dar părerea lui era alta. 

— De mult timp mi-e teamă că se va întâmpla aşa ceva, 
mai ales de atunci de când a apărut Oring ăla. Cred că ar fi 
foarte bine dacă pentru o vreme ne-am muta la ţară — ce părere 
ai avea de Margate? Am putea locui acolo două-trei luni, până 
când lucrurile se mai liniştesc. 

— Of, dar s-au liniştit deja, nu pricepi? îl întrerupse ea. 


Julian plecă la treabă în dimineaţa zilei următoare, cu mare 
neplăcere. Urma să viziteze două cliente în Westend, fiindcă de 
meserie era coafor. Mamei sale îi convenea profesia feciorului, 
deoarece femeile discută mult despre personalul de serviciu sau 
despre tinerele care sunt la ananghie. Unele din cele mai bune 
capturi puteau fi trecute astfel în contul lui Julian. 

Nu era chiar în dispoziţia sa cea mai strălucită când plecă 
de la prima lui clientă şi nici după cea de-a doua „şedinţă” nu se 
simţi mai bine. A doua zi nu mai „făcu teren”, ci trebui să se 
ducă la frizeria unde de fapt era angajat; îl urmări continuu ideea 
că va apare un poliţist pentru a-l aresta. 

După terminarea programului, mai era chemat şi la o 
domnişoară Smith, 34 Grine Mews. Nu fu deloc surprins că este 
solicitat şi într-o asemenea stradă lăturalnică, fiindcă multe 
persoane din lumea bună îşi amenajaseră locuinţe elegante în 
fostele garaje. 

Locatara imobilului din Grine Mews 34 părea să aibă 
intenţia de a se muta, fiindcă văzu un afiş pe care scria: DE 
INCHIRIAT. Bătu la uşă şi i se deschise imediat. 

— Apropiaţi-vă, răsună o voce bărbătească amabilă. Dvs. 
sunteţi coaforul? Domnişoara Smith vă aşteaptă deja. 

Julian urcă scara foarte înclinată. Il întâmpină un miros 
neplăcut ca şi cum casa n-ar fi fost locuită de mult. Sau poate că 
domnişoara Smith se mutase acolo de curând. 

Bărbatul o luase înainte şi-i deschise. 

— Poftiţi înăuntru. E foarte întuneric, dar aprind imediat 
lumina. 

Julian intră fără să bănuiască nimic şi uşa se trânti după el. 
Lumina se aprinse, dar încăperea nu era mobilata, iar podeaua şi 
căminul erau acoperite de praf. In faţa ferestrei atârna o pătură 
grosolană, de felul celor folosite pentru acoperitul cailor. 

— Nu vă mişcaţi, spuse deodată persoana. Faţa ei era 
acoperită cu o mască. Dacă strigaţi, vă împuşc. 

Chipul lui Julian se albi, atunci când văzu pistolul din mâna 
bărbatului. 

— Cum... ce...? începu el bâlbâindu-se. 

— Fără întrebări. Luaţi-o pe aici! g 

Prizonierul se supuse şi i se păru că visează. In camera 
cealaltă văzu o masă şchioapă şi o sofa de culoare întunecată, 
pesemne abandonate de fostul locatar. 

Pe masă se găsea un pahar cu vin roşu şi ciudatul amfitrion 
i-l arătă cu un semn: 

— Beţi asta, porunci el scurt. 

Julian se răsuci tulburat. 

— Este otrăvit? întrebă el cu vocea plângăcioasă. 

— Nu, dar trebuie să vă spun foarte deschis, că mai conţine 
şi un soporific. N-o să muriţi, asta v-o promit. 

Julian bău pe nerăsuflate. 

— Cine sunteţi dvs.? întrebă el apoi răguşit. 

— Mi se spune Vrăjitorul. 

Acestea au fost ultimele cuvinte de care-şi aminti mai târziu 
Julian Graddle. 


În aceeaşi seară, Vrăjitorul avu o convorbire mai înde- 
lungată cu căpitanul Oring şi cei doi fii ai săi. 

— Acesta-i tipul, o ştiu foarte sigur. O putem scuti pe fată 
de-o asemenea tulburare; zău că nu-i nevoie să vină încoace şi 
să-l identifice. Unde se află acum vasul dumitale? 

— In locurile Kennedy la Rotherhite, răspunse Oring 
gânditor. Dacă este aşa, şi el este individul ordinar care... 

— Sigur că-i el, dar nu trebuie să vă răzbunaţi. Nu vreau să 
moară. Aproximativ la data de douăzeci şi trei ajungeţi la El 
Sass. Acolo veţi fi aşteptat. Noaptea următoare, îl veţi preda 
personal arabilor care vor veni cu o barcă la vasul dvs. Aici aveţi 
şi banii pentru costul călătoriei sale. Maică-sa i-a dat... 

— Dacă el este într-adevăr ticălosul acela, nu ne trebuie nici 
un ban pentru transportul său. Mai degrabă l-aş biciui până când 

ar crăpa. Dar dacă dvs. sunteţi împotrivă, vă vom asculta, 
bineînţeles. 

Ce se va întâmpla mai târziu cu Julian Graddle, le explică 
Vrăjitorul pe drumul spre garaj. Il vârâră pe individ într-o maşină 
veche şi-l duseră la docurile Kennedy, unde fu suit la bordul 
vasului şi închis într-o cabină mică. 

Apoi Vrăjitorul îi scrise lui Ibn el Masjik următorul mesaj şi-l 
expedie par avion: 

Din partea prietenului său Arthur, către Ibn el Masjik, servul 
lui Alah. Pacea să fie cu tine! 

M-am gândit multă vreme la necazurile despre care mi-ai 
vorbit. Femeile din haremul tău doresc să poarte părul scurt, 
cum este moda în Occident, şi aşa cum ştiu să-l potrivească 
numai bărbații; mi-ai spus că n-ai găsit pe nimeni în oraşul tău, 
care să se priceapă la aşa ceva. 

Acum îţi trimit eu un bărbat care cunoaşte temeinic aceste 
lucruri. El este un sclav, deci nu e protejat de lege, şi poți să-l 
păstrezi pentru toată viața în casa ta. Va fi veşnic servitorul 
femeilor, şi-l vor putea lovi cu încălțările lor, dacă nu le va face 
pe plac. 

In ziua a patrusprezecea a pelerinajului, va sosi un vas mic 
în portul El Sass, şi tu vei trimite o barcă... 


Mai dădu şi alte dispoziţii, privitoare la ce urma să se 
întâmple cu Julian Graddle, şi ştia că instrucţiunile sale vor fi 
urmate cuvânt cu cuvânt. 


Patrusprezece zile mai târziu, citi în marile cotidiene un 
anunţ: 

Julian Graddle, care a dispărut din Londra, este rugat să ia 
legătura cu mâhnita sa mamă. 


Vrăjitorul râse feroce. Mai văzuse destule asemenea 
anunţuri ce vorbeau despre părinţi îngrijoraţi care-şi căutau 
fiicele. lar unde ajunseseră aceste fete şi de ce nu răspundeau, 
toate acestea le ştia cel mai bine omenoasa d-nă Graddle... 

3. VRĂJITORUL PROMOVEAZĂ FAIR PLAY- 
UL, DAR INSPECTORUL MANDER RATEAZA... 
INTERCEPŢIA 


—N-aş vrea să critic, explică inspectorul Mander, 
accentuându-şi cuvintele, dar un lucru tot trebuie să-l spun: v-aţi 
ocupat prea mult cu chestiunea Vrăjitorului şi din cauza asta 
poate că nu mai dispuneţi de criterii obiective. 

Inspectorul şef Bliss bătu gânditor cu creionul în tăblia 
mesei. Nu-l putea suporta pe Mander, dar omul era manierat, 
vorbea o engleză fără cusur şi ştia să se mişte în înalta societate. 
Bârfa Scotland Yard-ului punea pe seama acestor însuşiri rapida 
lui avansare în grad. Rezolvase câteva cazuri mai puţin 
importante şi se ocupase şi de un asasinat. Dar făptaşul se 
prezentase deja la poliţie şi mărturisise totul, încă mai înainte ca 
ancheta lui Mander să înregistreze vreun succes notabil. 

Cu toate astea, se pricepea ca la momentul potrivit să 
apară într-o lumină favorabilă faţă de superiorii săi. Bliss, ce-i 
drept, nu făcea parte din această categorie, fiindcă nu-l 
considerase niciodată pe Mander drept inteligent sau dotat şi 
vorbea de obicei despre el în termeni puţin măgulitori. 

Bliss tocmai se pregătea să călătorească în sudul Franţei, în 
parte din raţiuni profesionale, în parte pentru odihnă. Cunoştea 
foarte bine felul cum gândea Mander despre el şi îi făcu o 
plăcere extraordinară să predea tocmai acestui funcţionar 
responsabilitatea de a prelua în continuare cazul Vrăjitorului. 
Nuca asta tare trebuia să-l lase pe Mander fără măsele! 

— Deci, pe timpul absenței mele, preluaţi dvs. cazul. Am 
dat deja dispoziţie ca toate ştirile şi informaţiile să vă fie 
transmise. Oricum, nu-i o treabă uşoară... 

Inainte ca Bliss să părăsească Londra, citi în ziar că 
inspectorul Mander fusese însărcinat — pentru perioada cât 
superiorul său lipsea — să se ocupe cu urmărirea Vrăjitorului. 
Doamne, cât de vanitos era individul! 


În ziua următoare, la Scotland Yard sosi un plic adresat 


„personal d-lui Bliss”. Asistentul inspectorului şef ştiu imediat 
cine-i expeditorul. Transmise scrisoarea inspectorului Mander. 

— Ce, asta vrea să fie o scrisoare a Vrăjitorului? Ce 
absurditate! Ei, ia daţi-o încoace. 

Cu un zâmbet dispreţuitor luă plicul şi-l deschise. Hârtia 
avea aceeaşi nuanţă de albastru deschis pe care o folosea de 
obicei Henry Arthur Milton. 


DI. Lumiere mi-este extrem de antipatic. Şi-a început 
cariera ca hoţ ordinar, evită munca şi escrochează. Unuia dintre 
prietenii mei i-a pricinuit un mare rău. Delictele de care se face 
vinovat nu sunt atât de grave încât să merite ştreangul, dar 
merită să fie prădat. Imi propun deci să-l uşurez de 30 000 de 
lire sterline. Acesta este prețul pe care-l vor obține bijutierii 
Randwell & Coles pentru un colier încrustat cu briliante şi 
smaralde. Când piesa va fi în posesia cumpărătorului, mi-o voi 
însuşi. 


— Cine este acest Lumiere? întrebă Mander. 

Ofiţerul de poliţie se duse la registratură pentru a în- 
treprinde cercetările de rigoare, dar reveni curând şi trebui să 
comunice că numele respectiv nu se găsea nici în cartea de 
telefon, nici în anuarul adreselor. 

— Idioţenie crasă, spuse dl. Mander. Inspectorul şef Bliss 
bineînţeles că se tot lasă păcălit de asemenea scrisori. 

— Noi am văzut că după astfel de scrisori ale Vrăjitorului 
urmează întotdeauna şi fapte. 

DI. Mander surâse neîncrezător. 

Seara, ofiţerul îl informă că reuşise totuşi să dea de dl. 
Lumiere. Scoase din buzunar un ziar de seară împăturit şi arătă 
spre o informaţie pe care o încercuise cu roşu. 


DI. Paul Lumiere, milionarul american, a sosit săptămâna 
trecută la New York. A cumpărat pentru colecţia sa tablouri 
semnate de maeştri celebri şi ieri a izbutit să achiziționeze de la 
firma Theimer din Grafton Street o operă deosebit de reuşită a 
vechii Şcoli din Gent. 


Interesul lui Mander se trezi acum: 


— Treceţi îndată pe la hotelurile mai mari şi aflaţi unde 
locuieşte. 

Misiunea n-a fost dificilă. Lumiere închinase la Royal-Hotel o 
suită de camere. Mander sună acolo, dar află că milionarul se 
culcase deja şi dăduse dispoziţie să nu fie deranjat. 

Se hotări să-l viziteze personal în dimineaţa următoare, dar 
înainte de a face asta, trecu pe la magazinul de bijuterii din Bond 
Street. 

Proprietarul firmei tocmai se afla undeva pe continent, şi 
Mander nu putu să vorbească decât cu directorul. 

— Intrebaţi de dl. Paul Lumiere? O, acesta ne este acum 
destul de bine cunoscut. La ora actuală negociem cu dânsul 
colierul Alexandrevici. Este ceva în neregulă? se interesă el 
bănuitor. 

— Fiţi fără grijă, răspunse Mander nerăbdător. Nu-i plăcea 
să fie întrebat. Paul Lumiere este deasupra oricărei bănuieli — 
este într-adevăr milionar. Am venit numai în interesul său. 
Detaliile exacte nu vi le pot spune acum, dar cineva va încerca 
să-l prade şi rugămintea mea ar fi să mă ajutaţi — atât cât stă în 
puterea dvs. — să zădărnicim aceasta. 

Directorul fu bineînţeles curios, dar inspectorul Mander nu-i 
mai dădu nici o relaţie. 

Se reîntoarse la Scotland Yard, pentru a citi corespondenţa 
înainte de a trece pe la hotelul Savoy. 

Milionarul îi scrisese şi, în acelaşi timp, îşi însoţise rândurile 
şi cu un mesaj al Poliţiei judiciare din New York. 


Mult stimate Domn, 

Imi permit să vi-l recomand pe dl. Paul Lumiere, care va 
călători spre Europa şi a primit acum câtva timp scrisori de 
amenințare din partea vrăjitorului. Există posibilitatea ca asta să 
nu însemne nimic, dar întâmplător mi s-a adus la cunoştinţă că 
dl. Lumiere a stârnit dintr-un motiv oarecare supărarea acestuia. 
Aş dori să vă rog să acordați d-lui Lumiere tot ajutorul necesar şi 
să-l protejaţi de insistențele vrăjitorului. 

Cu expresia înaltei mele considerații, 

F. B. Sullivan 


În scrisoarea proprie, milionarul îl invită pe domnul Bliss la 


hotel în vederea unei convorbiri şi dl. Mander se conformă pe 
loc. 

DI. Lumiere era un bărbat înalt, drăguţ, cu o mustață 
căruntă, tunsă scurt şi cu părul grizonant. Părea să fie oarecum 
nervos, fiindcă buzele sale zvâcneau din când în când, dar 
altminteri nu arăta în nici un fel că s-ar teme de Vrăjitor şi de 
amenințările sale. 

— Luaţi vă rog loc, inspectore! Mă bucur că aţi dat curs 
invitaţiei mele. Spuneţi-mi, cine este de fapt acest tip straniu, 
căruia îi spuneţi Vrăjitoru! Nu mi-e frică de el, dar mă 
interesează... 

Vorbi necontenit şi dl. Mander căruia îi plăcea şi lui să se 
audă, fu pus la grea încercare. In cursul convorbirii băgă de 
seamă că dl. Lumiere era destul de bine informat despre Vrăjitor 
şi maniera sa de lucru. 

— Până acum nu ştiu decât că individul a ameninţat că vă 
va jefui. Ne-a scris că intenţionaţi să achiziţionaţi un colier 
preţios, în valoare de 30 000 lire sterline. 

Figura lui Lumiere se lungi. 

— Asta aşa este... e vorba de colierul Alexandrevici. Face 
cam 150 000 de dolari. Dar de unde a aflat tipul despre treaba 
asta? 

DI. Mander n-avea cum să răspundă întrebării. 

— V-aş ruga să mă sunaţi când vă veţi deplasa la firma de 
bijuterii Randwell & Coles, ca să vă pot însoţi. Şi dacă aveţi banii 
asupra dvs... 

— Oare chiar atât de nesocotit mă credeţi? întrebă 
americanul dispreţuitor. Bineînţeles că voi plăti cu un cec, dacă 
se va ajunge într-adevăr la încheierea contractului de 
cumpărare. Dar asupra trebii acesteia vă voi ţine la curent... Ce 
ziceţi despre tablourile mele? 

Mai vorbiră câtva timp despre ultimele sale cumpărături. 
Camera lui de zi era plină cu lucrări de artă, unele dintre ele fiind 
deja cumpărate, iar pentru celelalte tratativele fiind în curs. 

Când dl. Mander reveni la biroul său, zâmbea mulţumit. De 
astă dată Henry Arthur Milton îşi făcuse greşit calculele. Acum 
avea de-a face cu el, şi nu cu inspectorul şef Bliss! 

Şi, entuziasmat, se aşeză şi mâzgăli o scrisoare mai amplă, 
pe care o trimise la adresa ce i-o lăsase şeful, un fel de raport 
care arăta, în linii mari, în ce mod avea de gând să anihileze 
intenţiile infracţionale ale celui căruia i se spunea Vrăjitorul. 

Mai făcu şi o vizită firmei Randwel & Coles şi avu o 
convorbire mai lungă cu directorul. 

— Dacă dl. Lumiere va achiziţiona acest obiect de preţ, 
bineînţeles că un salariat de încredere al firmei dvs. va 
transporta bijuteria la hotel. In nici un caz nu lăsaţi pe 
cumpărător să ia asupra lui colierul. Vă voi trimite patru 
funcţionari ai Scotland Yard-ului, care-l vor însoţi pe omul dvs. 
Poate că ar fi mai bine dacă veţi veni în persoană, pentru a lua în 
primire cecul. Funcţionarii mei vă pot proteja apoi până veţi 
ajunge la banca dvs. 

Directorul râse. 

— Şi aşa Vrăjitorul n-are ce face cu cecul. Dar poate că 
doriţi să vedeţi şi dvs. celebrul colier pe care dl. Lumiere 
intenţionează să-l cumpere? Noi i-am cerut 35 000 de lire 
sterline, dar el va încerca să „rupă din preţ”. Sigur că şi noi vrem 
să obţinem valoarea cea mai ridicată, dar d-lui este un om de 
afaceri versat şi cunoaşte mai mult despre pietrele preţioase 
decât majoritatea celor cu care am negociat până acum. 

Deschise un seif din biroul său şi scoase caseta în care era 
păstrat faimosul colier. Briliantele şi smaraldele scânteiau şi 
străluceau fascinant. 

— Valoarea deosebită a acestui colier nu o dă montura, cât 
pietrele de sine. Noi le vindem în beneficiul unui aristocrat rus. 

Mander se prezentă la colonelul Walford, care — în absenţa 
inspectorului şef Bliss — era superiorul său direct, şi-i ţinu o 
prelegere despre măsurile de securitate pe care avea de gând să 
le adopte, pentru protejarea lui Lumiere. 

— Nu-i decât o problemă de organizare, explică el îngâmfat. 
Cu toate că de fapt admir felul în care lucrează inspectorul şef, 
am considerat dintotdeauna că metodele sale sunt oarecum 
lipsite de rigoare. li lasă infractorului prea multe posibilităţi de-a 
scăpa. Dacă obţin aprobarea dvs., colonele, atunci aş vrea să 
utilizez toate forţele de care dispunem în Scctland Yard. Întreg 
hotelul să fie înconjurat de detectivi. De asemenea, la fiecare 
etaj — pe coridoare — vor fi postați oameni de-ai noştri, şi dacă 
Vrăjitorul va izbuti totuşi să intre în hotel, ba chiar să-l şi 
părăsească, înseamnă că are într-adevăr puteri supranaturale. 

Colonelul Walford, care îl aprecia destul de mult pe 
Inspectorul şef Bliss, ascultă calm aceste cuvinte emfatice. 

— Trebuie să fiţi foarte grijuliu într-o anumită privinţă, 
spuse el. Este probabil că Vrăjitorul să dispună de-un acolit şi nu- 
i exclus să fie vorba de-o femeie. In orice caz, individul lucrează 
extrem de rapid şi până acum a avut succes întotdeauna. 

DI. Mander surâse. 

— Ei, în definitiv am şi eu oarecare experienţă... 

Colonelul era prea politicos ca să-l contrazică. 

In felul său, Mander procedă foarte conştiincios. Pieptănă 
toate încăperile hotelului şi, în special, camerele care se aflau 
lipite de apartamentul d-lui Lumiere. Intr-una din ele locuia d-ra 
Stacey, care sosise în aceeaşi zi cu milionarul. Era profesoară de 
educaţie fizică şi sport, şi cetăţeancă americană. Lumiere aminti 
că discutase de mai multe ori cu doamna, aflând astfel că se 
teme foarte tare de incendii. Ea i-ar fi spus că nu stă nici o dată 
într-un hotel fără a se informa cât se poate de exact asupra 
ieşirilor în caz de incendiu. Lui, aceste temeri i se părură total 
nejustificate, fiindcă pretutindeni erau plasate dispozitive de 
alarmă. 

— Supravegheaţi-o pe doamna, ordonă Mander unui 
subaltern. Este persoana cea mai suspectă din tot hotelul. 

Dar, în ciuda faptului că fusese supusă într-adevăr unui filaj 
perfect, nu se găsi nimic concret. Lua parte la conferințele 
despre cultura fizică şi igienă organizate de un institut suedez şi 
nu avea relaţii decât cu câţiva colegi de meserie, cu care uneori 
ieşea la cină sau se ducea la dans. 

Mander nu se mulţumi cu atât. Dispuse chemarea unei 
detective, căreia îi încredinţă misiunea de-a n-o scăpa din ochi 
pe tânăra profesoară. 

După ce admise că toate preparativele sunt desăvârşite, 
primi telefonic ştirea că se perfectase vânzarea bijuteriei. Se 
deplasă îndată la marele magazin şi vorbi cu directorul. 

— DI. Lumiere a cumpărat colierul şi, în după-amiaza asta, 
la ora patru şi jumătate, îl vom duce la hotel. 

Asta era tot ceea ce dorea să ştie inspectorul. 

Activă mecanismul cel mare pe care-l pusese la punct 
pentru a-l prinde pe cel mai redutabil adversar al Scotland Yard- 
ului. Toate gările erau supravegheate din acel moment de 
funcţionari îmbrăcaţi civil şi hotelul fu invadat de-o armată de 
copoi. lar când directorul firmei Randwell & Coles se urcă — 
puţin după ora patru — în maşina care-l aştepta în Bond Street, 

fu însoţit de patru detectivi. În faţa intrării hotelului se aflau doi 
poliţişti în uniformă şi pe coridorul în care dădeau uşile 
camerelor d-lui Lumiere, patrulau doi funcţionari în care dl. 
Mender avea o încredere deosebită. 

Inspectorul fu şi el prezent lângă dl. Lumiere când i se 
înmână acestuia preţiosul colier, şi milionarului îi veni să râdă 
gândindu-se la efectivele într-adevăr extraordinare de 
funcţionari şi poliţişti care se aflau în acel moment în hotel şi în 
camera lui. 

— Inchideţi uşa, spuse Mander cu vocea autoritară, şi 
ordinul său fu imediat îndeplinit. 

Bijutierul scoase dintr-un buzunar interior etuiul, îl puse pe 
masă şi-l desfăcu. In lumina candelabrului, nestematele aruncară 
mii de ape. 

— Aţi făcut o afacere bună, d-le Lumiere. 

Milionarul dădu doar uşor din umeri. 

— Nu sunt încă sigur că e într-adevăr o afacere atât de 
reuşită, vorbi el bine dispus. Dar în orice caz a fost încheiată şi 
dvs. v-aţi primit cecul. 

Directorul verifică temeinic formularul, apoi îl vâri în 
portvizit. 

— Ce faceţi acum cu bijuteria? întrebă inspectorul Mander. 
Probabil că o depuneţi în seiful hotelului, nu? 

DI. Lumiere negă din cap, zâmbind. 

— Cunosc un loc unde poate fi mult mai bine păstrată decât 
în acest seif. Nimeni nu-l ştie în afară de mine însumi. Pot să vă 
asigur că nici dvs., împreună cu ceilalţi detectivi nu puteţi să 
găsiţi ascunzătoarea asta. 

DI. Mander îşi încruntă fruntea. 

— Permiteţi-mi să mă îndoiesc. 

— Amice, spuse Lumiere amabil, nu am încredere în nimeni. 
Dacă d-ta şi ceilalţi funcţionari de care dispuneţi — poate, fără s- 
o ştim, printre ei se află şi Vrăjitorul — nu cunoaşteţi 
ascunzătoarea colierului, înseamnă ca reproşurile, în situaţia 
unei dispariţii, mă vor viza doar pe mine. 

Luă etuiul, intră repede în dormitor şi încuie uşa. 

Bijutierul îl privi pe inspector şi râse cu jumătate de gură. 

— De fapt are dreptate, explică el. Oamenii care sunt foarte 
familiarizați cu bijuteriile sunt rareori prădaţi. 

Inspectorul Mander nu ştia ce să facă. Nu putea pretinde ca 
dl. Lumiere să-i arate ascunzătoarea colierului şi aluzia străvezie 
la faptul că Vrăjitorul era poate aici, travestit în poliţist, îl 
cufundă în nesiguranţă. Da, vorbele astea îl impresionaseră atât 
de tare, că se apucă să verifice temeinic identitatea poliţiştilor. 

— Cred că treaba-i în regulă, începu el tocmai să spună, 
când pe coridor răsună un țipăt, iar apoi se auziră şi paşi repezi. 

Se grăbi să iasă şi văzu cum o femeie alerga spre scară. Cei 
doi detectivi o urmăreau. 

Mander reveni în mare viteză şi încercă să deschidă uşa 
dormitorului, dar nu reuşi! 

— Sunteţi aici, d-le Lumiere? 

Bătu, dar nu răspunse nimeni. Incepu să strige şi se năpusti 
cu toată forţa împotriva uşii. Dar era solidă şi nu cedă. 

— Veniţi repede încoa' — doi inşi... repede! urlă el 
nebuneşte. 

Doi dintre cei mai puternici funcţionari se aruncară asupra 
uşii. Lemnul trosni şi cedă, iar uşa se deschise brusc. 

Dar dormitorul cel mare era gol. O uşă ducea de aici la baie, 
cealaltă da în coridor şi aceasta nu era închisă. Nici o urmă de dl. 
Lumiere sau de preţiosul colier. 

Geamurile erau şi ele închise. Pe aici nu părăsise nimeni 
încăperea. Suita de camere a d-lui Lumiere se afla la etajul 
patru, şi geamurile se găseau la mare înălţime deasupra curţii. 
Nu se punea problema urcatului sau coborâtului pe peretele 
exterior. 

Mander păli. Când ajunse iar pe coridor, tocmai reveneau 
cei doi detectivi cu tânăra de alături. O recunoscu îndată pe d-ra 
Stacey, care se zbătea sălbatic. Era atât da furioasă că mai trecu 
un timp până când fu capabilă să răspundă inteligibil. 

— Ar fi cazul să recunoaşteţi liniştită totul... Sunteţi 
complicea Vrăjitorului, spuse inspectorul Mander, care o interogă 
în camera de zi a d-lui Lumiere. El v-a dat colierul şi dvs. aţi 
încercat să dispăreţi cu bijuteria. Unde-i dl. Lumiere? 

— Aţi înnebunit? întrebă ea, ieşindu-şi din fire. Cine-i de fapt 
acest Vrăjitor? Am auzit alarma de incendiu şi din cauza asta am 
alergat către scară. Şi când am ajuns jos, în sala cea mare, m-au 
înşfăcat tipii ăştia doi. 

Mander o privi neîncrezător. 

— Alarma de incendiu? Dar hotelul nu arde! 


30 


- VRĂJITORUL - 


— Şi dacă vă spun că totuşi s-a declanşat alarma. A apărut 
semnalul roşu la instalaţia de avertizare, ripostă ea înverşunat. 

Se duse cu ea şi constată că realmente era aşa. Ba chiar 
clopoţelul de alarmă suna încă şi lumina cea roşie era aprinsă. 

Complet descumpănit, Inspectorul reveni în camera lui 
Lumiere. Şi personalul hotelului se alarmase acum, dar nimeni 
nu-l văzuse pe milionar. 

— Unde duce asia? întrebă deodată Mander şi arătă la o uşă 
pe coridor, care se găsea faţă în faţă cu dormitorul d-lui Lumiere. 
— Acesta-i liftul pentru bagaje, explică omul da serviciu. 

Mander cobori în grabă la recepţia hotelului. Poliţiştii 
supravegheau toate ieşirile, dar nu-l văzuseră pe dispărut. 

Inspectorul tocmai era pe cale de a se duce la biroul 
directorului, când auzi în urma lui o voce neplăcută. 

— Deci tot n-aţi reuşit să-l prindeţi? 

Se răsuci şi văzu chipul inspectorului şef Bliss, care-i 
zâmbea ironic. 

— Cum am primit scrisoarea dvs., m-am suit în primul 
avion. Am bănuit îndată că veţi avea probleme. 

Mânia lui Mander fu teribilă. 

— N-am nici un fol de probleme, urlă el. Am luat toate 
măsurile de precauţie necesare şi posibile... am pus ca toate 
ieşirile hotelului să fie supravegheate... am... 

— Duceţi-vă liniştit înapoi la Scotland Yard şi de rest mă voi 
ocupa eu, răspunse inspectorul şef Bliss, rece. Poate ne mai 
vedem azi. 


Târziu, seara, Mander fu chemat la biroul şefului său. Bliss 
şedea pe scaun şi fuma o ţigară de foi. 

— Luaţi loc, spuse el cu politeţe glacială. Mai întâi să vă 
explic de ce am venit de la Nisa. Când am primit scrisoarea dvs., 
mi-am dat imediat seama că Vrăjitorul va profita de lipsa dv. de 
experienţă. Ştia că părăsisem Londra, fiindcă în mod stupid aţi 
făcut publică treaba asta prin notiţa din ziar. Deci putea fi sigur 
că inspectorul Mander va citi scrisoarea sa adresată mie. Asta a 
fost găselniţa sa cea mai rafinată de până acum. Şi dacă vă 
poate consola, pot să vă spun că probabil nici eu n-aş fi avut mai 
mult succes în cazul de faţă, decât aţi avut dvs. Ştiţi de fapt cine 
se află în spatele firmei Randwell & Coles? 

— Ştiu doar că nişte bijutieri, atâta tot, răspunse Mander 
dezorientat. 

— Randwell & Coles este doar numele firmei. Proprietarul 
este foarte bogat şi se numea cândva... Lumiere. Acum câţiva 
ani şi-a schimbat numele în Chapman. Şi când Vrăjitorul v-a scris 
că vrea să jefuiască pe un domn Lumiere, vorbea despre dl. 
Chapman, care se numea mai-nainte astfel. 


— Dar cine a fost celălalt Lumiere? 

DI. Bliss zâmbi doar, compătimitor. 

—Doar nu cumva chiar Vrăjitorul întrebă Mander îngrozit. 

Bliss confirmă, dând din cap. 

— Bineînţeles! Milionarul din New York care locuia la hotelul 
Savoy, era vechiul nostru prieten, pe care îl căutăm de atâta 
vreme. În aceste împrejurări i-a fost foarte uşor să ajungă în 
posesia colierului. Cecul cu cele 30 000 de lire sterline l-a 
falsificat. lar falsurile — în cazul lui — sunt la fel de izbutite ca şi 
măştile! După ce-a găsit la Scotland Yard un prost, care într-o 
oarecare măsură i-a certificat identitatea, escrocheria a fost uşor 
realizabilă. Aţi răspuns solicitărilor sale exact în modul pe care 
şi-l dorea. Prin măsurile dvs. deosebite, aţi eliminat aproape din 
startul tratativelor orice dubiu al directorului privind persoana 
acestui aşa zis domn Lumiere. Apropo, directorul, care a venit 
relativ de curând la acest magazin exclusivist, n-are nici acum 
habar că proprietarul firmei, dl. Chapman, s-a numit cândva 
Lumiere. lar alt factor care a fost luat de la început în calcul, a 
fost absenţa acestui Chapman-Lumiere pentru un timp 
îndelungat. Da, Vrăjitorul a fost la fel de meticulos şi de eficient 
ca întotdeauna. În schimb, adversarul său, adică dvs.?! Dacă aţi 
fi încercat să luaţi telegrafic legătura cu dl. Sullivan din New 
York, sau doar cu poliţia de acolo, aţi fi aflat că acest inspector a 
murit acum un an! Şi dacă v-aţi fi dat osteneala să vă uitaţi atent 
la actele care emană de la Direcţia Poliţiei din New York şi care 
se găsesc în dosarele noastre, lesne aţi fi constatat că antetul 
arată cu totul altfel. inclin să cred că aceste stângăcii, aceste 
neglijenţe neobişnuite în cazul Vrăjitorului au fost voite, exact ca 
să dea şi adversarului unele şanse. Într-adevăr, fair-play! 

Dar să revenim. Alarma de incendiu a fost nemaipomenit 
exploatată! Milton discutase de mai multe ori cu d-ra Stacey şi 
aflase că aceasta se teme grozav de aşa ceva. 


32 


- VRĂJITORUL - 


Şi a ştiut să folosească foarte bine informaţia. La momentul 
potrivit, a provocat un scurt-circuit şi a activat astfel alarma 
optică şi sonoră. Bineînţeles că tânăra s-a speriat şi a luat-o 
valvârtej pe scări în jos, ceea ce a distras atenţia detectivilor de 
pe coridor, care au plecat pe dată în urmărirea ei. Asta şi voia 
Vrăjitorul. leşit din dormitor, traversează coridorul — puţin timp 
înainte ca dvs. să apăreţi acolo — şi coboară până la parter cu 
liftul pentru bagaje. Infăţişarea şi-a schimbat-o, aşa cum numai 
el ştia s-o facă — în câteva zeci de secunde, astfel că a părăsit 
hotelul, încă înainte ca dvs. sau altcineva să-şi dea măcar seama 
de ce se întâmplă. 

DI. Mander nu mai spuse nimic. 

— Deci nu-i chiar aşa de uşor să-l prinzi pe Vrăjitor — ce 
părere aveţi? întrebă Bliss maliţios. 


4. FLORILE DE „NU-MĂ-UITA” 


Domnul Exsome avea în Chancery Lane un oficiu de plasare 
a braţelor de muncă pentru personalul de serviciu. Işi făcuse o 
specialitate în a mijloci angajări pentru cei care — din diferite 
motive — nu reuşeau să prezinte referinţe din partea foştilor lor 
stăpâni. 

Faptului acestuia nu-i făcuse reclamă în mod deosebit, dar 
cei interesaţi ştiau foarte bine că el putea să procure 
documentele necesare — bineînţeles, contra cost. 


„Cunoaştem că persoana de faţă a fost în serviciul d-lui 
Hackitt, care se află actualmente în India. DI. Hackitt a fost 
obligat să părăsească în grabă Anglia, dar într-o scrisoare 
adresată nouă, n-a avut decât cuvinte de laudă cu privire la 
fostul său intendent...” 


Astfel de scrisori — şi altele asemănătoare, întocmea dl. 
Exsome în beneficiul clienţilor săi. Era foarte îndatoritor şi se 
întreținea prietenos cu ei. Câteodată îi însoțea şi la restaurant, 
cu care ocazie de obicei afla lucruri importante. Fiindcă, în afară 
de aceasta, mai era şi detectiv particular şi folosea informaţiile, 
clienţilor săi în mod convenabil... 

Era posibil ca d-na Z să fi invitat pe dl. Y în absenţa soţului 
ei? Dar ştia ea oare, că un şantajist încerca să scoată capital din 
această informaţie? Apoi, persoanele consternate erau sfătuite 
să lase toată chestiunea în seama lui. Nici o grijă, el va rezolva 
totul, şi despre costuri se putea discuta mai târziu. 

De obicei, în spaima ei, respectiva doamnă Z era de acord 
cu propunerea şi din când în când plătea „protectorului” ei 
anumite sume mari. In felul acesta, domnul Exsome câştigase o 
avere. 

Cunoscuţii lui, nu-l numeau decât „[iparul”, fiindcă se 
pricepea ca nimeni altul să evite cu îndemânare toate 
primejdiile. 

Avea o vilă frumoasă în Eckham şi o locuinţă în Maida Vale. 
Mai avea şi o maşină superbă. Conştiinţa sa nu era în nici un fel 
tulburată de faptul că doi dintre cei şantajaţi de el se 
sinuciseseră şi că mulţi alţii ajunseseră să aibă mari probleme. 
Pentru a cumpăra soţiei sale — care era oarecum nepăsătoare — 
bijuterii, multe alte giuvaeruri trebuiseră să ia drumul muntelui 
de pietate şi nefericiţii pe care-i storcea îşi supraîncărcaseră 
vilele cu ipoteci, ori le vânduseră. 

DI. Exsome nu intrase în conflict cu instanţele, fiindcă aşa 
cum am mai spus, ştia de fiecare dată, abil, să iasă din 
încurcătură. 


În vreme ce d-na Verriner se afla la ţară, în vizită la o 
familie cu care se împrietenise, majordomul ei dispăru într-o 
dimineaţă cu conţinutul casetei de bijuterii. Când doamna reveni, 
constată că seiful fusese deschis şi că i se furaseră astfel 
giuvaeruri în valoare de trei mii de lire sterline. De abia ceva mai 
târziu realiză că-i mai lipseau şi alte bunuri preţioase. 

Cum era o femeie energică, se duse la Scotland Yard şi-i 
împărtăşi inspectorului şef Bliss necazurile ei. li vorbi deschis 
despre prietenul ei Bobbie, care se afla pe atunci în India, şi de 
teama ei faţă de soţul gelos. Nu-i povesti d-lui Bliss detaliat ce se 
afla în scrisorile lui Bobbie, dar polițistul era un om de lume şi 
permeabil la sugestii, aşa că înţelese foarte bine totul... 

Majordomul fu arestat şi Bliss îl interogă la Scotland Yard. 
Vânduse deja cele mai multe dintre bijuterii şi afirmă că arsese 
scrisorile. 

— Sper să fie adevărat ce-ai declarat, Cully, spuse Bliss, 
care cunoştea foarte bine dosarul individului. Furtul acesta 
înseamnă pentru tine cinci ani de temniţă. Dar dacă se va 
constata după aceea că o şantajezi pe doamna, atunci îţi mai fac 
eu rost de alţi zece... 

— Să mor eu dacă am spus minciuni şi dacă scrisorile nu 
sunt arse. 

Dar dl. Cully nu muri. 

Tribunalul hotărî o pedeapsă relativ blândă pentru cazul lui: 
doar trei ani, şi când ieşi din puşcărie încercă să găsească o 
nouă ocupaţie. Oficiul de plasare al d-lui Exsome era bine 
cunoscut la Dartmoor, aşa că acestei firme i se şi adresă. 

Domnul Exsome cunoştea şi el trecutul lui Cully, deci îl trată 
extrem de binevoitor. Curând, fostul „pensionar” făcu aluzii 
neclare despre o anume corespondenţă care s-ar afla în posesia 
lui. 

Chiar a doua zi, aduse scrisorile la biroul d-lui Exsome, şi 
acesta le citi cu băgare de seamă. Mai târziu se informă asupra 
poziţiei financiare şi sociale a d-nei Verriner, şi descoperi astfel 
că ea dispune de un venit personal de două mii de lire sterline 
anual şi că soţul ei era foarte înstărit. 

După o târguială mai lungă, cumpără scrisorile de la Cully 
cu trei sute douăzeci de lire şi începu imediat, bizuindu-se pe 
noua lui posesiune, să trateze cu destinatara scrisorilor... 

Doamna Verriner ascultă fără să-l întrerupă. 

— Fostul dvs. majordom n-are nimic de-a face cu treaba 
asta, declară dl. Exsome. Mi-am dat mare osteneală să-l descos, 
şi el mi-a spus că a aruncat scrisorile, înseamnă că omul în 
mâinile căruia se află acum le-a găsit întâmplător... 

Domnul Exsome aşteptă zadarnic o replică, şi-n cele din 
urmă continuă. 

— Omul vrea să plece în Australia şi să înceapă acolo o 
nouă existenţă. 

— Astea-s palavre, răspunse ea rece. 

Şantajistul îşi dădu seama că va avea viaţă grea cu noua-i 
„Clientă”. Făcea parte dintre femeile care se duc eventual chiar 
şi la poliţie şi care nu se lasă prea uşor intimidate. Incercă deci s- 
o abordeze într-o manieră mai deosebită. 

— Madame, am făcut tot ce stătea în puterile mele, zise el 
şi se ridică, aşa ca şi cum ar fi avut intenţia să plece. Mai mult 

de-atât nu sunt în stare. Imbecilul are intenţia să se adreseze 
soţului dumneavoastră. Inutil am încercat să-i scot asta din cap. 
Asemenea indivizi nu vor să se cuminţească niciodată... 

Cu un gest, ea-l invită să se aşeze din nou. Şi din acel 
moment începu să plătească şi obţinu într-adevăr, una după alta, 
scrisorile compromiţătoare, cu excepţia uneia — cea mai 
relevantă! 

Intr-un colţişor izolat al moşiei ei din Berkshire se afla o 
căsuţă, pe care o închinase un artist francez. De cele mai multe 
ori acesta îşi petrecea week-end-ul acolo şi nu avea personal de 
serviciu. 

Doamna Verriner se întreţinu de câteva ori cu acest 
monsieur galant şi amabil — după care el îi puse la dispoziţie 
locuinţa sa, pe perioada cât lipsea de-acolo. 

L-a scurt timp după ce plătise d-lui Exsome primele sume, 
făcu uz de oferta francezului. 

— Am uneori vizite pe care nu le pot primi la cona 
explică ea, şi vă sunt foarte recunoscătoare, d-le Vaux, dac 
timpul absenței dvs., pot trata cu aceste persoane aici. 

— Mă bucur că vă pot fi de folos, răspunse francezul amabil. 
Şi ca să ştiţi întotdeauna când sunt aici sau nu, voi arbora 
tricolorul pe acest catarg. 

Cu aceste cuvinte îi predă una din cele două chei ale casei. 

Când pavilionul nu flutura, se ducea până la căsuţă, 
deschidea uşa din spate şi-l primea acolo pe dl. Exsome. 


A 


C, 
ă în 


Într-o seară minunată de primăvară, dl. Exsome şedea în 
locuinţa sa din Maida Vale şi pufăia un trabuc de calitate. Deşi 
era târziu, totuşi un curier aduse o scrisoare, al cărei conţinut îl 
uimi foarte tare. Erau doar câteva cuvinte şi lipsea orice formulă 
de adresare. 


„Am descoperit că sunteţi un şantajist de profesie. Nu 
suport asemenea persoane. Căutaţi-vă altă ocupație. Acesta-i un 
avertisment. ; 

VRAJITORUL”. 


Domnul Exsome făcu o mutră plouată, fiindcă tocmai atunci 
ziarele scriau foarte mult despre ultimele isprăvi ale acestui 
straniu personaj. 

La puţin timp după asta, în cameră intră soţia lui. 

— Dragă Ernie, eşti atât de palid — s-a întâmplat ceva? Ai 
primit cumva somaţia de plată a impozitelor restante? 

Spera să-l bine dispună cu această glumiţă, dar nu obţinu 
nici măcar un zâmbet. 

— Tacă-ţi gura, răspunse el otrăvit. 

Ştia prea bine că trebuia să se păzească de vrăjitor. Şi 
tocmai acum era pe cale să stoarcă o sumă foarte mare de la d- 
na Verriner. Intr-un moment necugetat, ea-i trădase că va 
moşteni o avere mare de la unchiul ei. Domnul Exsome culesese 
imediat informaţii şi aflase că această rubedenie a „protejatei” 
sale număra aproape optzeci de ani. Deci femeia nu trebuia să 
scape prea ieftin. Şi tocmai acum apărea Vrăjitorul ăsta. 

Când ieşi din casă şi se urcă în maşină, băieţii care vindeau 
ziare tocmai strigau: 

— Vrăjitorul a fost descoperit! 

Cumpără o foaie, dar mâna lui tremura atât de violent, că 
de-abia reuşi să citească titlul cu litere de-o şchioapă. După ce 
parcurse articolul nu aflase mare lucru... 

Cu câtva timp în urmă, Vrăjitorul pusese la cale ca dl. 
Graddle! să fie dus cu de-a sila într-un mic oraş arab, şi tânărul 
petrecuse acolo trei luni în haremul lui Ibn el Masjik. 

Intr-o bună zi, se apucă şi întocmi o scrisoare cuprinzătoare 
despre toate nenorocirile care dăduseră peste el. O adresă 
ministrului de externe de la Londra şi chiar găsi un cămilar care, 
lăsându-se mituit, acceptă s-o expedieze. li scrise şi mamei sale. 
Dar scrisoarea mamei se pierdu pe drum, când mesagerul se 
îmbătă... 

După vreme îndelungată, prima scrisoare ajunse la 
Whitehall şi fu trimisă de acolo la Scotland Yard. Inspectorul şef 
Bliss nu deplânse prea tare soarta lui Julian Graddle, dar cu atât 
mai mult îl interesară anumite amănunte ale cazului, ba chiar 
reuşi să determine mobilul secret al afacerii şi află despre 
răpirea fiicei căpitanului. 

Acum avea deci câteva elemente pe care se putea sprijini şi 
de-astă dată spera categoric în arestarea Vrăjitorului. 

O maşină a poliţiei înţesată de detectivi apăru într-o zi pe 
neaşteptate în faţa micuţei vile din Norbury, şi Henry Arthur 
Milton izbuti în ultima secundă să scape prin uşa din spate a 


1 Vezi episodul „Sclavul femeilor” 

garajului său, atunci când maşina de intervenţie a poliţiei opri în 
faţa casei. Totuşi, fu atât de impertinent, încât, cu o pipă în gură, 
rulă cu maşina lui prin faţa detectivilor. 

Ba mai mult, chiar o salută pe Bliss, care însă nu-i acordă 
importanţă. 

Seara, pe frecvențele de radio speciale ale Scotland Yard- 
ului se emise următorul ordin către toate posturile poliţiei 
londoneze. 


Foarte urgent! Buickul de culoare maro (cu două locuri) nr. 
de înmatriculare T.D. 7418 va fi imediat oprit. Automobilul a fost 
văzut acum zece minute pe Great West Road. Ne-au parvenit 
comunicări în acest sens din Slough, Maidenhead şi Reading. 
Bărbatul de la volan va fi arestat. Atenţie! Se presupune ca are 
asupra lui arme de foc. Toate informațiile vor fi transmise 
inspectorului şef Bliss, Scotland Yard. 


— De astă dată îl vom prinde, fu de părere inspectorul 
Mander, şi îşi trecu mulţumit palma peste bărbie. 

Bliss îi aruncă o privire neprietenoasă. 

— Poate că vă interesează să aflaţi că maşina respectivă a 
fost găsită în Epping Forest. lar pădurea asta se află exact în 
direcţia opusă locului unde vehiculul a fost semnalat prima oară. 
Şi dacă tot n-aveţi altceva mai bun de făcut, vă sugerez 
următoarea misiune atractivă: ia încercaţi să trasaţi pe hartă 
drumul pe care l-a parcurs maşina. Eu am făcut deja treaba asta, 
dar cum sunteţi cu mult mai deştept ca mine... Poate că reuşesc 
să mai învăţ câte ceva de la dvs. 


Următoarea informaţie importantă a fost cea primită de la 
poliţia din Berkshire. Monsieur Vaux ajunse o dată mai devreme 
la căsuţa lui de odihnă pentru week-end şi constată că — în 
absenţa lui — cineva dormise acolo, şi asta într-o cameră pe care 
de-obicei nici d-lui n-o folosea. Acolo găsi o hartă rutieră, pe care 
fuseseră marcate cu cerneală roşie două rute. Una ducea spre 
sudul Angliei, cealaltă, cu multe ocolişuri, prin Bronslough şi 
Hampton, spre nordul Londrei. 

li comunică poliţiei incidentul. 

— Cred că ar fi cel mai bine să mă duc acolo şi să vorbesc 
cu monsieur Vaux, opină inspectorul Mander. Ar fi şi foarte 

interesant dacă aş putea să examinez locul unda s-a întâmplat 
treaba asta. 

— Da ce, dvs. vorbiţi franţuzeşte? întrebă Bliss, glacial. 

— Nu, n-aş putea spune... dar la nevoie pot totuşi să mă fac 
înţeles... 

— In situaţia asta este mai bine ca poliţia din Berkshire să 
cerceteze minuţios chestiunea. 


Doamna Verriner află despre acel fapt neplăcut prin 
chiriaşul ei, şi fu consternată. 

— Vreau să vorbesc foarte deschis cu dvs., spuse francezul. 
La început nu mi s-a părut nimic suspect, fiindcă mi-am închipuit 
că aveţi un prieten. Dvs. sunteţi o doamnă şi eu v-am pus la 
dispoziţie încăperile mele. Când am auzit însă despre vrăjitor, m- 
am uitat totuşi mai atent prin camere. Şi ce-am descoperit? 
Harta asta! Nu vi se pare ciudat? După ce-am căutat mai 
departe, am găsit şi-un revolver. Despre asta n-am spus 
bineînţeles nimic poliţiei. Cred că e cel mai bine, dacă-l păstrez 
eu, cu toate că nu mi-e teamă defel. Dar pot să-l păstrez şi ca o 
amintire. M-am informat şi-am aflat că în perioada respectivă 
eraţi la Londra. Deci prietenul dvs. n-avea cum să fie aici. Din 
cauza asta am şi reclamat imediat poliţiei cazul. 

Doamna Verriner arăta foarte afectată. Sub ochii ei 
apăruseră acum umbre întunecate. Fusese la Londra pentru a 
ipoteca una din casele ei din Wiltshire. Soţul ei devenise deja 
suspicios, fiindcă aflase ceva despre întâlnirile secrete cu dl. 
Exsome în locuinţa artistului francez. 

— Doar nu credeţi cumva că acest Vrăjitor locuieşte mai 
demult aici şi că eventual m-a spionat când eram împreună cu 
prietenul meu? 

Monsieur Vaux clătină din cap. 

— Nu. Nu cred că Vrăjitorul e atât de nepoliticos. 


Exsome pretindea din ce în ce mai mult. La început trebui 
să trimită o sută de lire în Australia necunoscutului posesor al 
scrisorilor — în cele din urmă însă, deveniseră mii... 

Neîncrederea cu care dl. Verriner îşi trata soţia, îi dădu 
acesteia posibilitatea să anticipeze ce s-ar întâmpla dacă el ar 
afla situaţia reală. 

Şantajistul aştepta răbdător. Ştia exact, când putea s-o 
încolţească şi la fel de bine ştia şi când trebuia tratată cu 
prudenţă. 

Ea îi trimise scrisori disperate, din care rezulta că nu fusese 
capabilă să procure sumele solicitate, dar în cele din urmă dl. 
Exsome primi o telegramă: 


Întâlnire la ora opt. Locul obişnuit. Aduceţi scrisoarea. 
Pregătit suma. 


Scoase din seif documentul compromiţător, îl băgă în 
buzunar, şi tocmai vru să se îndrepte către un mic club din Soho 
unde se încheiau pariuri privind cursele de cai, când fu chemat la 
telefon. 

In Londra există mai bine de o mie opt sute de poliţişti şi ar 
fi un miracol dacă pentru ei nu s-ar fi aflat şi vreo câţiva subiecţi 
cu  predispoziţii infracţionale. Unul dintre aceştia fusese 
îndepărtat din poliţie datorită diverselor abateri, dar continua să 
menţină legătura cu doi-trei dintre foştii săi colegi, fiind astfel la 
curent cu toate acţiunile mai importante pe care Scotland Yard- 
ul le punea la cale. Pentru dl. Exsome, acest individ era de 
nepreţuit. 

— Aici e Joe, spuse tipul, şi când Joe vorbea atât de direct, 
dl. Exsome ştia că îl ameninţă o primejdie. 

— Vreun necaz, ceva? — întrebă el repede. 

— Tocmai am aflat un lucru important. Bliss a primit o 
reclamaţie împotriva dvs. Cineva n-a mai vrut să tacă. 
Respectivul se numeşte Lynne. 

DI. Exsome dădu din cap. ŞIi-l amintea foarte bine pe Lynne. 
Era fiul unui foarte bogat agent de bursă şi ajunsese, datorită 
imprudenţei sale, într-o situaţie deosebit da penibilă. lar 
şantajistul o exploatase fără menajamente. 

— S-a emis deja un mandat de arestare împotriva mea? 

— Nu încă, dar mâine se semnează. Incepând din seara 
asta, vă veţi afla sub supravegherea poliţiei. 

— Mulţumesc foarte mult, Joe. 

DI. Exsome era pregătit pentru o astfel de criză. Casa sa de 
depuneri era doar la câţiva paşi de locuinţă... 

Douăzeci de minute înainte de închiderea casieriei se 
înfiinţă acolo şi ridică o sumă atât de mare, încât directorul 
trebui să facă apel la rezerve. 

Se reîntoarse imediat acasă cu maşina şi vorbi cu soţia. 
Avea un cont personal, aşa că deocamdată nu trebui să aibă 
grija ei. 

— Urmează să plec într-o călătorie care va dura câteva luni, 
o informă el. D-na Exsome primi liniştită comunicarea lui. 

Mai citi o dată telegrama ce-o primise de la d-na Verriner şi 
îşi întocmi un plan. Urma să plece cu trenul până la Windsor, dar 
îşi va lua şi bicicleta. Distanţa de la gară până la vilişoara de pe 
moşia d-nei Verriner o va străbate pedalând, luând-o pe drumul 
care trecea prin parcul cel mare. Pe înserate va ajunge acolo şi, 
după ce va încasa banii, va folosi tot bicicleta până la gara 
Slough, iar trenul îl va lăsa la Plymouth. Ştia că în aceeaşi seară 
încă, avea un vapor care pleca spre Franţa. Deci în momentul în 
care se va emite mandatul, va fi de mult în siguranţă... 

Totul se desfăşură conform planificării, fără nici un incident. 
Mersul pe bicicletă prin tihnitul parc Windsor îi făcu bine şi, în 
preajma vilişoarei singuratice, îşi dădu seama că ajunsese cu un 
sfert de oră prea devreme. Nu văzu pe nimeni când intră pe 
poarta grădinii, şi nici când se îndreptă spre casă. Lângă gardul 
viu, cineva săpase o groapă, dar treaba asta nu-l interesă prea 
mult. 

Uşa din spate era întredeschisă — asta însemna că d-na 
Verriner sosise deja. Işi propti bicicleta de perete şi intră. In 
camera de zi ardea lumina. 

— Deci, madame... începu el, în timp ce înainta. 

— Inchideţi uşa, se auzi vocea prietenoasă a bărbatului care 
şedea la masă. 

DI. Exsome rămase locului ca împietrit. 

— Nu mă cunoaşteţi? întrebă străinul, zâmbind. Ei bine, 
atunci vă veţi bucura desigur dacă mă voi prezenta. Mi se spune 
Vrăjitorul. Faceţi parte dintre puţinii oameni care m-au văzut fără 
travestiu. 

— Vrăjitorul! bâigui Exsome şi se albi la faţă. 

— Nu încercaţi să fugiţi! Trag mult mai rapid decât vă puteţi 
dvs. mişca. 

In mână ţinea acum un Browning. 

— Nu vreţi totuşi să luaţi loc, d-le Exsome? 

Şantajistul se prăbuşi neputincios într-un scaun. Nu mai era 
în stare să scoată un cuvânt şi se holba disperat la Milton. 

— Nu aţi primit, cu câtva timp în urmă, un avertisment din 
partea mea? întrebă amabil Vrăjitorul. Sunt mai de mult pe 
urmele dvs. Aţi fost, e drept, destul de şiret şi de rafinat, aşa că 
mi-a fost cam greu să vă identific. Şi-n afară de asta, în ultimul 
timp am fost foarte prins şi cu alte treburi. Cu scurt timp în 
urmă, m-am hotărât să folosesc din când în când şi vilişoara 
asta. Dispun de câteva ascunzători ce-mi sunt foarte necesare şi 
pe care le folosesc alternativ. 

Când am auzit că d-na Verriner urmează să se întâlnească 
aici cu un prieten, m-am temut deja de tot ce poate fi mai rău. 
Apoi am constatat că este vorba de altceva, care nu mă privea. 
Cum sunt totuşi un tip curios, cazul a început să mă intereseze, 
astfel că într-una din zile când v-aţi întâlnit cu dânsa eram şi eu 
prin apropiere. În felul acesta am aflat totul. Dacă ar fi fost o 
banală poveste de amor, n-aş mai fi acordat chestiunii nici o 
importanţă — dar era vorba despre un caz de şantaj foarte grav. 
Aţi adus scrisoarea? 

Exsome confirmă. 

— Puneţi-o pe masă. Puneţi alături şi banii pe care i-aţi 
ridicat de la bancă. In după-amiaza asta v-am telefonat, 
determinându-vă să optaţi pentru fugă. Cunosc foarte bine 
relaţiile dvs., astfel încât sunt perfect orientat şi asupra 
prietenului dvs. Joe. 

Aşteptă un moment. 

— Deci repede — scrisoarea şi banii, spuse el apoi tăios. 

Exsome se supuse. 

— Asta-i tot ce vreţi de la mine? întrebă el răguşit. 

Vrăjitorul negă din cap. 

— Nu, doresc într-adevăr mai mult. Am mers pe firul tuturor 
infamiilor dumitale. Ştii că două din victime şi-au luat viaţa? Te 
mai gândeşti la femeia aceea nefericită care s-a otrăvit dând 
drumul la robinetul de la gaze şi la sărmana fată care s-a înecat? 
Ori la bătrânul cleric, care a înnebunit după ce l-ai excrocat de o 
mie şase sute de lire sterline? Şi nu iau în considerare acum 
decât aceste câteva cazuri. 

DI. Exsome cunoştea foarte bine toate acestea şi, poate 
pentru prima oară în viaţa lui, conştiinţa se făcu simțită. 

— Bun, şi acum să ieşim, spuse Vrăjitorul, şi se ridică. 

În dimineaţa următoare, d-na Verriner primi două plicuri. 
Unul dintre ele venea de la avocatul ei, care o informa că în 
ciuda regretului său profund, nu izbutise să obţină ipoteca. 
Celălalt, recomandat, conţine în el un altul, vechi de trei ani. 
Aproape că leşină în clipa când îl văzu. Dar lângă el mai era şi-un 
mic bilet. 


N-o să vă mai deranjez. Toţi banii pe care i-am obţinut de la 
dvs., au fost restituiti băncii din Londra. 


Nemaiştiind ce să facă de bucurie, aruncă scrisoarea 
compromiţătoare în foc şi răsuflă adânc, eliberată de această 
obsesie blestemată. 

La un sfert de oră după aceea, sună şi banca ei, 
comunicându-i că suma amintită sosise într-adevăr prin mandat 
poştal. 

Soţul ei plecase la Londra, astfel că atunci când d-na 
Verriner zări în aceeaşi după-amiază tricolorul pe catargul 
vilişoarei, îi făcu francezului o vizită. DI. Vaux se afla în grădină şi 
fuma o ţigară de foi. Işi salută politicos musafira. 

— Vă restitui cheia, spuse ea bucuroasă. leri după-amiază 
aţi fost atât de ocupat. Unul dintre grădinarii mei mi-a spus că 
săpaţi cu râvnă în grădină! 

D-na Verriner se uită împrejur, groapa însă nu se mai 
vedea. Pe pajişte, în apropierea gardului viu, apăruse un răzor 
oval. 

— Aici voi pune flori, îi explică dl. Vaux. Şi cred că foarte 
nimerit pentru bordura stratului ar fi nişte „nu-mă-uita”. Ar trebui 
să-mi amintească mereu de micul serviciu ce-am izbutit să vi-l 
fac, madame. 

Ea se gândea doar la cheia pe care acesta i-o cedase, dar 
Vrăjitorul se referise la cu totul altceva... 


5. UN DAR DE LA SANTA CLAUS 


DI. Gilbert Orsan scria tot soiul de articole, pe care le 
trimitea ziarelor, dar nu în intenţia de a câştiga bani astfel — 

avea destui! De cele mai multe ori tratau tendinţa de a risipi, 
proprie celor săraci, şi alte subiecte asemănătoare. 

Era desigur în temă cu mizeria în care se zbăteau nevoiaşii, 
fiind şi proprietarul a numeroase case de raport, iar sumele pe 
care aceştia i le datorau erau de ordinul miilor. 

Despre el, însă, se povesteau lucruri foarte urâte. Nici ca 
proprietar, nici ca şef nu era agreat. Lui îi aparţinea şi reţeaua 
marilor magazine universale ORSAN, care erau diseminate în 
întreaga Londră. Dar când îi parveneau ecouri ale acuzelor ce i 
se aduceau, respingea îndată aceste „calomnii răuvoitoare”, 
prezentându-le ca atacuri la persoană, lansate de extremişti. 

Şi Lila Brown avusese prilejul să-i cunoască îndeaproape 
caracterul nemilos. Era acum foarte disperată şi îşi făcea cele 
mai mari reproşuri. 

Dar dl. Orsan — după părerea lui — se comportase extrem 
de generos faţă de ea. La despărţire îi spusese că: „astfel de 
lucruri se mai întâmplă” şi... „să nu facem din ţânţar armăsar”. 
Mai înainte fusese secretara particulară a d-lui Orsan şi menajera 
sa, dar acum trebuise să cedeze postul în favoarea unei 
persoane mai tinere, şi locuia într-o pensiune în Hythe. Fostul şef 
îi plătea săptămânal patru lire sterline... 

Destul de puţin, fiindcă banii aceştia asigurau nu numai 
cele de trebuinţă pentru existenţa ei, dar şi pentru micuțul pe 
care-l născuse de curând. 

In aceeaşi pensiune mai locuia şi un domn liniştit şi 
cumsecade. Nu se ştia exact ce vârstă are, dar arăta încă foarte 
bine, cu toate că părul începuse deja să-i încărunţească. Era în 
relaţii amicale cu toată lumea şi toţi aveau încredere în el. Îi 
confiau chiar şi griji sau secrete pe care nu le-ar fi povestit celor 
mai buni cunoscuţi sau prieteni. Mai cu seamă iubea copiii mici şi 
ştia cum să se poarte cu ei, fiindcă, aşa cum spunea, 
administrase mai demult un orfelinat din Edinburgh. 

Inspectorul şef Bliss îl căuta pretutindeni pe Vrăjitor, dar n- 
ar fi bănuit că se găseşte în această pensiune liniştită din Hytlie. 
Henry Arthur Milton descoperi astfel caracterul infam al d-lui 
Orsan. D-na Brown îi povesti şi despre coridorul foarte discret 
care lega garajul de cabinetul său personal şi prin care aveau 
astfel acces oameni ce se temeau de lumina zilei... Ba îi mai 
arătă şi o fotografie a acestui domn, iar dedicaţia de pe ea era 
foarte sentimentală. E drept că trecuseră doi ani de atunci, dar... 

în orice caz, pentru ea a fost un fel de eliberare faptul că l-a 
întâlnit pe Vrăjitor, fiindcă avea nevoie de cineva căruia să-i 
poată destăinui toată amărăciunea, cineva care să o asculte 
atent şi plin de înţelegere. 

DI. Orsan locuia într-o vilă superbă în apropiere de Hyde 
Park. Nu prea se omora cu firea pentru treburile firmei. Zilnic 
dedica acestei ocupaţii două ore şi atunci, în biroul său principal, 
dicta secretarei o corespondenţă de serviciu adresată şefilor 
diverselor compartimente, care-i aducea pe aceştia în pragul 
disperării. 

Restul timpului şi-l petrecea de obicei acasă, de unde avea 
o perspectivă minunată asupra pajiştilor verzi şi a pâlcurilor de 
pomi frumoşi. Acolo-şi redacta cuvântările, pe care obişnuia să le 
ţină pe la diferite societăţi. 

Camera sa de lucru era minunat amenajată şi un cămin 
mare de marmură împodobea unul dintre pereţi. Ţinea mult la 
etichetă şi servitorii săi purtau o vestimentaţie pentru care 
puteau fi invidiaţi de lacheii ducelui de Windsor: livrele brodate 
cu trese aurite şi pantaloni până la genunchi. Era foarte 
frumoasă. Unii spuneau chiar că prea frumoasă... 

Intr-o zi îi fu anunţat inspectorul şef Bliss. 

— La dracu, ce-o vrea funcţionarul ăsta de poliţie? Dă-i voie 
să intre, Thomas. 

De la bun început se supără pe Bliss, fiindcă acesta nu-i 
acordă tot atâta respect ca persoanele celelalte cu care avea de- 
a face în mod obişnuit. Vedea în acest inspector — fie el şi şef — 
doar un slujbaş al statului, căruia nu trebuie să-i dai prea multă 
importanţă. 

Bliss puse pălăria de-o parte şi se aşeză, fără a fi fost invitat 
s-o facă. 

— Aţi venit probabil să discutaţi cu mine problema acelei 
delapidări de care s-a făcut vinovat unul dintre casierii mei, nu? 
întrebă condescendent dl. Orsan. Pentru astfel de chestiuni nu 
am timp. Trebuie să vă adresaţi directorului magazinului 
respectiv... 

— Vă înşelaţi, d-le Orsan. V-am căutat fiindcă voiam să 
discut cu dvs. despre o scrisoare pe care aţi adresat-o redacţiei 
„Megafonului”. Este vorba acolo despre răufăcători în general şi 
se cer pedepse aspre pentru ei. 

DI. Orsan se propti cu spatele în fotoliu şi îşi împreună 
vârfurile degetelor. Apoi dădu din cap afabil, fiindcă îl flata că 
Scotland Yard-ul era preocupat de opiniile sale. 

— A, articolul acela... Da, uitasem deja de el. Cred că-mi 
daţi perfectă dreptate? Concepţia mea despre asemenea 
oameni... 

— ...mă interesează în momentul de faţă foarte puţin, îl 
întrerupse şi-l continuă Bliss nepoliticos. 

D-lui Orsan nu-i plăcea când nu era lăsat să-şi expună în 
detalii opiniile, aşa că-i aruncă inspectorului şef o privire ostilă. 

— In articolul dvs., aţi amintit şi de Vrăjitor. Spuneaţi că 
poliţia ar trebui admonestată deoarece nu face mai nimic în 
acest caz... 

— Şi asta-i într-adevăr părerea mea, replică dl. Orsan 
apăsat. Probabil că nu v-a convenit, când aţi văzut rândurile 
astea în ziar. Dar n-am ce vă face. Mi-am exprimat deschis 
opinia şi cred că n-am făcut altceva decât să servesc interesului 
întregii comunităţi. 

Bliss râse. 

— Poate altora li s-ar părea interesante aceste idei ale dvs., 
dar nouă nu ne spun mare lucru. Suntem obişnuiţi să ni se facă 
reproşuri şi am venit la dvs. doar pentru a vă preveni. Consider 
că este foarte periculos că atrageţi atenţia Vrăjitorului. Şi în 
afară de aceasta, am aflat că nu de mult a fost la Hythe. 

DI. Orsan se încruntă. Numele acesta îi spunea ceva. 

— Şi de ce treaba asta e pusă în relaţie cu mine? 

— Fiindcă acolo locuieşte o tânără care-şi zice d-na 
Tredmayne, dar care, după câte ştiu, este o anume d-nă Brown. 
lar o d-nă Brown a fost până nu demult în serviciul dvs. Nu ştiu 
dacă are motiv să se plângă de dvs., dar presupun. V-a fost 
secretară şi menajeră şi este într-adevăr o tânără doamnă foarte 
drăguță... 

— Cunosc problema d-nei Brown, răspunse dl. Orsan 
încruntat. Desigur că este drăguță şi tânără dar a avut ghinionul 
să... în fine, nu doresc să discut mai departe cu dvs. 
chestiunea... 

— Nici nu e necesar, d-le Orsan, ripostă Bliss în maniera sa 
tranşantă, nepoliticoasă. Scotland Yard-ul nu se poate ocupa de 
asemenea probleme. Dar aş vrea să repet că Vrăjitorul a stat în 
aceeaşi pensiune cu d-na Brown şi că din cauza asta veţi avea 

poate surprize neplăcute. În această circumstanţă, consider că 
este de două ori mai imprudent din partea dvs. să-i atrageţi şi 
mai mult atenţia cu asemenea articole de ziar. 

DI. Orsan se ridică în întreaga-i mărime şi, privind de la 
această înălţime olimpiană la Bliss, îi spuse: 

— Mă surprinde foarte neplăcut că exprimaţi astfel de 
opinii. Este doar datoria mea de cetăţean de a atenţiona asupra 
cancerelor societăţii şi mai ales să-i pun poliţiei o oglindă la 
dispoziţie, atunci când ea îşi neglijează atribuţiunile. Credeţi 
cumva că mă tem de Vrăjitor? Următoarea mea scrisoare 
destinată „Megafonului” va fi redactată în termeni şi mai drastici 
despre el! 

Bliss dădu din umeri, se ridică şi îşi luă pălăria. 

— Nu v-a sărit în ochi că v-am putea folosi ca momeală 
pentru a-l prinde pe Vrăjitor? întrebă el. N-am face altceva decât 
să ne uşurăm misiunea, dacă v-am încuraja tendinţa pentru 
asemenea articole provocatoare. 

Ideea asta, plină într-adevăr de bun-simţ, îl ocolise până 
atunci pe dl. Orsan. 

Când Thomas conduse vizitatorul spre ieşire, Orsan îşi sună 
secretara şi îi dădu dispoziţie să-i aducă imediat toate 
informaţiile, tot materialul documentar cât de cât accesibil legat 
de Henry Arthur Milton. Apoi se puse pe treabă şi scrise un 
articol vehement despre delăsarea impardonabilă a poliţiei. 

Diatriba chiar văzu lumina tiparului, într-o formă mult 
redusă însă, datorită lipsei de interes ce-o inspiră redactorului de 
serviciu, care mai avea nevoie de spaţiu pentru a înghesui şi 
reclama unei cunoscute conserve de carne pentru câini. 

Inspectorul şef Bliss de la Scotland Yard citi materialul 
semnat de Orsan şi rânji: 

— Inutilă încercarea de a-l sfătui pe individ — când zeii vor 
să-l distrugă pe-un individ, atunci îl pedepsesc cu orbirea şi-l pun 
să scrie articole pentru „Megafonul”. 


Două zile mai târziu dl. Orsan primi o scrisoare. Era 
dactilografiată, fusese pusă la poştă într-un sector din nordul 
Londrei şi adresa expeditorului lipsea. 


Sunteţi un foarte interesant autor de articole. Oare puteți să 
vă sustineti opiniile şi într-o discuție publică? Intenţionez ca de 

Crăciun să invit toţi chiriaşii dvs. la un banchet, în care scop am 
închiriat deja Albert Hall. La ora 21 p.m. voi fi pe podium, pentru 
a dezbate împreună problema pedepsei capitale. Vă rog să 
arătați inspectorului şef Bliss scrisoarea şi să-mi răspundeți 
printr-un anunt în „Megafonul”. 

Henry Arthur Milton 


—  Idioţenie! zise dl. Orsan, dar ceru apoi legătura cu 
Scotland Yard-ul. 

Se înfurie şi mai mult, după ce Bliss îl invită rece să-l 
viziteze la birou, în vederea discuţiei ce se impunea. 

— Sunt acasă toată după-amiaza, replică el. 

— Şi eu sunt toată după-amiaza la birou. Dacă veniţi pe la 
ora 15, îmi voi face zece minute timp pentru dv. 

In ciuda opoziţiei sale, dl. Orsan fu obligat să se deplaseze 
la Scotland Yard, la ora convenită, dar mai trebui să petreacă un 
sfert de ceas în sala de aşteptare, înainte de a fi condus în biroul 
arid şi searbăd al inspectorului şef. Bliss luă scrisoarea şi-o citi. 

— Ei, şi ce-aveţi de gând? Acceptaţi provocarea? 

DI. Orsan îl fixă bănuitor. 

— Credeţi într-adevăr că Vrăjitorul se va prezenta la Albert- 
Hall, pentru o polemică? Asta-i complet aiurea! 

— Dacă omul scrie că vrea să vină la Albert-Hall, să ştiţi că 
o şi face. Incă nu ştiu ce se va întâmpla cu dv., dar bine n-o să 
fie în nici un caz. N-aveţi decât să vă inseraţi răspunsul în 
„Mefagonul”. imi voi da toată osteneala să vă protejez pe cât 
posibil. 

DI. Orsan nu era fricos, ci doar foarte mirat de părerea 
inspectorului. 

— Doar n-o să-mi spuneţi că luaţi în serios scrisoarea asta 
absurdă? 

— Ba da, şi nu vă pot da decât sfatul să faceţi şi dvs. tot 
aşa. 


A doua zi se vorbea pretutindeni despre dl. Orsan şi toate 
ziarele publicară o scrisoare a lui, prin care confirma primirea 
mesajului din partea aceluia căruia i se spunea Vrăjitorul. 

Intre timp, Scotland Yard-ul stabili că realmente imensa 
Albert-Hall din South Kensington fusese închiriată printr-un 
agent, pentru prima zi de Crăciun. Suma fusese plătită anticipat 

şi o mare firmă de alimentaţie publică preluase dificila misiune 
de a asigura ospătarea a 3.000 de invitaţi. Şi acestei firme i se 
onoraseră anticipat toate cheltuielile. 

Cineva încercă să-l determine pe proprietarul Albert-Hall- 
ului să rezilieze contractul, motivând că interesul binelui public 
ar reclama aceasta, dar Scotland Yard era de altă părere. 
Inspectorul Mander vizită atât direcţia Albert-Hall-ului cât cât şi 
firma de alimentaţie publică şi declară că poliţia pune mare preţ 
pe realizarea contractelor. 

Conform dorinţei sale, inspectorul Mander primise misiunea 
să efectueze toate preparativele necesare rezolvării acestui caz. 

— Mă bucur că mi se acordă posibilitatea să repar eşecul 
meu din cazul Lumiere?. De astă dată nu mă voi mai lăsa indus în 
eroare — nu voi mai fi înşelat! 

Iniţial, Bliss voi să respingă rugămintea lui Mander, dar 
solicitarea acestuia fu aprobată undeva mai sus, fiindcă 
inspectorul avea câţiva prieteni influenţi. 

In cele din urmă Bliss cedă. 

— Asta este într-adevăr o ocazie. Dar vă avertizez! După 
părerea mea este ultima şansă care vi se mai acordă. Vă predau 
cazul cu mare neplăcere, fiindcă sunt convins că funcţionarul de 
poliţie care se va ocupa în timpul acestui Crăciun de Vrăjitor, va 
pierde partida. 

Mander zâmbi. 

— Dacă Vrăjitorul se va ţine de cuvânt, înseamnă că este 
într-adevăr un magician. 

— Treaba asta parcă am mai auzit-o cândva. Bine, n-aveţi 
decât să vă încercaţi norocul. Din partea mea, mult succes! 

Toţi chiriaşii d-lui Orsan primiră invitaţii. Bogătaşul deveni 
rapid foarte cunoscut, oamenii şi-l arătau unul altuia, se 
atenţionau când apărea în public. Era Omul — care —va—sta— 
de—vorbă—cu— Vrăjitorul! 

— Vă sfătuiesc să aveţi grijă ca patru medici să se afle în 
preajma tribunei oratorilor. Şi în afară de asta să fie pregătită o 
salvare pentru a-l transporta pe Orsan la spital. 

— Dar de ce chiar patru medici? îşi întrebă Mander 
superiorul. 

— Doi pentru Orsan şi doi pentru dv., răspunse Bliss ironic. 

DI. Mander zâmbi. 


2 Vezi episodul: „Vrăjitorul promovează Fair-play-ul..” 

— Cred că Vrăjitorul nici n-o să-şi facă apariţia. 
— Sunteţi un nerod, replică Bliss indispus. 
In Ajunul Crăciunului, dl. Orsan primi al doilea mesaj. 


Respectaţi-vă necondiționat promisiunea! Dacă nu apăreți 
la Albert-Hall, să ştiţi că nu aştept la tribună mai mult de zece 
minute — doar atât. 


Dar dl. Orsan nu se preocupa în acel moment prea mult de 
Vrăjitor, fiindcă între timp apăruse un nou combatant în arenă, 
care nu numai că luase telefonic legătura cu el, dar care-l şi 
căutase personal. 

DI. Agnis era o persoană cu capul mare, purta barbă şi era 
un adversar fanatic al pedepsei cu moartea. li explică d-lui Orsan 
că luptase pretutindeni în lume unde se vorbea engleza 
împotriva pedepsei capitale, şi-l rugă pe acesta să fie de acord 
ca el, Agnis, să vorbească în locul vrăjitorului, dacă ar fi să nu 
apară, aşa cum se zvonise. Părea să fie un bărbat întrutotul 
onorabil, era bine îmbrăcat şi-l trată pe dl. Orsan cu cea mai 
mare consideraţie. In afară de asta, îşi făcuse apariţia în 
automobilul propriu. 

— In nici un caz Vrăjitorul nu va veni la această întrunire! 
Totul nu-i decât o glumă proastă. Dar de ce să nu folosim totuşi 
ocazia pentru o dezbatere publică? 

Propunerea nu-l incomodă pe dl. Orsan, mai ales că-şi 
pusese deja pe hârtie atât alocuţiunea, cât şi celelalte cuvinte pe 
care dorea să le rostească. Dar era o persoană totuşi prudentă, 
astfel că mai întâi luă telefonic legătura cu Scotland Yard-ul. 

— Rudolph Agnis? spuse inspectorul Mander. Asta ne mai 
lipsea. Dar lăsaţi-l să participe liniştit. De fapt, unde locuieşte? 

— Nu l-am întrebat. In seara asta mă sună, ca să-i dau 
răspuns. Este foarte amabil şi prietenos. 

Mander avu de lucru din plin. Poliţia călare abia făcea faţă 
mulţimii care se adunase în faţa Albert-Hall-ului. 

Sute de detectivi fură folosiţi, iar accesul nu se permise 
decât persoanelor care aveau invitaţii. 

— Nu uitaţi, îl avertiză Bliss pe inspector în după-amiaza 
zilei de 24 decembrie, că Vrăjitorul nu are nevoie neapărat de 
peruci ori de bărbi false, pentru a lua înfăţişarea cuiva. Dacă îşi 
propune să joace un rol, atunci chiar devine personajul respectiv. 


50 


- VRĂJITORUL - 


Vocea sa, gesturile sale, felul său de a se mişca, totul este unitar 
şi fără cusur. 

— Puteţi avea încredere în mine, răspunse Mander. 

— Păi tocmai asta e, că n-am, replică Bliss şi-l lăsă pe 
individ în plata Domnului. 

Incepând cu ora patru, musafirii îşi făcură apariţia şi la ora 
şapte uriaşa sală era plină până la refuz. O orchestră se îngrijea 
de distracţie şi se anunţă chiar că, după dezbateri, se va putea 
dansa. 

La opt şi jumătate inspectorul Mander se deplasă, împreună 
cu alţi trei funcţionari, la locuinţa d-lui Orsan. Fu condus îndată în 
bibliotecă, unde stăpânul casei îl primi şi-l invită să ia loc. 

— Imi mai îngăduiţi un moment? Aş vrea să termin mai întâi 
această scrisoare adresată „Megafonului”. 

Mai scrise cinci minute apoi puse stiloul deoparte, aplică 
sugativa pe ultima filă şi vâri scrisoarea într-un plic. 

— S-ar putea totuşi ca acest Vrăjitor să fie un tip 
primejdios? întrebă el. 

— Da, dar asta nu-i o noutate pentru poliţie, răspunse 
inspectorul. Nu trebuie să vă faceţi griji. Cum se iveşte la intrare 
şi îşi spune numele, va fi înconjurat de detectivi. L-am putea 
aresta pe loc, dar vrem să vedem cât de departe intenţionează 
să întindă gluma asta. 

— Nu cumva o să tragă în mine... sau o să mă agreseze în 
vreun fel? 

— Aveţi încredere în mine.. Sunteţi doar sub protecţia mea. 


Maşina d-lui Orsan aştepta în faţa uşii şi cei cinci domni 
plecară astfel la Albert-Hall, unde intrară printr-o uşă laterală. La 
ora nouă fix, dl. Orsan, înconjurat de funcţionarii poliţiei, îşi făcu 
apariţia pe estradă. Cei prezenţi, care în acel moment festiv 
uitaseră de toate neajunsurile pricinuite de proprietarul lor, chiar 
îl aclamară. Urcă apoi nervos la tribună şi rămase nemişcat, cu 
braţele încrucişate. 

In sală se aşternuse acum o tăcere adâncă. Puţinii reporteri 
privilegiați, cărora li se permisese accesul, priveau curioşi în jurul 
lor, încercând să vadă din ce parte îşi va face apariţia Vrăjitorul. 

Tensiunea devenise insuportabilă. 

Dintr-odată se iscă rumoare, când un tip bărbos se ivi în 
conul de lumină al reflectorului. Mander dispusese ca tribuna 
oratorilor să fie puternic iluminată. 

— Fiindcă Vrăjitorul n-a venit, începu el cu o voce 
răsunătoare, aş vrea să vorbesc în locul său şi să am un schimb 
de opinii cu dl. Orsan în privinţa pedepsei capitale. Mi-am făcut 
câteva notițe privitoare la tema asta şi vă rog să... 

Intre timp dusese repede mâna la buzunar, dar încă înainte 
de-a izbuti să şi-o retragă, fu înconjurat de-o ceată de detectivi 
care îl scoaseră târâş din sală. 

— Treaba e în ordine, zise Mander zâmbind. D-le Orsan, nu 
cred că are rost să mai rămâneţi. 

Patru funcţionari îl însoţiră pe acesta până la ieşire şi 
inspectorul se grăbi să ajungă la cel arestat, pentru a-l interoga. 

Domnul Agnis spumega. 

— Dacă mai îndrăzneşte cineva să se atingă de barba mea, 
îi crap capul! 

— E într-adevăr o barbă veritabilă, îi spuse un detectiv lui 
Mander. Şi domnul are suficiente acte personale asupra sa — 
este într-adevăr dl. Agnis! 

Inspectorul verifică documentele şi trebui să accepte ideea 
că se întâmplase o greşeală extrem de penibilă. 

— Ştiam că veniţi încoace, dar am crezut pentru un 
moment că Vrăjitorul va voi să se folosească de identitatea dvs. 
pentru a-l lichida pe dl. Orsan, începu Mander. Aşa se şi explică 
reacţia de scurt circuit a băieţilor când au văzut că vârâţi mâna 
în buzunar... 

— Da, ţineam cu tot dinadinsul să viu. Atât convingerile 
mele cât şi suma de 200 de lire pe care mi-a oferit-o un domn 
pentru a dezbate public cu dl. Orsan chestiunea, m-au făcut să 
vin special din Manchester încoace. 

Inspectorul îl privi înspăimântat. 

— Ei, în orice caz, domnul acesta nu este Vrăjitorul. Am 
spus eu, de la bun început, că n-o să vină şi într-adevăr nici n-a 
venit. Astfel, Bliss s-a mai făcut de râs încă o dată. 

Se înapoie la Scotland Yard, unde inspectorul şef aştepta 
deja neliniştit noutăţile. 

— Dar la dracu, de ce n-aţi telefonat? întrebă Bliss furios, 
când află ce se întâmplase. 

În clipa următoare se năpusti pe scări în jos şi ajunse cu o 
maşină într-un tempou turbat la domiciliul d-lui Orsan. Un valet îi 
deschise. 

— Da, dl. Orsan este deja de câtva timp acasă. 

— Unde se află acum? 

— In camera sa de lucru. 

Dar nu era acolo şi nici în dormitor nu dădură de el. După 
ce scotociră prin toată casa, îl descoperiră în cele din urmă într-o 
debara micuță, la etaj. Era legat, în gură i se vârâse un căluş şi 
se afla acolo de la ora trei! 

Vrăjitorul pătrunsese în casă prin coridorul discret care 
făcea legătura între garaj şi camera de lucru, îşi compusese în 
tihnă înfăţişarea d-lui Orsan — el, care putea intra în câteva zeci 
de secunde în pielea cuiva — şi împinsese atât de departe 
neruşinarea încât să îmbrace şi unul din costumele favorite ale 
acestuia. Astfel deghizat, se urcase la tribuna de la Albert-Hall. 

Dar mai înainte de asta, forţase şi seiful din bibliotecă, de 
unde extrăsese 7000 de lire sterline în bancnote. 

După o săptămână, d-na Brown primi un pachet care 
conţinea aceeaşi sumă. 

Pe un bileţel care se afla tot acolo, se putea citi; „Un dar 
întârziat de la Santa Claus”?. 


6. VRĂJITORUL ŞI FEMEIA FATALĂ 


În apropiere de satul St. Mary Church se întâmplă într-o zi 
un accident de automobil, din fericire însă nu cu urmări grave. 

In curbă se întâlniseră două maşini care rulau cu viteză 
excesivă. Amândouă mergeau respectând doar foarte 
aproximativ benzile de circulaţie şi aproape că intrară în 
coliziune. Autoturismul d-lui Bayford rămase pe şosea, dar 
celălalt fu ejectat din curbă, se răsturnă, şi ajunse astfel într-o 
poziţie nefericită, chiar deasupra şanţului adânc şi plin de apă. 
Pilotul imprudent s-ar fi înecat desigur, dacă dl. Bayford n-ar fi 
avut suficientă prezenţă de spirit şi tot atâta putere încât să-l 
salveze. Dar omul dispunea de forţa a trei bărbaţi obişnuiţi, şi în 


3 Moş Crăciun (engl.). 


53 


- EDGAR WALLACE - 


afară de asta era în cea mai bună dispoziţie, fiindcă venea de la 
logodna sa. 

DI. Bayford ajunse rapid la marginea acostamentului şi săltă 
cu putere aproape supraomenească maşina răsturnată, atât, 
încât făcu posibil ca bărbatul care se afla la volan să se elibereze 
din situaţia sa precară. 

— Imi pare teribil de rău, spuse Bayford amabil. Probabil că 
vina noastră este la fel de mare sau la fel de mică. 

Celălalt zâmbi slab: 

— Dintotdeauna mi s-a prezis că voi sfârşi de moarte 
violentă, replică el, dar încă nu mi-a spus nimeni că-mi voi lăsa 
viaţa într-un şanţ de la marginea drumului. 

Apoi se prezentă lui Bayford ca fiind exploratorul Marksen. 

— Formidabil, spuse Bayford. 

Nu auzise niciodată până acum despre exploratorul 
Marksen, dar îl luă imediat drept o personalitate. 

— Cel mai bine ar fi să vă duc cu maşina mea până la 
Babacombe, zise el. 

Dar în momentul când făcu propunerea asta, apăru în scenă 
grădinarul vilei din apropiere. El şi stăpâna lui observaseră de 
sus accidentul. 

— Madame vă roagă să poftiţi în casă. Vrea să telefoneze 
garajului din Babacombe şi, între timp, vă puteţi reface. 

DI. Marksen fu de acord, dar dl. Bayford insistă să aducă el 
însuşi ajutorul necesar. 

— Mi-aţi salvat într-adevăr viaţa, spuse Marksen, şi dacă mă 
gândesc la toate primejdiile prin care am trecut până acum, cred 
că ar fi fost într-adevăr ruşinos să-mi închei viaţa astfel... 

— Da, da, ar fi fost al dracului de neplăcut, răspunse 
Bayford repede, fiindcă pentru el, mulţumirile însemnau un ce 
penibil. 

— Sper ca într-o bună zi să ajung în situaţia de-a mă 
revanşa. 

Marksen scutură zdravăn mâna lui Bayford şi îl urmă apoi 
pe grădinar. Trecură pe lângă pajiştea de gazon tunsă scurt şi de 
straturile de flori, care radiau o frumuseţe calmă şi ajunseră la 
clădirea modernă şi îngrijită a conacului. O doamnă mai în vârstă 
îl primi pe Marksen prietenos. Purta o rochie de mătase de 
culoare închisă, o scufie albă şi o camee mare, din care un 
bijutier priceput migălise o broşă. 

După ce musafirul făcuse o baie fierbinte şi se echipase cu 
costumul de zile mari al grădinarului, d-na Reville Ross îl plimbă 
prin casă şi-i prezentă cu o nedisimulată mândrie comorile. 

Interioarele erau totuşi în destule cazuri distonante. De 
pildă, ieftina fotografie mărită care străjuia pe un perete al 
camerei de zi, nu se potrivea defel cu mobilierul frumos, ales 
într-adevăr cu cea mai mare grijă. 

— Acesta-i defunctul meu soţ, explică ea. Şi-a pierdut viaţa 
într-o catastrofă feroviară, dar a avut grijă de viitorul meu. Işi 
desprinse broşa din piept, deschise capacul şi-i arătă chipul unei 
tinere drăguţe, de aproximativ şaisprezece ani. Sigur că aţi auzit 
deja de ea, este cunoscuta actriţă de cinema, Stella Maris. Şi 
este englezoaică, adăugă ea triumfătoare, deşi toată lumea o ia 
drept americancă sadea. Dacă s-ar afla că de fapt se numeşte 
Betty Ross, şi-ar pierde pe dată popularitatea. Şi vă pot arăta o 
tăietură dintr-un ziar, un articol în care ea afirmă că n-a fost 
niciodată în Anglia. Dar în taină, vine la mine în fiecare an, 
pentru o lună. Nici nu vă închipuiţi cât de mult mă iubeşte. Casa 
asta tot ea mi-a cumpărat-o. Am servitorii mei, un şofer, un 
grădinar, o maşină şi tot ceea ce îmi doresc. Fiica mea afirmă 
mereu, că nu există nimic pe lume ce n-aş merita... 

DI. Marksen o ascultă interesat pe bătrâna doamnă. Se 
exprima în cel mai pur dialect Cockney londonez“ şi distona 
destul de mult ca înfăţişare cu această casă selectă. 


Inspectorul şef Bliss o ştia pe Louise Makala, căreia nu-i 
spunea decât „Lou”. Avusese cu ea două convorbiri mai 
îndelungate, reproşându-i destule, dar pe Louise n-o puteai nici 
măcar intimida prea uşor, necum să-i insufli teamă. Nu reuşise s- 
o înspăimânte; cel mult o plictisise. 

Lou avea o locuinţă frumoasă în Grosvenor Street, un 
intendent, mai mulţi servitori şi un şofer. In afară de asta avea o 
vilă la ţară, un apartament la Paris şi un conac în Leicestershire. 
Nu numai Bliss, dar şi ceilalţi bărbaţi care o cunoşteau, o 
considerau drept cea mai frumoasă femeie pe care o întâlniseră. 
Dar această femeie era o infractoare, era un VAMPIR — 
nefericise până acum destui bărbaţi sufleteşte — iar financiar îi 


4 Din partea de est a metropolei, unde locuiesc în general 
persoanele cu o situaţie materială mai modestă. 

ruinase. Nu trebuia să-şi dea prea mare osteneală să-i găsească, 
fiindcă frumuseţea ei şi înfăţişarea ei strălucitoare ademeneau 
destule victime. 


— Cine-i doamna? întrebă Sir George Cestein pe portarul 
hotelului Felles. 

Află că este d-ra Blenhard, fiica unui australian bogat, şi că 
locuia în cel mai scump apartament al hotelului. 

Sir George se luă după ea şi ridică batista, sau mănuşa sau 
vreun alt obiect pe care ea îl lăsase să-i cadă, dar după douăzeci 
şi patru de ore, aventura se termină foarte brusc... 

— Ori îmi daţi imediat un cec de cinci mii de lire, ori strig 
după ajutor şi cer să vină poliţia! 

Sir George doar o sărutase, dar comisese imprudenţa fatală 
de-a invita-o la el, la hotelul Margravine. 

Se holbă la ea siderat. Rochia era sfâşiată şi coafura-i 
răvăşită, dar ea fusese cea care se „aranjase” fulgerător astfel. 
Sir George se dezlănţui furios, dar ea insistă inflexibilă. Mai 
apăru acum şi camerista ei, şi-ntradevăr nobilul completă cecul 
pretins, cu care Lou trimise îndată pe fată la bancă. Sir George 
ameninţă că va merge imediat la Scotland Yard, dar aşa ceva 
mai auzise ea de prea multe ori ca să se mai sperie din atâta 
lucru. 

Işi atinsese scopul, fiindcă peste puţin timp după aceasta, 
cele cinci mii de lire intrară în posesia ei. 


Când avusese prima oară de-a face cu Bliss — el o căutase 
— şi când aflase ce funcţie îndeplineşte, se sperie destul de 
puternic, dar se reculese rapid. 

— Îl cunoaşteţi pe Sir Roland Perfenn? întrebă el sever. 

Ei îi veni să râdă, fiindcă Sir Roland era consilier secret şi un 
vizitator zelos al bisericilor. Ar fi fost ultimul care ar fi putut s-o 
reclame pentru extorcare. 

— Afirmă el cumva treaba asta? întrebă ea distrată. 

Bliss trebui să nege. 

— In orice caz, mi-a ajuns la ureche..., începu el şi-i povesti 
aventura lui Sir Roland, cel galant şi amabil. 

— Da de ce nu-l chemaţi încoa, bunul meu domn Bliss? E 
extrem de uşor. Numărul lui îl aflaţi din cartea de telefon, aşa 
că... 

Nu era în situaţia de-a face uz de invitaţia ei, dar încercă să- 
i explice părinteşte: 

— Până acum aţi tras pe sfoară doar bărbaţi cărora le e 
imposibil să vă reclame, fiindcă n-au voie să se compromită în 
faţa opiniei publice. Dar mai devreme sau mai târziu, vă veţi 
alege în mod greşit victima. Când judecătorul va întreba dacă 
există cineva care să ştie ceva despre dv., mă voi prezenta ca 
martor şi voi depune sub jurământ: „Această doamnă este o 
şantajistă notorie”. Ştiţi că în acest caz puteţi să luaţi douăzeci 
de ani? 

Ea se mulţumi doar să-i râdă în nas: 

— Dacă un general pierde bătălia, atunci s-a terminat cu el, 
şi dacă un dresor de lei nu-şi poate stăpâni animalele, acestea îl 
sfâşie... nu începeţi acum să-mi spuneţi despre ulciorul care 
merge la apă, până când se sparge, că atunci chiar încep să 
urlu! Dacă fac o greşeală, n-am decât să plătesc. Dar fiţi convins 
că n-am s-o fac. Imi permiteţi să vă ofer un cocktail? 

Bliss zâmbi aprig şi negă din cap. 

Ea se aşezase pe speteaza unui scaun mare, splendid 
tapisat, înclinase capul într-o parte şi-l privea ironic. 

— In loc să-mi ţineţi astfel de predici moralizatoare, ar 
trebui de fapt să-mi cereţi ajutorul. Cred că sunt singura 
persoană din Londra care ar putea să-l captureze pe Vrăjitor! 

Această aluzie răutăcioasă îl deranjă destul de mult. in 
ultima vreme Vrăjitorul făcuse să se vorbească iarăşi mult 
despre el, fără ca poliţia să poată înregistra nici cel mai mic 
succes. 

— Aveţi mai bine grijă să nu vă înhaţe el! răspunse 
oarecum neputincios Bliss. 

— Pentru numele lui Dumnezeu, chiar credeţi că vrăjitorul 
îmi poate face vreun rău? Zău, d-le Bliss, dacă la Scotland Yard 
ar fi femei ca mine, individul ar fi fost de mult prins. Chiar îmi 
doresc să se lege o dată de mine — ia uitaţi-vă aici! 

Intre timp ajunsese la cămin şi se oprise chiar lângă el. 

Din cauza asta inspectorul nu observă că deschisese o uşă 
micuță, camuflată în ancadramentul din marmură. Când se 
răsuci, avea un Browning în mână. 

— Aveţi permis de portarmă? întrebă el aspru, alegându-se 
cu un hohot de râs. 

— Hai să fim serioşi. Sigur că am. Dar mult mai important e 
că şi ştiu ce să fac cu un pistol. Am fost căsătorită cu un fermier 
şi am trăit doi ani în Australia. Acolo am locuit într-o zonă izolată 
şi el m-a învăţat să mânuiesc armele. Ce-mi daţi dacă-l prind pe 
Vrăjitor — o medalie? 

Inspectorul clătină capul, negând: 

— Ne vom purta binevoitori cu d-ta când vei ajunge în faţa 
judecătorului! 


Şase luni mai târziu, Lou făcu totuşi o marc greşeală. Dl. 
Bayford era încă tânăr şi plin de iniţiativă, cu toate că era logodit 
cu fiica mezină a Lordului Rendlesham. Intâmplarea făcu s-o 
cunoască pe Lou şi frumoasa femeie îl fermecă imediat. Invitaţia 
de-a lua ceaiul la ea, îl flată peste măsură. Realitatea era însă 
alta: era ţinut din scurt şi ştia foarte bine că părintele lui nu-i va 
pune la dispoziţie sume prea mari. 

După ce Lou îşi jucă scena cea mare şi pretinse un cec de 
zece mii de lire, Bayford încremeni şi de-abia mai reuşi să 
gândească limpede. 

— Persoană neruşinată! Ce minciună sfruntată! Dar nu eu 
v-am rupt rochia — atâta doar că v-am sărutat! Pesemne că 
sunteţi nebună dacă puteţi afirma aşa ceva! 

Vorbele sale o lăsară rece şi indiferentă. 

— De unde să scot eu zece mii de lire. N-am aceşti bani... 

Dar deodată îşi aminti că Lordul Rendlesham tocmai 
dispusese în aceeaşi zi transferul a zece mii de lire în contul 
bancar al viitorului său ginere. Cu asta urma să cumpere o 
participaţie. Suma întreagă de plată era de douăzeci de mii de 
lire, şi tatăl lui trebuia a doua zi să vireze şi el jumătatea 
cealaltă. Lou se informase minuţios asupra situaţiei financiare a 
victimei sale. 

— Da nu mai vorbiţi prostii. Cunosc exact mărimea soldului 
dvs. creditor din bancă. In contul dvs. de la Western-Bank se află 
unsprezece mii de lire. 

DI. Bayford se reculese suficient de mult ca să poată 
chibzui. De abia acum îşi dădu seama de situaţia disperată în 
care se afla. Nu prea era pe bune cu taică-său, şi bătrânul domn 
îşi făcuse deja cunoscută intenţia de a-şi lăsa averea unei 
societăţi de binefacere. Şi în afară de asta, Lordul Rendlesham 
lua astfel de chestiuni foarte în serios, fiindcă se plângea tot 

timpul de decăderea moralei. Logodnica... Ei bine, logodnica îl 
iubea desigur, dar dacă ar fi aflat de această încurcătură 
sentimentală, ar fi desfăcut logodna. 

Toate astea îl marcară puternic sufleteşte. Paloarea îl 
invadă şi era în pragul unei crize de nervi. În cele din urmă 
completă cecul la valoarea dorită. Lou îl mai reţinu în 
apartament, în aşteptarea cameristei care plecase la bancă. 

In răstimpul ăsta, Bayford îi spuse ce credea despre dânsa, 
dar Lou ştia deja, pe dinafară ce obişnuiesc bărbaţii să spună în 
asemenea situații şi nu-şi mai dădu osteneala să-i asculte 
cuvintele agitate. 

Considera că nici nu merită să-şi apere faţă de el propriul 
punct de vedere şi să-şi justifice astfel procedeul. Conform 
părerii ei, bărbaţii erau nişte hoţi şi bandiți înnăscuţi, care — fără 
menajamente şi fără scrupule — pângăreau cinstea femeilor. lar 
ea, Louise Makala, voia să le răzbune. Dar lucrurile astea le tot 
spusese cu alte ocazii, aşa că se plictisise să mai repete şi acum 
aceeaşi poveste. 

— Da, vă aflaţi într-o situaţie a dracului de neplăcută, 
acceptă ea în cele din urmă. Dacă vreţi, puteţi să vă duceţi la 
poliţie sau să vă adresaţi Vrăjitorului. Acesta se ocupă 
întotdeauna de inocenţa năpăstuită. Tare mult îmi doresc să am 
de-a face cu el! 

După un timp, camerista reveni şi tânărul fu lăsat să plece. 


DI. Bayford ieşi clătinându-se în strada animată şi îşi urmă 
drumul la întâmplare. Cui să se adreseze în restriştea sa? Tatălui 
său? 

Ideea îl făcu să se cutremure. La fel de puţină înţelegere va 
găsi la Lordul Rendlesham şi la fiica lui. Nu, la aceşti oameni n- 
avea ce căuta. 

— Hello, ce mai faceţi d-le Bayford? îl întrebă deodată 
cineva. 

Se întoarse mirat şi se uită ţintă la bărbatul care-şi pusese 
amical mâna pe braţul lui. 

— A, dl. Marksen! Aţi mai păţit ceva după accident? Sper că 
n-aţi răcit cumva? 

O uşoară speranţă începu să mijească. Poate izbutea omul 
acesta să-l salveze. Dacă echipezi expediţii costisitoare, 
înseamnă că trebuie să dispui şi de o avere mare. Astfel de 

persoane au câteodată un noroc neverosimil şi găsesc comori în 
oraşele acelea dispărute. Deşi dl. Marksen purta acum un 
costum de golf nu prea elegant, ba chiar şi pipa lui arăta destul 
de veche. In afară de asta lăsase în ultimul timp să-i crească o 
mică mustață blondă. Dar aici dl. Bayford nu avea dreptate. DI. 
Marksen purtase mustață şi înainte de accident, doar că o 
pierduse cu prilejul băii involuntare din șanțul şoselei. 

— la spuneţi-mi, n-aţi ieşit acum de la Leathley Court? 
Cineva mi-a spus încă de-acum vreo câteva zile că în acest hotel 
locuieşte o cunoscută aventurieră... o doamnă... ei, chestiunea 
nu mă priveşte... 

Bayford îl privi buimăcit. 

— 0... o doamnă? întrebă el cu vocea întreruptă. 

— Da, dacă vreţi să-i spuneţi aşa. Unul dintre prietenii mei a 
ajuns să aibă mari dificultăţi din pricina unei greşeli relativ 
inofensive. Din fericire, am reuşit să-l ajut. Dar asta desigur nu 
vă interesează. 

Dar Bayford nu fu numai interesat, ci de-a dreptul fascinat. 

— Vă rog foarte mult să mă însoţiţi acasă... acum chiar, 
insistă el. 

DI. Marksen îşi privi ceasul şi ezită puţin, înainte da a 
accepta totuşi. 

Bliss avea într-adevăr dreptate când afirmă că Vrăjitorul nu 
numai se deghiza, dar că în momentul când interpreta un rol, 
reuşea chiar să fie omul acela. Cercetările sale neobosite îl 
făcuseră să dea şi de urma Louisei. Se afla chiar la intrarea în 
Leathley Court, când ea descinsese din maşină cu ultima-i 
victimă. Cum încă nu-i cunoştea în amănunţime metodele, n-o 
băgase în seamă pe camerista care plecase să încaseze cecul. 
Dar când îl văzu ieşind pe Bayford — palid şi năuc — îşi dădu 
imediat seama ce se întâmplase. Şi tot atunci, figura răvăşită de 
spaimă a acestuia, îl făcu să recunoască pe tânărul care cu câtva 
timp în urmă îi salvase viaţa. 

Locuinţa păgubosului amator de idile nu era departe, dar nu 
începu să povestească decât după ce se aşezară unul în faţa 
celuilalt, în camera de zi. 

— Mi s-a întâmplat ceva de necrezut, spuse el disperat. M- 
am lăsat atras într-o capcană de-a dreptul ordinară; bineînţeles 
că veţi crede că sunt un fustangiu înrăit, dar vă jur că n-am avut 

nici cea mai mică bănuială, când am acceptat invitaţia la ceai... 
Inţelegeţi ce vreau să spun? 

Din fericire, dl. Marksen cunoaşte legătura logică între 
fapte, altminteri, ascultând doar această relatare dezlânată, n-ar 
fi reuşit, în circumstanţe obişnuite, să-şi facă o imagine corectă a 
întâmplării. 

— Zece mii de lire sterline — asta-i într-adevăr o sumă 
rotundă! Şi lucrul cel mai rău este că banii aceştia nici măcar n- 
au fost ai dvs. Voi încerca în orice caz să vi-i recuperez. 

Bayford îl privi uimit. 

— Dar cum veţi proceda? 

— Voi discuta cu ea. Chiar în seara asta veţi primi cecul. Şi 
fiţi convins că va fi şi onorat. 


Lou părăsea rareori locuinţa ei din Grosvenore Square după 
cină, fiindcă nu vizita mai deloc teatrele sau localurile de lux 
mondene. Mânca întotdeauna acasă, de cele mai multe ori 
singură, câteodată, ce-i drept, şi cu vreuna din victimele ei. 

Şi-n seara asta rămăsese acasă şi completa în cocheta ei 
cameră de lucru cecuri pentru furnizori. Apoi mai făcu şi nişte 
calcule. Traiul ei era foarte costisitor şi înghiţea sume uriaşe. Dar 
trebuia să-şi permită un asemenea standing, pentru ca bărbaţii 
să se simtă în siguranţă. 

De fapt, era chiar foarte econoamă şi îşi administra bine 
avutul. Storcea sume mari de la victimele ei, dar ţinea o 
contabilitate exactă şi era absolut lipsită de orice tendinţă de a 
risipi. Nu bea, fuma rareori, nu paria şi evita jocurile de noroc. 

Nu reuşi să termine ce-şi propusese, fiindcă un servitor bătu 
la uşă, intră şi-l anunţă pe marchizul Crevitte-Soligny. Ridică 
privirea din calculele ei, apoi îşi răsfoi nedumerită agenda fiindcă 
nu putea să-şi explice această vizită. 

— Marchizul de Crevitte...? Pofteşte-l înăuntru. 

Poate că era prietenul vreunui cunoscut, care venea să se 
convingă dacă relatarea entuziastă privind farmecul ei deosebit 
are şi corespondent în realitate. 

Nu-l cunoştea pe domnul înalt şi zvelt, cu părul alb, care se 
înclină galant în faţa ei şi-i sărută mâna. Arăta viril şi interesant, 
avea o mustață căruntă, tunsă scurt, şi trăda militarul de carieră. 
In butoniera lui era vârâtă rozeta Legiunii de Onoare. 


5 Standing (engl) — Aici în sens de situaţie. 

— Se pare că madame nu reuşeşte să-şi amintească de 
mine? întrebă el în franceză. 

Ea dădu din cap, negând. 

— Imi cer mii de scuze, dar într-adevăr nu ştiu când am 
avut plăcerea să... 

— Nu-i nimic, spuse marchizul în engleză, apoi se întoarse 
agale la uşă şi o încuie. 

In clipa următoare ea ajunsese la cămin şi deschisese deja 
compartimentul secret placat cu marmură. Dar înainte de a 
scoate pistolul, auzi iar vocea musafirului insolit. 

— Lăsaţi pistolul acolo unde este. Am în mână o armă. Cu 
ea nu se împuşcă, dar dacă o voi folosi, chipul dvs. va fi atât de 
mutilat încât va trebui să vă recalificaţi. Eventual ca sperietoare 
de ciori. Vă rog să vă întoarceţi spre mine. 

Ea se supuse. 

— Dar cine sunteţi? 

El zâmbi. 

— Cel pe care doreaţi atât de mult să-l întâlniți — mi se 
spune Vrăjitorul! 

Louise Makala îl fixă neîncrezătoare. 

— Poftim? Dvs. sunteţi Vrăjitorul? Inseamnă că v-aţi pus 
perucă? 

Oaspetele confirmă. 

— Dar luaţi loc dragă colega. Aţi uşurat azi un prieten de-al 
meu de zece mii de lire. 

Nici un muşchi de pe faţa ei nu tresări. 

— Vorbiţi despre lucruri pe care nu le înţeleg, începu ea. 

El râse vădit amuzat, puse arma pe masă, apropie un scaun 
şi se aşeză. 

— Ei, se pare că va trebui să stăm ceva mai mult de vorbă, 
d-ră ROSS! 

Cuvintele acestea şi mai ales numele rostit o făcură să 
tresară, vădit marcată. 

— Departe de mine să reprob faptul că vă îmbogăţiţi 
extorcându-i pe nişte bărbaţi lipsiţi de caracter. Meritau să-şi 
piardă banii. Şi până acum v-aţi ales victimele cu atâta minuţie 
că a trebuit să vă admir inteligenţa. 

In clipa aceea se auziră bătăi în uşă. Din câţiva paşi 
silenţioşi Vrăjitorul ajunse acolo şi răsuci cheia fără zgomot. 

— Intră! strigă Lou cu respiraţia tăiată. Obraijii i se roşiră de 
emoție şi ochii luceau triumfător. 

Servitorul Bennet îşi făcu apariţia. 

— Inspectorul şef Bliss de la Scotland Yard, anunţă el. 

Ea aruncă o privire pătrunzătoare Vrăjitorului. Se afla acum 
lângă masă şi puse mâna pe armă, pe care o făcu pe 
neobservate să dispară în buzunar. 

— Lăsaţi-l pe dl. Bliss să intre. 

Inainte ca Milton să poată interveni, uşa se deschise şi mai 
mult. Pesemne că Bliss aşteptase în apropierea ei. Privirea lui 
trecu de la Lou, la străinul îmbrăcat ireproşabil. 

— N-aş vrea să deranjez, d-ră Makala. Ceea ce avem de 
discutat nu este foarte urgent. 

— Dar vă rog să vă apropiaţi, interveni Vrăjitorul politicos. 
Voiam şi aşa să plec. 

— Rămâneţi aici, porunci ea. Era chiar lângă cămin, astfel 
că putea să extragă Browning-ul, dacă ar fi intrat şi s-ar fi aşezat 
între ei. 

Vrăjitorul săltă puţin din umeri. 

— Cum doriţi... 

Inspectorul şef Bliss îl salută cu o înclinare uşoară. 

Milton făcu acelaşi lucru. 

— A, beneficiez de o ocazie fericită că-l întâlnesc aici pe 
cunoscutul detectiv, zise el, fiindcă aş vrea să vă consult într-o 
chestiune dificilă. Cunosc o bătrână doamnă care locuieşte într-o 
frumoasă vilă din Devonshire. Bătrâna crede că fiica ei este 
totuna cu Stella Maris, celebra actriţă de cinema. Dar nu-i 
adevărat. Şi acum se pune întrebarea: n-ar fi mai bine să i se 
explice doamnei că fiica ei este... mă rog, ceea ce este? 

Lou pălise îngrozitor şi fu obligată să se aşeze. 

— Nu văd ce m-ar interesa treaba asta, răspunse Bliss în 
tradiționala sa manieră nepoliticoasă, apoi, întorcându-se spre 
Lou, se adresă acesteia cu vocea scăzută. Makala voiam doar să 
aflu de la dv. dacă aţi întâlnit vreodată pe un anume domn 
Marksen? 

El îi descrise înfăţişarea persoanei, dar Lou negă. 

— Poliţia este convinsă că el este Vrăjitorul. Am aflat că în 
ultimul timp a făcut investigaţii cu privire la dvs. Cunoaşteţi 
poate un detectiv particular cu numele acesta? 

— Nu, răspunse ea hotărât. 

Bliss se răsuci către celălalt domn, care se afla acum în faţa 
oglinzii, studiindu-şi degajat înfăţişarea. 

— Cine este dânsul de fapt, întrebă el încet. 

— Marchizul Crevitte-Soligny, răspunse ea după o scurtă 
pauză. Îl cunosc de vreo câţiva ani. 

Bliss îi mai dădu câteva instrucţiuni despre ce avea de 
făcut, în situaţia că ar fi vizitată de dl. Marksen, dar ea de-abia 
asculta. 

Scurt timp după aceea, inspectorul şef îşi luă rămas bun, şi 
uşa se închise în urma lui cu un uşor ţăcănit. 

— Deci, cam asta ar fi, spuse Vrăjitorul amabil. V-aş ruga 
acum să completaţi un cec de zece mii de lire, în favoarea d-lui 
Bayford. 

— Şi dacă n-o fac? 

Zâmbi, privind-o insistent. 

— Atunci mă obligaţi să mă duc la mama dvs. şi să-i spun 
adevărul despre „profesia” fiicei adorate, răspunse el politicos. 
Nu cred că va fi foarte bucuroasă aflând că — în afară de o 
oarecare asemănare cu Stella Maris, celebra vedetă a ecranului 
— n-aveţi nimic comun cu ea, ci sunteţi doar o şantajistă 
ordinară. 

O privise pătrunzător şi ştia că jocul era câştigat. Des- 
coperise cum puteai şantaja... şantajista. 


— Foarte curios, spuse Bliss, că Lou s-a retras dintr-odată 
din activitatea ei. A vândut toate casele şi celelalte proprietăţi şi 
s-a stabilit undeva în Devonshire. Pariez că a prins-o frica de 
Vrăjitor! 


7. NATURĂ STATICĂ SAU PORTRET? 


Aproape toţi oamenii au un cal de bătaie şi o ocupaţie 
preferată. D-na Gradling era fotografă amatoare şi îşi amenajase 
în spatele casei un mic atelier. Pentru asta folosi o parte a 
garajului spaţios. In principal o interesau compoziţiile florale, şi, 
într-o zi, tocmai când pregătise pe stativ, pentru fotografiat, o 
vază venețiană în care tronau nişte crini superbi, Vrăjitorul, 
hăituit de poliţie, forţă uşa garajului pentru a-şi procura benzină. 

Din întunericul garajului, pătrunse deodată în atelierul 
iluminat à giorno de lămpile puternice, deci tocmai în clipa când 
d-na Gradling expunea placa fotografică. Nu era însă travestit, şi 
ăsta era lucrul cel mai important. 

Vrăjitorul auzi cum ea trage un sertar şi sunetul unui obiect 
care se izbeşte de lemn. 

— Nu vă mişcaţi că trag! strigă ea. 

Omul râse doar, şi uşa se închise brusc. 

Când se ivi poliţia, dispăruse de mult. Funcţionarii îi spuseră 
că urmăresc un hoţ de autoturisme. Nu şi cine era acesta, fiind 
vorba de un secret. In nici un caz ziarele nu trebuiau să aibă 
posibilitatea de a se amuza iar — presupunând un eşec — pe 
seama autorităţilor. 

D-na Gradling păstră ca pe un fel de curiozitate această 
placă, şi Henry Arthur Milton nu ştiu nimic despre faptul că 
imaginea lui fusese fixată atunci. N 

Vrăjitorul rămase câtva timp la Paris. li plăcea să se retragă 
acolo când asfaltul londonez se încingea prea tare sub picioarele 
sale. Bliss primi într-o zi o scrisoare din Franţa, redactată pe o 
hârtie de-un albastru deschis. Ca de obicei, fără formula de 
adresare ori de încheiere... 


În strada Hogarth din Soho, o doamnă ține un club pe care-l 
recomand atenţiei dvs. M-am gândit chiar s-o pedepsesc eu 
însumi, deoarece o consider un pericol pentru binele public. 
Vinde produse alcoolice la ore când aceasta este interzis. Sigur, 
nu-i decât o greşeală măruntă, dar sub acest pretext se poate 
pune capăt activității ei nocive. Numele: D-na Freda Gradling, 
Hogarth Street, condamnată la 7 martie 1921 la Manchester 
pentru înşelăciune. Şase luni de închisoare. 


Henry Arthur Milton era un om care făcea ca imposibilul să 
devină posibil, şi lui Bliss îi era ciudă că Vrăjitorul ştia mereu să 
aranjeze astfel lucrurile, încât Scotland Yard-ul să-i fie şi obligat 
pe deasupra. Incă înainte de convorbirea sa cu Manchester-ul, 
ştiu că informaţiile lui sunt veridice. 

Cazul în sine îl transmise spre rezolvare autorităţii 
poliţieneşti competente. Se făcu o razie şi d-na Gradling 
compăru în faţa justiţiei. Fu condamnată la trei luni închisoare. 

Pentru servirea de băuturi alcoolice în orele când acest fapt 
nu era permis, pedeapsa vi se pare poate prea mare, dar poliţia 
mai dăduse în timpul percheziţiei clubului şi de nişte lucruri, pe 
care Vrăjitorul nu le amintise în scrisoarea lui — poate doar le 
sugerase... 

D-na Gradling aflase cine o reclamase şi Bliss ordonă o 
anchetă temeinică, deoarece ţinea foarte mult ca secretul de 
serviciu să nu fie în nici un fel încălcat. După ce sentinţa fu 
pronunţată, condamnata se răsuci în banca acuzaților. 

— Puteţi să-i spuneţi prietenului dvs., Vrăjitorul, că o să 
regrete cândva că m-a turnat, strigă ea supărată către Bliss. 

Inspectorul şef fierbea de mânie. 

Comandantul circumscripţiei negă categoric că ar fi spus 
ceva despre Vrăjitor, iar detectivii care participaseră efectiv la 
arestare, o făcură şi ei tot aşa. 

D-na Gradling era o femeie bogată şi reuşise să-şi mărite 
foarte bine fata. Felul în care îşi strânsese averea, nu era în 
definitiv un secret. In afară de club, mai pusese în mişcare 
destule activităţi secundare lucrative, şi multe cecuri, pe care 
erau înscrise sume mari, alimentaseră contul ei bancar — pentru 
a o determina să păstreze discreţia cu privire la anume incidente 
penibile. Când urmă să fie dusă la Holloway, îl mai zări o dată pe 
funcţionarul care îi spusese că Vrăjitorul o denunţase. Era foarte 
nervos, fiindcă Bliss pusese în mişcare cerul şi pământul, pentru 
a afla cine trăncănise. 

— Pentru numele lui Dumnezeu, nu cumva să divulgaţi că 
ştiţi de la mine treaba asta, orugă el. 

— Aş da zece mii lire sterline dacă l-aş putea înhăţa pe 
Vrăjitor. Am auzit destule despre el, dar nu l-am văzut încă 
niciodată. 

— Ciudat, spuse funcţionarul limbut, doar v-am întâlnit 
pentru prima oară chiar în seara în care Vrăjitorul a forţat uşa 
garajului dvs., pentru a fura benzină... 

Ea îl privi ţintă. 

— Ce... Vrăjitorul Acela a fost Vrăjitoruh întreabă ea cu 
vocea gâtuită. Poliţiştii au spus doar că e un spărgător obişnuit! 

— Vreţi să spuneţi, un hoţ de maşini, o corectă el. Se 
bucură de efectul pe care-l stârniseră vorbele sale. Da, acela a 
fost Vrăjitorul. Intr-adevăr, o coincidenţă remarcabilă. Intâi 
comite o spargere la dvs., apoi face să fiţi arestată. 

Dar d-na Gradling nu-l asculta. 

Obţinuse permisiunea de a discuta cu fiica ei căsătorită, 
înainte de a fi transportată la Holloway. 

— Annie, îi zise ea, în atelierul meu vei găsi o casetă neagră 
cu negative. Se află în cel de-al doilea sertar — de jos în sus — al 
scrinului. Du obiectul la bancă şi păzeşte-l cu mare atenţie până 
când voi ieşi. 

— Dar nu vrei să faci recurs? întrebă fata. 

— Ajung mult mai repede în libertate, dacă nu întreprind 
ceva. Încheie şi contractul de închiriere pentru casa din Maddox 
Street. Putem obţine de la poliţie autorizaţia de funcţionare 
pentru club. Acolo vom deschide FURNACE? CLUB. Numele 
acesta l-am găsit azi noapte. 


Doamna Gradling îşi executa acum pedeapsa şi lucra la 
spălătoria închisorii. Şi în acest timp, gândurile ei erau 
preocupate de clubul cel nou, dar îşi stoarse creierii şi pentru a 
găsi cum ar putea să se răzbune pe Vrăjitor. 

Dar tocmai atunci — coincidenţă nefericită! — fiica ei se 
străduia să reabiliteze reputaţia mamei. Cunoştea influenţa 
presei şi, când d-na Gradling era deja de o lună la Holloway, 
Annie se apucă să facă publicitate pentru FURNACE CLUB. N- 
avea un stil prea fascinant, dar ceea ce scria putea fi totuşi 
considerat ca o cozerie acceptabilă. Redactorul de serviciu al lui 
POST HERALD citi articolul pe care ea îl trimisese de curând şi 
interesul său se trezi când ajunse la un anume pasaj. Sună şi 
dădu dispoziţie să fie chemat un reporter. 

— Vizitaţi-o pe doamna şi vedeţi ce se poate face din 
chestia asta! 

Luă un creion albastru şi încercui un pasaj. 

În următoarea ediţie de duminică a ziarului apăru un articol 
interesant. Titlul anunţa cu litere de-o şchioapă: RAZBUNAREA 
VRĂJITORULUI şi puteai afla ce i se întâmplase d-nei Gradling în 
noaptea în care fotografia crinii din vaza venețiană. 


6 Cuptor, sobă (engl.). 

„Mama mi-a povestit despre chipul omului care se poate 
vedea clar pe placă. Dar cum ea a fost o femeie plină de 
menajamente, nu a predat poliției fotografia. 

Sunt ferm convinsă că Vrăjitorul a născocit despre ea toate 
poveştile astea josnice, toate calomniile... Ea este complet 
nevinovată şi n-a făcut nimic din ceea ce i s-a imputat în fața 
judecății.” 


În acelaşi articol mai scria că interesantul negativ se 
păstrează într-un loc sigur şi că despre problema respectivă se 
va mai discuta. 

DI. Bliss nu citea POST HERALD. 

Annie realiză totuşi că spusese prea multe şi refuză toate 
interviurile ce i se propuseseră. Oare ce-o să zică maică-sa când 
va ieşi da la închisoare? Cu soţul ei nu putea să discute despre 
aşa ceva, fiindcă dl. Leppold avea o antipatie faţă de soacra lui şi 
evita chiar să-i pomenească numele. 

D-na Gradling fusese foarte violentă cu el, fiindcă iniţial 
viitorul ei ginere îşi făcuse apariţia la club dându-se drept 
contele Giolini, cu toate că nu era nici pe departe aşa ceva. 
Faptul n-a fost descoperit decât după nuntă. 

Dar încolo, Annie n-avea de ce să se plângă de soţul ei. Era 
foarte bogat, îşi permitea să întreţină un apartament luxos în 
Jermyn Street, trăia pe picior mare, îi dăruia bijuterii şi o ducea 
anual câte o lună la Monte Carlo, Deauville sau alte staţiuni 
balneare montane. 

Deseori, ea încercase să ghicească profesia lui. El amintise 
doar că lucrează în City, dar n-avea un birou şi de obicei îşi 
petrecea timpul în vestul Londrei. In orice caz, profesia lui 
reclama un volum foarte redus de muncă. 

Annie vorbise cu el o dată despre Vrăjitor, dar constată că 
subiectul nu-l interesa. Când era seara acasă, citea de cele mai 
multe ori ziarele. Dădea o atenţie specială veştilor din City. In 
general era un bărbat econom, care-şi investea banii cu folos. 
Spera că-i vor ajunge într-o bună zi pentru a se stabili la Paris, 
fiindcă iubea foarte mult acest oraş. 

Şi Annie, citea ziarele asiduu, dar curiozitatea ei era pe 
deplin satisfăcută după ce parcurgea rubricile, privind 
dezbaterile tribunalelor. 

Într-o seară lăsă ziarul în poală. 

— Oare nu-i îngrozitor, Alfred, întrebă ea, că au loc atâtea 
spargeri? lată, duminică o bandă a furat iarăşi briliante în 
valoare de patruzeci de mii de lire dintr-un magazin din Hatton 
Garden. Hoţii au reuşit să scape şi nu s-a găsit nici cea mai 
măruntă urmă a lor. Dacă eu aş fi salariată a Scotland Yard- 
ului... 

— Da, dar nu eşti, zise dl. Leppold iritat, şi este mai bine să 
abandonăm discuţia. 

La Scotland Yard aceste furturi erau primite relativ calm. 
Funcţionarii poliţiei nu erau nici ei decât nişte oameni şi dacă 
bijutierii nu se îngrijeau de cele mai elementare măsuri de 
siguranţă, dacă nu-şi angajau un paznic şi dacă îşi păstrau 
comorile în nişte seifuri primitive şi învechite, n-aveau decât să 
suporte consecinţele. Poliţia făcea tot ce era posibil pentru a 
elucida diversele delicte, dar în definitiv Scotland Yard-ul n-avea 
cum să şi ghicească... 

— Putea să fi fost Lewing sau Martin sau Crooford, reflectă 
Bliss. Poate şi banda aceea pariziană care vine mereu la Londra 
pentru astfel de lovituri. 

Bandele care acţionează având ca punct de plecare 
străinătatea, sunt de regulă greu de descoperit. Parisul se află la 
câteva ceasuri de Londra şi dacă un membru al unei astfel de 
organizaţii rezidează în metropola britanică pentru a face toate 
preparativele ce se impun, dacă întocmeşte un grafic orar 
minuţios şi procură aparatura şi instrumentele necesare, ceilalţi 
pot veni sâmbătă seara, iar luni dimineaţa sunt de mult plecaţi 
cu prada. 

Intr-un asemenea caz era vital să dibui agentul londonez al 
bandei. 


DI. Leppold nu-şi dădu osteneala să citească interviul pe 
oare soţia sa îl acordase reporterului la POST HERALD. 

— lţi dau doar un sfat amical: evită reclama inutilă. N-ai nici 
un motiv să concentrezi asupra ta atenţia opiniei publice. 

— Am făcut-o doar în interesul bietei mele mame, draga de 
ea, răspunse ea agitată. Şi sunt ferm hotărâtă să iau caseta cu 
negative de la NORTHERN & SOUTHERN BANK. 

Dintr-o dată, el fu extrem de interesat. 

— Maică-ta are ceva depus la această bancă? 


69 


- EDGAR WALLACE - 


— De ani de zile îşi ţine acolo banii, de asemenea are şi un 
compartiment din tezaur în care-şi păstrează actele, dar de ce 
râzi? 

— N-am râs, răspunse el şi îşi reluă ziarul. 

După ce Annie se culcă, Leppold se duse în camera sa de 
lucru, solicită legătura cu Parisul şi avu o convorbire destul de 
ciudată timp de şase minute. Vorbea deseori cu Parisul şi 
indicaţiile sale erau totdeauna criptice şi obscure. 


A doua zi, îşi bău ceaiul undeva în sudul Londrei, la un 
militar în retragere care era văduv şi care avea un mic 
apartament cu două camere. 

Era în stare de beligeranţă cu întreaga societate şi-l ura în 
primul rând pe preşedintele Jockey-Clubului. 

— Timp de o lună după aceea, nu faceţi nici o mişcare, apoi 
îi daţi drumul în America de Sud, în Africa sau unde vă convine. 
In felul acesta puteţi câştiga cash” cinci mii de lire sterline, şi 
asta este mai mult decât puteţi economisi în patruzeci de ani... 

— Bine, dar în situaţia asta îmi pierd pensia, protestă 
celălalt. Şi bunul meu nume. 

— Pe acesta îl pierdeţi oricum, replică dl. Leppold rece. De 
îndată ce şeful dvs. află că datoraţi bani book makeriloră, s-a 
terminat cu reputaţia dvs. Pentru început, vă dau cinci sute de 
lire ca acont. Numără bancnotele şi le puse pe masă. Eu am 
încredere în dvs. şi dvs. trebuie să aveţi încredere în mine. Voi 
bate în uşa laterală — astfel. Bătu pe tăblia mesei semnul Morse 
pentru „unu”. Nu vi se cere altceva decât să ne lăsaţi să intrăm. 

Omul îl privi liniştit. 

— N-ar fi mai bine dacă m-aţi lega şi mi-aţi pune şi căluş? 

— Fiţi fără grijă, răspunse dl. Leppold zâmbitor. Vă creăm 
un alibi care nu va putea fi aruncat în aer nici cu dinamită. 

Tipul luă banii şi, după ce dl. Leppold plecă, îi ascunse într- 
un loc sigur. Considera că planul era foarte simplu şi credea că 
nu este posibil să fie descoperit. Dar închisorile din Anglia şi din 
SUA sunt pline de oameni care au nutrit cândva asemenea iluzii. 

Când dl. Leppold ajunse în seara aceea acasă, îşi găsi soţia 
bine dispusă. 


7 bani gheaţă (engl.) 
5 pers. care ţin registrele la rămăşaguri la curse. 

— Am primit o scrisoare de la mama. Mi-a scris despre 
Vrăjitor. 

In mod curios, de astă dată el nu-i mai spuse să tacă: 

— Da ce ţi-a scris? 

— E vorba de fotografia pe care i-a făcut-o şi tocmai am 
vorbit la telefon cu Scotland Yard-ul. 

DI. Leppold clipi, dar nu spuse nimic. 

— Am vorbit cu un anume domn Bliss. Mi-a spus că este 
ceva foarte important. Mâine iau fotografia de la bancă şi i-o duc. 
Se pare că oamenii ăştia nu dispun de nici o fotografie a 
individului şi este posibil să pun mâna pe recompensa de o mie 
de lire sterline. 

— Atunci, mult succes! spuse dl. Leppold convins. Tipul 
merita de mult să fie spânzurat. A jucat un renghi foarte urât 
unui prieten de-al meu. Nu dădu însă amănunte. 

După ce mâncară, se duse în camera lui de lucru, încuie 
uşa, scoase o trusă mică de scule din seif şi o băgă în geantă. 

La ora zece şi jumătate intră într-un bar de pe Shaflesbury 
Avenue, examină rapid consumatorii — cei doi amici parizieni ai 
lui veniseră. Zece minute mai târziu părăsi încăperea şi francezii 
îl urmară. Se opri într-un loc convenabil, îşi aprinse o ţigară şi-i 
aşteptă. 

— E într-adevăr o lovitură straşnică, spuse el. Peste 
şaptezeci de mii de lire în bancnote englezeşti şi optzeci de mii 
în bani străini. 

— Locuieşte cineva în imobilul acela? întrebă unul dintre ei. 

— Da, directorul adjunct. Dar a plecat la ţară să-şi viziteze 
mama bolnavă. 

Cum aflase dl. Leppold toate chestiunile astea, rămase 
taina lui. 

Pătrunse într-o stradelă şi bătu la intrarea de serviciu a 
băncii. Imediat li se deschise şi cei trei intrară. Apoi uşa fu iarăşi 
închisă. 

— Ce-ar fi să vă legăm acum? îl întrebă Leppold pe paznic. 
Dar individul bărbos n-avea deocamdată poftă de aşa ceva. 

— O faceţi înainte de a pleca. Mi-ar place să văd cum se dă 
o spargere. 

Leppold aprobă din cap. N-avea nevoie de ghid. Deschise 
abil grilajul de oţel care asigura intrarea în subsolul băncii, apoi 

cobori scara de piatră, urmat de ceilalţi trei. Procurase din timp 
cheia acestui prim obstacol. 

La capătul gangului scurt se afla un al doilea grilaj de oţel şi 
se vedea că aici erau în curs nişte lucrări. In dreapta şi-n stânga, 
pereţii de beton fuseseră sparţi, şi se creaseră mai multe 
adâncituri mari. 

— Tocmai sunt pe cale să monteze o uşă mare de oţel. Am 
ajuns chiar la timp, altfel... N 

Paznicul se minună asupra dexterităţii cu care lucrau. Intr-o 
oră rezolvară şi problema acestui grilaj. Pătrunseră în subterana 
mare, iluminată destul de bine, astfel încât se orientară imediat. 
Cutiile blindate ale tezaurului erau aşezate în trei rânduri 
suprapuse şi dl. Leppold trebui involuntar să râdă când privi în 
juru-i. 

— O clipă. Parcurse câţiva paşi în lungul tezaurului, se opri 
şi ciocăni în uşa uneia dintre cutiile de oţel. Asta aparţine mamei 
soacre, explică ironic. 

Pe peretele frontal se puteau citi literele F.A.G., fiindcă d-na 
Gradling avea prenumele de Freda Ann. 

— Soţia mea vrea să scoată mâine ceva de aici, ceva care-i 
va da mult de furcă Vrăjitorului. 

— Dar acum, la treabă, spuse unul dintre însoțitorii săi. 
Trebuie să ne grăbim să adunăm banii. 

Cei trei spărgători aveau paltoane pe ei şi buzunarele lor se 
umplură rapid. La fel se întâmplă şi cu genţile. 

Trebuie remarcat că-şi cunoşteau meseria. Banii dispăreau 
la fel de repede cum erau scoşi din cutiile de oţel. 

— Bun, şi acum să-l legăm pe paznic, zise Leppold şi scoase 
o frânghie subţire şi trainică dintr-un buzunar. 

Dar când se uitară în jur, constatară că bărbosul nu mai era 
în încăpere. Il văzură de cealaltă parte a grilajului cel mare. 
Lângă el se afla o casetă neagră, deschisă, şi omul examina un 
negativ pe care-l ridicase spre corpul de iluminat din plafon. 

— Cine a închis grilajul? întrebă Leppold. 

Paznicul se răsuci. 

— Eu. Aţi lăsat cheia în broasca uşii şi asta a fost foarte 
imprudent din partea dvs. 

Deschideţi repede, replică Leppold. Avea în mână trusa cu 
sculele cu care deschiseră primul grilaj şi cu care operaseră şi la 
cutiile-depozit. 

Deodată mâna paznicului trecu printre zăbrelele grilajului şi 
gura unui pistol se aţinti asupra pieptului d-lui Leppold. 

— Daţi-mi imediat sculele! 

DI. Leppold fu atât de surprins încât se execută fără o 
vorbă. 

— Şi dacă vreunul dintre dvs. vrea să extragă vreo 
pocnitoare din buzunar, spuse paznicul liniştit, este un om mort 
încă înainte de-a reuşi să-şi mişte mâna! 

— Dar la dracu' — cine sunteţi? întrebă Leppold tulburat. 

— Henry Arthur Milton, dar mi se mai spune şi Vrăjitorul. 
Paznicul autentic se găseşte legat fedeleş în biroul directorului. 
N-aveţi decât să spuneţi poliţiei că dvs. l-aţi legat. De câteva zile 
l-am supravegheat îndeaproape şi mă aflam în camera de 
alături, când aţi stabilit cu el datele micii aventuri din seara asta. 
Când a auzit cu o oră mai devreme semnalul convenit, s-a mirat 
oarecum. Vâri negativul în buzunar. Şi transmiteţi din parte-mi 
salutări soacrei dvs., mai spuse el, în vreme ce, prudent, începu 
să păşească de-a-ndăratelea prin gang. 


8. CIZMARUL ÎNDATORITOR 


În Londra trăiau cei doi fraţi Pelcher, care într-o anume 
direcţie erau specialişti — chiar daca nimeni nu le atribuia acest 
titlu. Poliţia le spunea doar: Ce; Doi. Persoanele atacate şi jefuite 
de acest duo redutabil — în funcţie de temperamentul fiecăreia 
din ele — le găsiseră însă cu totul alte denumiri. 

Marlow Joyner era ultima dintre victimele lor. Intins pe patul 
spitalului, cu capul înfăşurat complet în bandaje, îi povesti oftând 
şi gemând inspectorului şef Bliss ce păţise cu ei. Mai erau 
prezenţi doi înalţi funcţionari de poliţie şi doi stenografi care 
înregistrau depoziţiile bărbatului grav rănit. 

Medicii nu prea credeau că va scăpa. Din fericire, n-avură 
dreptate, chiar dacă, într-adevăr, timp de-o săptămână, se găsi 
suspendat între viaţă şi moarte. 

Bliss luă stenograma la Scotland Yard. 

— Nu ştiu care caz ar trebui să-l prelucreze în continuare: 
Cei Doi sau Vrăjitorul. Oricum Vrăjitorul ar însemna o pierdere 
mai mare pentru societatea omenească. 

— Poate Cei Doi sunt identici cu Vrăjitorul, fu de părere 
Inspectorul Mander. 

Bliss îi aruncă o privire tăioasă: 

— Henry Arthur Milton a apărut până acum într-o grămadă 
de travestiuri şi de roluri, dar nu-mi aduc aminte că şi-a 
multiplicat vreodată personalitatea. Cred că doar un beţiv 
incurabil l-o fi văzut până acum în dublu exemplar. 

Ceea ce Scotland Yard-ul nu ştia, îi era foarte bine cunoscut 
Vrăjitorului, care îi urmărise şi-i identificase pe Cei Doi graţie 
cercetărilor sale neobosite şi relaţiilor sale cu lumea interlopă. 
Locuiau într-o suburbie şi îşi petreceau timpul liber cultivând 
trandafiri. 

De cinci săptămâni căuta material doveditor, care ar fi 
putut convinge justiţia, dar nu fu chip să-l obţină, aşa că în cele 
din urmă se hotărî — ca de atâtea ori — să rezolve personal 
cazul. 

Intr-una dintre dimineţi, foarte devreme, fraţii cu pricina 
fură găsiţi în strada pe care locuiau, într-o stare foarte critică şi 
transportaţi la spital. 

Fuseseră tot aşa de „aranjaţi” ca şi victimele lor şi trebuiră 
să treacă opt săptămâni până când unul dintre ei începu să se 
însănătoşească. Nu dădură poliţiei informaţii prea amănunțite, ci 
spuseră doar că au fost atacați de o ceată de huligani. Nici unul 
dintre ei nu aminti de persoana ce-i sunase la telefon. 

— Cred că aţi auzit despre mine — eu sunt Vrăjitorul şi 
faptele dvs. mă supără de multă vreme... 

Şi în timp ce încă se mai sfătuiau care ar fi cea mai bună 
modalitate de a scăpa de acest individ, unul dintre ei se prăbuşi 
fulgerat la pământ. Celălalt sări să-l ajuta, dar şi el avu parte de 
o lovitură îngrozitoare, astfel încât se nărui îndată leşinat. Când 
îşi reveni, se afla culcat într-un pat şi fratele lui în cel de alături. 

In cele din urmă li se dădu voie să părăsească spitalul şi 
încercară să pună la cale o răzbunare. 

— Punând cap la cap toate lucrurile pe oare le ştim, Harry, 
ar trebui să fim în stare să prindem pasărea asta ciudată! 


Într-o cafenea aleasă din Viena, Kelly Richfield trase asupra 
bărbatului pe care-l ura mai tare decât holera. Primul glonţ nu 
nimeri, cel de-al doilea însă, da. Străinul ripostă şi Kelly căzu la 
pământ cu umărul sfârtecat. 

Avea obiceiul să-şi bată prietena, ori de câte ori simţea că 
trebuie s-o facă. Locuia împreună cu ea într-o casă selectă, dar 
fusese atât de imprudent încât să lase deschisă uşa 
apartamentului în momentul în care se năpustise asupra femeii. 
Domnul care locuia dedesubt intră astfel nestingherit. Ce îi 
făcuse lui Kelly, nu se află exact, dar prietenii d-lui Richfield mai 
avură mult timp ce discuta. 

Kelly explică rănile sale în fel şi chip. O dată povesti că o 
maşină îl accidentase, altă dată că s-ar fi împiedicat şi s-a izbit 
de un stâlp de iluminat şi, în fine, că ar fi căzut de pe un cal! Şi 
afirmaţiile sale cele mai imposibile fură atestate de fiecare dată 
de Carmen Flora, care ar fi avut de fapt toate motivele să se 
despartă de ei. 

Ba chiar şi schimbul de focuri din cafenea o înfuriase şi mai 
tare decât pe el, şi-n vreme ce Kelly se afla la spital, rănit, ea 
începu să-l caute pe bărbatul care îndrăznise să tragă în 
prietenul ei. A 

Dar Henry Arthur Milton ştia că şi alţii îl pândeau. Intr-o 
cafenea vieneză nu poţi să tragi cu pistolul fără a atrage atenţia 
poliţiei. Astfel că îşi mută scena activităţii sale la Berlin. Totuşi, 
patru luni mai târziu o întâlni în hotelul său londonez pe Carmen 
Flora, şi ea-l recunoscu. Femeia nu spuse nimic, dar fulgerele din 
ochii ei o trădară. Vrăjitorul se duse la camera lui, îşi împachetă 
valizele, sună şi ceru nota de plată; după o jumătate de oră 
părăsi hotelul. 

El nu prea credea în întâmplări — convenabile sau nu — şi 
nu-şi scuza în nici un fel insuccesele. 

— Tot îl prind eu pe individ, de-ar fi să aştept şi cincizeci de 
ani, spuse Kelly. 

La Scotland Yard, Kelly se bucura de un renume foarte 
prost. De fapt era un hoţ, dublat de-un şantajist. Cu ajutorul 
prietenei, pe care o dădea drept soţia sa, izbutise să pună mâna 
pe mari sume. El extorca bani mai cu seamă de la domni tineri, 
întrucât Carmen Flora era frumoasă şi ştia să fie foarte, foarte 
drăguță cu cine trebuia. 

Bliss auzise despre sosirea lui Kelly şi trimise îndată un 
ofiţer de poliţie care trebuia să se informeze dacă omul avea de 
gând să stea mult timp la Londra. 

— Am cetăţenia britanică şi nu mă puteţi expulza, spuse 
Kelly nervos. Sunt la Londra pentru nişte probleme personale. 

— Da, putem cel mult să vă vârâm în închisoare, ripostă 
ofiţerul amabil, dar asta bineînţeles că n-o să vă convină. Dar 
ajungeţi acolo sigur, dacă începeţi iar să daţi seratele acelea 
mici şi drăguţe, la care obişnuiţi să invitaţi tineri avuţi... 

Kelly avea conştiinţa încărcată, fiindcă doar cu o seară în 
urmă avusese ca musafir pe feciorul unui milionar. Aproape toţi 
fiii milionarilor nu dispun de bani, dar părinţii lor bogaţi plătesc 
orice sumă, pentru a menţine nepătat numele familiei. 

— Dacă sunteţi invidios pe faptul că am invitaţi din lumea 
bună... începu el. 

Dar ofiţerul lăsă deodată politeţea la o parte. 

— la ridicaţi mâinile. Vreau să văd dacă nu cumva aveţi un 
pistol asupra dvs. 

Kelly se supuse, fiindcă îşi ascunsese foarte bine Browning- 
ul. 

Când Bliss primi raportul, fu vădit interesat. 

— Tocmai am primit o comunicare din partea poliţiei de la 
Viena. O persoană a tras acolo asupra lui Kelly, şi colegul meu 
austriac este de părere că ar fi fost vorba despre Vrăjitor. Dacă 
aşa stau lucrurile, înseamnă că Milton se găseşte acum în mod 
cert la Londra. 

Trimise după Mander, care apăru imediat. 

— Poate reuşim să ajungem la Vrăjitor prin acest Kelly. Şi-ar 
mai fi de rezolvat şi-o altă chestiune. Vi-i mai amintiţi pe cei doi 
fraţi Pelcher, care au fost internaţi acum şase săptămâni în 
spitalul din Lewisham cu răni grave? 

Mander îşi amintea foarte bine. 

— Ambii să fie ţinuţi sub observaţie. Asta nu înseamnă 
neapărat că ei sunt Cei Doi, dar anumite informaţii m-au făcut să 
am destule suspiciuni în privinţa lor. Dacă ei sunt într-adevăr Ce; 
Doi, atunci şi accidentul lor poate fi pus pe seama vrăjitorului. 

— Dar sunt nişte persoane foarte onorabile. Ambii lucrează 
în City” replică Mander. 

— Asta nu înseamnă că sunt neapărat onorabili. 


Kelly era o persoană destul de bogată. Putea să-şi permită 
să locuiască într-unul din cele mai scumpe hoteluri şi avea 


? The City — centrul comercial al Londrei. 

posibilitatea să angajeze şi detectivi particulari care să-l caute 
pe adversarul său, pe care îl ura atât de mult. Partenera lui avea 
numeroase bijuterii, dar încolo, era foarte circumspect faţă de 
ea, ba uneori chiar zgârcit. Când călătoreau pe Continent, atunci 
ea voiaja întotdeauna la clasa doua, spre deosebire de el care 
folosea clasa întâi. 

Vanitatea lui cerea însă ca „soţia” lui să poarte bijuterii 
minunate. În timpul acestor drumuri, colierele, brăţările, inelele 
şi broşele erau vârâte într-un soi de brâu, cu care Kelly se 
încingea direct pe corp. In fiecare seară, înainte de cină, ea 
primea giuvaerurile, dar trebuia să i le restituie înainte de 
culcare. 

Intr-o seară, tocmai voia să-i înmâneze Florei podoabele, 
când chelnerul, care îi servea deseori în cameră, le bătu în uşă şi 
anunţă că un domn doreşte să-i vorbească d-lui Ritchfield. Kelly 
se temea de detectivi şi întrebă cum arată domnul. Se simţi mai 
uşurat, când află că este e persoană ceva mai în vârstă. 

„Domn” era o denumire oarecum exagerată. Vizitatorul era 
cărunt, purta un costum jerpelit şi ochelari, şi afirma că este 
cizmar. Făcea impresia unui om nervos, şi nu vru să vorbească 
înainte ca dl. Ritchfield s-o trimită pe Carmen Flora în camera 
cealaltă. 

— Aş vrea să vă povestesc ceva despre bărbatul căruia i-am 
închiriat o cameră, începu el apoi agitat. Sigur că n-ar trebui să 
mă ocup de lucruri ce nu mă privesc, dar după ce trăieşti 
douăzeci şi cinci de ani într-o casă, după ce te descurci cu chiu 
cu vai, după ce ajungi să nu fii dator nimănui nici măcar un 
Shilling!*, să ai un asemenea chiriaş... 

Povesti că individul locuia de trei săptămâni la el, că era 
liniştit şi că ieşea numai seara. Dar treaba asta era în regulă, 
fiindcă era, aşa cum spunea, angajat ca paznic de noapte. 

— Dar am o bănuială în privinţa lui, continuă cizmarul care 
se numea Hays. Când a plecat aseară, am deschis uşa de la 
camera lui şi am găsit pe masă planuri ale acestui hotel. Vâri 
mâna în buzunar, scoase o hârtie mare şi-o întinse în faţa lui. 
Vedeţi, aici e, spuse el, şi arătă notația „Camera lui Kelly”. Puțin 


19 Shilling — monedă englezească de argint, egală cu a două 
zecea parte din lira sterlină —12 penny. 

mai încolo se vedea un semn în forma lui „X” şi observaţia „Aici 
se păstrează bijuteriile femeii”. 

Kelly privi planul mai atent şi rămase surprins. „X”-ul fusese 
marcat exact acolo unde într-adevăr se găsea cufărul-dulap în 
care închidea peste zi bijuteriile. 

— Mi-am zis, începu dl. Hays, că bărbatul acesta trebuie să 
fie un spărgător şi că datoria mea este să vă previn. 

— Dar cum arată? întrebă Kelly într-o doară. 

DI. Hays descrise amănunţit individul şi Kelly nu mai avu 
nici un dubiu asupra identităţii spărgătorului. Află că în afară de 
cizmar şi de acest chiriaş, nu mai locuia nimeni în casă. 

— Ce-ar fi dacă m-aţi lăsa să pătrund într-una din seri în 
camera lui, după ce-a plecat? întrebă el gânditor. 

DI. Hays şovăi şi spuse apoi ceva despre poliţie... 

— A, poliţia nu contează, replică dl. Ritchfield şi scoase 
câteva bancnote din buzunar. 

In dimineaţa următoare, Carmen Flora primi din partea lui 
următoarele instrucţiuni: 

— Pleci imediat la Viena şi mă aştepţi acolo. După o zi sau 
două, vin şi eu. 

— Ce mai ai de gând? întrebă ea. 

Oricum, se obişnuise de mult cu asemenea voiajuri 
neaşteptate. 

EI îi dădu un răspuns ordinar, aşa că se lăsă păgubaşă. 

După-amiază Kelly achită nota de plată la hotel. Carmen 
Flora luase cu ea tot bagajul, aşa că nimic nu-l mai împiedica 
acum să viziteze casa cizmarului. 


Dar Kelly nu era singurul care cu o seară mai înainte 
avusese parte de o vizită. Fraţii Pelcher tocmai jucau o partidă 
de domino în frumoasa lor cameră de zi, când fu anunţat 
deodată dl. Hays. 

— Dar ce s-a mai întâmplat? Harry, tu cunoşti vreun domn 
Hays? 

Nici fratele lui nu era mai informat. 

Imediat după asta, bătrânul cizmar intră. 

— Nu este treaba mea să-mi vâr nasul în problemele altora, 
spuse el. Sunt un cetăţean onorabil ca şi dumneavoastră, însă 
am citit ziarele şi am înţeles câte ceva... 

Făcu o pauză, dar cei doi fraţi nu reacționară decât 
privindu-l neprietenos. 

— Dumneavoastră sunteţi domnii care într-o seară au fost 
doborâţi în strada, nu? Am citit despre asta şi am păstrat 
articolul. Şi, ciudat, chiriaşul meu, care a citit şi el articolul. 
Văzând că decupez porţiunea respectivă din ziar, m-a întrebat 
râzând: „Da' de ce faceţi treaba asta?” l-am zis că de obicei 
strâng astfel de informaţii. „Păcat, a spus el apoi, că n-au 
povestit poliţiei cine i-a aranjat de fapt aşa. Vrăjitorul le-a făcut- 
o!” 

Cei doi frați îl priviră surprinși. 

— A mai spus şi altceva? întrebă Harry. 

Cizmarul îşi freacă bărbia nerasă. 

— Da, şi asta-i şi pricina pentru care am vrut de fapt să 
vorbesc cu dvs. înainte de a ieşi din cameră, a adăugat: Cei Doi 
trebuiau lichidaţi definitiv. In zilele următoare o să mă ocup de 
ei. 

Mai răspunse şi altor întrebări, descriindu-le mai exact 
chiriaşul şi dându-le destule alte detalii în legătură cu el. Fraţii se 
priviră uluiţi. 

— Dacă v-am da câteva lire, îi propuse Harry, v-aţi putea 
duce mâine seară la cinema şi ne-aţi putea lăsa nouă una din 
cheile locuinţei dvs. Aţi spus că rămâne acasă până la ora zece, 
nu? 

— Până la unsprezece, corectă Hays. 

Cizmarul vâri în buzunar cinci lire şi puse în schimb cheia pe 
masă. Kelly plătise o sumă de două ori mai mare pentru alta, 
identică... 

— Dacă după aceea îl lăsăm acolo, atunci bătrânul reclamă 
sigur poliţiei chestiunea. N-avem decât să vizităm în linişte casa, 
apoi îl ducem undeva; în felul acesta evităm vâlva şi nimeni nu 
ne poate acuza de ceva. 

Rămase stabilit astfel şi mai hotărâră să fure o maşină, 
ceea ce le şi reuşi în seara următoare. Autoturismul aparţinea 
unui medic, care fusese chemat la un pacient, şi cei doi rulară 
mulţumiţi spre casa în care sperau să-l întâlnească pe vrăjitor. 

Era o clădire mică, în faţa căreia se afla o grădiniţă — dacă 
vreun curios ar fi scotocit în tufele ei, ar fi găsit un carton pe 
care scria că imobilul era de închiriat. 

Cizmarul îl aruncase acolo cu o săptămână în urmă, când 
luase casa în stăpânire. Pentru mobilă cheltuise foarte puţin, iar 
în hol nu se afla decât un mic covor. 

— Este vorba de camera de la etaj, la dreapta de scară, 
spuse Harry în şoaptă, când descuiară uşa. 

— Ţi-ai pus galoşii? 

Celălalt dădu din cap afirmativ. 

Intrară şi încuiară imediat după ei. Harry urcă primul şi 
rămase în faţa uşii care-i interesa. Trebuia să fie cineva înăuntru, 
fiindcă se auzeau uşoare zgomote. Scoase de la brâu matraca, 
rânji şi apăsă pe clanţă. 

— Cine-i? întrebă o voce din interior. 

Ghinionul cel mare al bărbatului din încăpere fu că se 
distingea clar pe fundalul ferestrei. Se auzi o împuşcătură, dar 
înainte ca străinul să mai poate trage a doua oară, bastonul de 
cauciuc îşi făcu datoria. 


În apropiere de Burlington Gardens, doi bărbaţi coborâră 
dintr-o maşină, şi fiecare o luă în câte o direcţie. 

După câtva timp, un poliţist care-şi făcea rondul descoperi 
limuzina, constată că farurile sunt aprinse şi îşi notă în carneţel 
ora. Când ajunse a doua oară acolo, maşina se găsea în aceeaşi 
situaţie. 

Burlington Gardens nu-i un loc de parcare şi nici în 
apropiere nu se găsesc restaurante sau hoteluri care ar putea 
explica prezenţa maşinii... Işi notă acum şi numărul maşinii şi 
aşteptă ca proprietarul să revină. La miezul nopţii sosi schimbul, 
aşa că-i spuse colegului ceea ce observase. 

La ora două, tot nu se prezentase nimeni 

Puțin timp după ora trei, îşi făcu apariţia ofiţerul căruia i se 
raportase cazul, şi deschise uşa. Pe podeaua maşinii se afla 
ghemuită o persoană. 

Nenorocitul mai trăia încă, dar chipul lui era mutilat. Kelly 
fusese prelucrat înfiorător cu bastonul de cauciuc, şi, într-un 
târziu, reuşi să articuleze următoarele: 

— Doi bărbaţi... au găsit brâul cu bijuteriile... au luat şi 
ceasul cu lanţ de aur... şi o mie opt sute de lire... 


Cei doi fraţi care se despărţiseră la Burlington Gardens se 
întâlniră iarăşi acasă. 

— Pariez că multă vreme individul nu va mai fi în stare să 
fumeze. 

— Crezi că va muri? 

— Nu, dar e de ajuns şi atât. Ne-am revanşat, nu? Sunt 
curios ce are în brâul ăsta — cred că briliante. Dar mai întâi să 
vedem câţi bani avea individul... Scoase din buzunar un teanc 
mare de bancnote şi-l puse pe masă. 

In aceeaşi clipă, o uşă laterală se deschise şi câţiva 
funcţionari ai poliţiei îşi făcură apariţia. 


— Tâlhăria cu folosirea violenţei reprezintă unul dintre 
delictele cele mai grave care pot să existe, spuse judecătorul, 
când pronunţă verdictul în privinţa cazului în care fuseseră 
implicaţi cei doi, care ascultau acum distruşi. Victima voastră 
zace încă în spital şi cu toate că omul are un renume prost şi 
există destule dubii în ce priveşte proveniența briliantelor, 
societatea omenească trebuie protejată de astfel de încălcări ale 
legalităţii. Sunteţi condamnaţi la trei ani de temniţă! 

Poate, totuşi, cel mai surprinzător lucru a fost că nimeni — 
nici procurorul, nici Kelly şi nici fraţii Pelcher nu amintiră de 
Vrăjitor, care de fapt pusese totul la cale... 


9. INSPECTORUL MANDER ESTE TRIMIS 
ACOLO UNDE I-E LOCUL 


Reprezentanţii conducerii poliţiei erau foarte atenţi în 
privinţa toasturilor rostite de funcţionari în calitatea lor oficială, 
şi cei de sus nu vedeau cu ochi buni nici atunci când aceştia, în 
timpul liber, dădeau prea multe detalii despre problemele de 
serviciu. Cu atât mai puţin erau îngăduite critici deschise la 
adresa superiorilor şi — hotărât lucru — inspectorul Mander 
mersese prea departe, atunci când aminti despre vrăjitor, 
închinând un pahar în cinstea doamnelor cu ocazia unui banchet 
al poliţiei. 

Dacă Bliss l-ar fi disprețuit atât de tare cum se credea, ar fi 
avut acum prilejul să-i frângă gâtul. Oricum, Mander fu chemat la 
una din mărimile Scotland Yard-ului şi trebui să rabde un perdaf 
extrem de neplăcut. 

La trei zile după ce toastul lui Mander fu publicat într-o foaie 
de divertisment, Bliss primi o scrisoare din partea vrăjitorului. 


Acest Mander mă calcă pe nervi, şi din cauza asta îl voi 
trimite acolo unde i-e locul. Astfel de nerozi au, în ciuda prostiei 
lor, un noroc extraordinar şi asta o consider da-a dreptul 
inechitabil. Vă rog să-i transmiteti din parte-mi că-l voi înhăţa 
încă mai-nainte de sfârşitul săptămânii. 


Bliss îşi chemă subordonatul. 

— Citiţi asta, spuse el scurt. 

Mander citi rândurile şi se strădui să zâmbească, dar 
inspectorul şef ştia că omul joacă teatru. 

— Până acum nu v-a ameninţat, nu? 

Mander râse, clar râsul nu suna deloc convingător. 

— Nu mă interesează asemenea inepţii! Am mai fost eu 
ameninţat de alţii, dar... 

— Da, dar nu de talia Vrăjitorului. 

Mander începu să se neliniştească. 

— Da, e adevărat, Vrăjitorul n-a făcut-o încă, dar... şi totuşi 
nu-mi pasă... Deodată, o expresie de încredere se instală iarăşi 
pe figura lui. Doar vedeţi că individului i-e teamă de mine... 

— lertaţi-mă, dar mă bufneşte râsul! Vrăjitorului i-e teamă 
de dvs.? la spuneţi-mi, de care problemă vă ocupați acum? 

Domnul Mander tocmai avea misiunea de-a elucida nişte 
furturi de maşini. Reuşise să dea de urmele unei organizaţii, care 
de fapt nu putea fi făcută propriu-zis responsabilă de aceste 
furturi, dar care făcea oficiul de a tăinui marfa. Bliss ascultă 
relatarea inspectorului şi dădu din cap. 

— Mă rog, asta înseamnă că sunteţi în siguranţă. De acelaşi 
caz se ocupă şi sergentul Crampton, şi ăsta este un tip 
inteligent, în linii mari. 

Mander se supără. 

— Ducele de Kyle..., începu el, dar Bliss îl întrerupse iar. 

— Ducele de Kyle este o mare autoritate în materie de 
creşterea suinelor, dar încolo nu se pricepe la nimic. Da, am citit 
şi eu scrisoarea pe care a adresat-o MONITORULUI şi în care s-a 
exprimat atât de laudativ vizavi de toastul rostit de dvs. Aproape 
că v-aţi pierdut pâinea din cauza asta. Dar ducele nu cunoaşte 
mai nimic despre Vrăjitor. 

Aristocratul aparţinea acelei categorii de oameni care n-au 
ce face. Din cauza asta se hotărâse să se ocupe de creşterea 
porcilor. Cum şi-n felul acesta tot mai avea un excedent de timp, 
plictisindu-se, scria deseori ziarelor. Amintise şi despre Vrăjitor în 
producţiile sale, şi emisese tot felul de ipoteze năstruşnice cu 
privire la modalitatea de-al prinde pe acesta. Bliss citise toate 
aiurelile acelea şi se temea pentru siguranţa ducelui. 


În seara aceleiaşi zile, Mander se găsea la circumscripţia de 
poliţie din Notting Dale, pentru a-şi continua cercetările cu 
privire la furturile de maşini. Tocmai când vru să părăsească 
sediul postului, o limuzină luxoasă opri în faţa intrării şi o 
doamnă în rochie de seară cobori. Avea părul blond şi era foarte 
frumoasă. Pe degetele ei străluceau mai multe inele cu 
diamante, dar mai purta şi alte bijuterii. 

— Imi puteţi spune unde-l pot găsi pe inspectorul Mander? 
întrebă ea. 

Mander, care era foarte receptiv la farmecul feminin, îşi 
scoase îndată pălăria. 

— O, chiar dvs. sunteţi? DI. Bliss mi-a spus că sunteţi aici. 

— Pot face ceva pentru dvs.? 

Puțin agitată, ea confirmă. 

— Am venit din cauza limuzinei mele, care mi-a fost furată 
în după-amiaza asta, în răstimpul când făceam cumpărături în 
Bond Street. Cineva a reuşit să ademenească şoferul... dar nu 
este atât paguba ce-o reprezintă pierderea automobilului, cât... 
Aş dori să discut confidenţial cu dvs. Puteţi să mă însoţiţi în 
Berkeley Square? 

Mander dădu asistentului său câteva instrucţiuni şi, 
urmând-o pe doamnă, se sui în limuzina superbă. 

Ea tăcu o vreme. 

— De fapt nu e vorba de maşină, începu ea în cele din 
urmă. Prosteşte, mi-am lăsat în ea geanta mea, în care am nişte 
scrisori pe care doresc să le recuperez cu orice preţ. Pot fi 
deschisă cu dvs.? 

— Dar bineînţeles, răspunse Mander fericit. Apropierea 
acestei femei frumoase îl ameţea. 

— Ducele şi cu mine nu ne înţelegem foarte bine, dar 
orişicât, nu s-a pus încă niciodată problema divorţului. Pentru 
mine ar însemna un mare rău, dacă scrisorile acestea ajung în 

mâini străine. E posibil ca vreo persoană din lumea interlopă să- 
mi propună un târg cu ele? 

Mander zâmbi. 

— Aşa ceva se poate citi prin romane polițiste, iar uneori se 
mai întâmplă şi în realitate. Scrisorile au un conţinut 
compromiţător? 

— Da, provin de la un tânăr — vărul meu. Vai, e îngrozitor! 
Ea-şi frânse disperată mâinile. 

— Voi încerca să le recuperez, Excelenţă, se oferi Mander 
amabil. Nu ştia cu care ducesă are de-a face, fiindcă rareori 
venea în contact cu persoane din înalta aristocrație. 

Ea scoase dintr-o poşetă micuță o tabacheră încrustată cu 
pietre scumpe. Diamantele cu care era ornată monograma, 
sclipiră. 

— Vă rog să serviţi. 

Mander luă o ţigară şi, politicos, aprinse un chibrit. Ea 
apăsă pe un buton şi acţionă microfonul care se afla montat 
lateral. Şoferul îşi înclină capul pentru a recepționa mesajul. 

— Să dăm câteva ture cu maşina, înainte de a reveni în 
Berkeley Square. 

Când inspectorul îi întinse chibritul, văzu pe tabacheră 
coroana ducală şi un „K” — acum era lămurit. Avea de-a face cu 
ducesa de Kyle. i 

— Groaznic că Bertie e atât de indiscret! In scrisorile sale... 

Mander, care se instalase comod în colțul maşinii, adormi 
dintr-o dată. 

Sunetul strident al telefonului tulbură somnul lui Bliss. 
Trebui să treacă în camera rece de alături. 

Chiar şi detectivii celebri şi aureolaţi de succese, nu sunt în 
definitiv decât nişte oameni şi se supără atunci când sunt smulşi 
din pat, dimineaţa la ora trei şi jumătate. 

— Mander? Dar de unde să ştiu ceva despre Mander? Sunati 
acasă la el! 

— Dar acasă nu e. Nu l-am văzut de când a plecat cu 
doamna. 

Interesul inspectorului şef se trezi brusc. 

— Despre ce doamnă vorbiţi? 

Funcţionarul îi relată despre limuzina elegantă, care se 
oprise în faţa postului de poliţie din Notting Dale. 

— Este automobilul ducelui de Kyle, spuse sergentul 
Crampton. L-am găsit abandonat în Hampstend Heath. A fost 
furat din garajul ducelui. 

— Aţi cercetat maşina? 

— Desigur. Am dat şi de un important punct de sprijin — 
cartea de vizită a unei doamne, pe care sunt scrise cu creionul 
câteva cuvinte. 

— Veniţi imediat cu maşina, să mă luaţi, spuse Bliss, iar 
când acesta îşi făcu apariţia, polițistul aştepta deja în stradă. La 
lumina farurilor se uită îndeaproape la cartea de vizită. Un scris 
feminin aşternuse cuvintele: „The Leek, întâi stânga, apoi 
dreapta — Stillman”. 

— Dar ia uitaţi-vă aici, spuse sergentul. 

Aprinse lumina în limuzina capitonată cu pluş gri-deschis. 
Covoraşul de pe jos era de aceeaşi culoare, dar în apropiere de 
portiera din stânga se vedea o pată mare şi roşie — la fel şi în 
locul unde probabil se sprijinise capul călătorului. 

— Este sânge, declară Crampton. Am fost şi eu de faţă când 
a plecat maşina, iar acesta e locul unde şedea inspectorul 
Mander. Poate s-o confirme şi inspectorul şef al circumscripţiei. 

— Ce înseamnă „The Leek”? Există pe-aici un asemenea 
loc? 

Sergentul clătină capul. 

— Nu. Stillman este numele unui tip care se ocupă cu 
misitia de case. Locuieşte în Shardeloes Road. Am trimis deja un 
poliţist, ca să-l scoale. 

Maşina îi duse în Shardeloes Road, unde găsiră un domn 
între două vârste, foarte somnoros. 

— The Leek este numele unei case în care deocamdată nu 
stă nimeni. Se află la marginea unor terenuri virane. 

Luă cartea de vizită, o privi, apoi dădu din cap, afirmativ. 

— Da, e în regulă. O doamnă a vrut să vadă casa şi i-am 
explicat încotro s-o ia. Asta e scrisul dactilografei mele. 

— Aveţi cheile imobilului? 

— Da, sunt în birou. Dacă vreţi să aşteptaţi o clipă, vin şi 
eu. 

ÎI însoţiră la birou şi plecară apoi cu toţii la locul respectiv. 
Când ajunseră, dl. Stillman le spuse să oprească, şi detectivii 
săriră din maşină. 

Casa cea mică, străjuită de un zid înconjurător înalt, făcea o 
impresie sumbră. Printr-o poartă din şipci, intrară în grădină. 
Sergentul Crampton, care lumina cu lanterna sa de buzunar 
mergea în faţă. Dintr-o dată se opri. 

— la uitaţi-vă aici, spuse el. 

Pe dalele de piatră ce acopereau drumul, se vedeau mai 
multe pete roşii, care mai erau încă umede. Pe măsură ce 
înaintau, găseau continuu alte urme. Uşa casei era pe jumătate 
deschisă. 

Bliss intră împreună cu Crampton şi luminară pereţii cu 
lanterna. Şi aici se găseau peste tot urme de sânge — atât pe 
podea cât şi pe pereţi! 

Mai ales o cameră de la etaj arăta oribil. Nu găsiră vreun 
mort acolo, dar era evident că aici avusese loc o luptă. Unul 
dintre pereţi era stropit cu sânge de sus până jos, iar în 
apropierea uşii descoperiră amprenta unei mănuşi mânjită şi ea 
cu sânge. 

Când părăsiră casa, tocmai se oprise acolo încă o maşină. 
Din ea cobori un domn şi Crampton se duse spre el. Curând 
reveni cu informaţia că era vorba despre dl. Whistle, secretarul 
particular al ducelui de Kyle. 

— A trebuit să telegrafiez în legătură cu maşina care s-a 
furat Excelenței sale. Ducele este foarte agitat, fiindcă a avut de- 
a face cu Vrăjitorul aseară! 

— Unde anume? întrebă Bliss repede. 

— La Claire Farm — în apropiere de Seven Oaks. Ducele are 
acolo o mare crescătorie de porci, explică secretarul. Se 
hotărâse deja să se culce, când cineva a bătut la geamul 
cabinetului de lucru. Când a deschis, a văzut în faţa lui un străin 
cu nişte trăsături respingătoare. Individul era înarmat şi a 
ameninţat-o pe Excelenţa sa. A spus că-l va aduce pe dl. Mander, 
care va înopta acolo. A mai adăugat apoi că, a doua zi dimineaţa 
vor fi găsiţi ambii „aranjaţi” în acelaşi hal. 

— Şi n-a anunţat poliţia? 

— Nu. Ducele este foarte curajos. Curios este şi că am ajuns 
acolo, chiar în momentul când voia să vă cheme; mi-a spus că a 
hotărât să rămână treaz toată noaptea, şi că şi-a pregătit la 
îndemână câteva pistoale încărcate. 

Inspectorul şef se mai informă şi asupra poziţiei exacte a 
fermei: 


86 


- VRĂJITORUL - 


— Puteţi să-i telefonaţi ducelui, că vom ajunge cât se poate 
de repede la dânsul după ce vom termina aici. Mă interesează să 
cercetez şi drumul care duce spre fermă. 

După ce secretarul plecă, Bliss continuă să caute sistematic 
alte puncte de sprijin şi reuşi într-adevăr la cincizeci de paşi de 
casă, să facă o descoperire. Găsi acolo o bucată mare de pânză 
năclăită de sânge şi aruncată între nişte pietre. Din acest loc, o 
dâră neîntreruptă de sânge ducea de-a curmezişul câmpului spre 
un iaz. 

Bliss constată că în apropierea apei se afla şi locul unde 
fusese găsită maşina, ceea ce îl miră destul de tare. Dacă 
Mander fusese eliminat, atunci de ce făptaşul nu se debarasase 
de cadavrul său, ci-l transportase mai întâi în casă? 

Dar acesta nu era singurul fapt care-l uimi. 

Poliţiştii cercetară iazul cu prăjini, dar locul către care 
ducea dâra de sânge, era foarte adânc. Bliss dispuse să se ridice 
stavila pentru evacuarea apei din lac, dar nu mai rămase să 
vadă rezultatul. 

Zece minute mai târziu, maşina poliţiei gonea peste marele 
pod Westminster Bridge, îndreptându-se spre sud. 

Zorii se iviră, înainte ca detectivii să ajungă la Clare Farm. 
Găsiră destul de greu crescătoria, şi Bliss regretă că nu luaseră 
cu ei şi pe secretarul ducelui. Dar în cele din urmă ajunseră. Pe 
drumul îngust care ducea spre centrul fermei, dădură de trei 
oameni care scotoceau printre tufe, căutând după toate 
aparențele ceva. Bliss îi spuse şoferului să oprească, şi unul 
dintre muncitori, care părea şeful, i se adresă: 

— Sunteţi de la poliţie? Da' repede aţi mai venit — de-abia 
acu' un sfert de oră l-am sunat pe şeful de post! 

— Scotland Yard! Ce se întâmplă? 

— Ce se întâmplă? A fost furată „Mândria Kent-ului!” strigă 
omul. 

— Da ce-i asta „Mânaria Kent-ului?” 

— Este un porc medaliat — campionul întregului comitat. La 
fiecare expoziţie a luat premiul întâi. Doamne, ce bine ar fi dacă 
l-am găsi. Când va afla ducele, va face un tărăboi straşnic. 

— Dar când aţi descoperit dispariţia? 

— Aseară. După-amiază porcul era încă în padoc: singur n- 
avea cum să iasă de acolo. Vreun nemernic din sat trebuie să-l fi 

furat. Dacă-l prindem pe ticălos, va fi vai şi amar de el! Nu vrem 
ca îngrijitorii înfuriaţi să-l linşeze. 

— Dar unde-i ducele? 

— Ducele? In Scoţia. 

— In Scoţia? 

— Bineînţeles, replică omul nerăbdător. leri am primit o 
scrisoare din partea lui, de fapt nu direct de la el, ci din partea 
secretarei sale, d-ra Erford. 

Inspectorul şef Bliss nu-şi trăda în nici un fel stupoarea. 

— Dar secretarul ducelui nu-i un oarecare domn Whistle? 

Şeful de echipă n-auzise niciodată despre vreun domn cu 
acest nume! 

Bliss regretă acum şi mai mult, că nu-l luase cu el şi pe 
secretar. 

— Unde se află grajdurile astea? întrebă el. 

„Grajd” sau „cocină” nu erau denumiri ce se potriveau 
pentru construcţia în care era adăpostit porcul. Mulţi dintre 
muncitorii agricoli ai ducelui puteau să invidieze făptura pentru 
această locuinţă. Era un fel de casă joasă, dar în faţă se afla un 
padoc mare care-i asigura destul spaţiu pentru plimbat. Grilajul 
metalic al porţii era deschis, şi omul le explica poliţiştilor cât de 
greu putea fi scos Porcul de acolo. 

— Probabil că s-a întâmplat seara foarte târziu. Diferite 
persoane au văzut un autocamion mare pe şosea... 

— Dar ce-i asta? Bliss se aplecă şi ridică o cutie mică de 
tablă, în care se mai găsea ceva dintr-o substanţă brună, 
vâscoasă. Aţi mai văzut aşa ceva pe aici? 

Omul scutură din cap. E 

Pe o etichetă micuță scria: „ATENŢIE OTRAVA!” 

— Vrăjitorul se gândeşte într-adevăr la toate, spuse Bliss 
amărât, recunoscând scrisul lui Henry Arthur Milton. Trebuie 
analizat conţinutul cutiei. Probabil că „premiantului” îi plăceau 
dulciurile? Mi-am închipuit. Pare a fi sirop sau ceva asemănător. 
Acum ştiu şi de ce porcul n-a făcut gălăgie când a fost furat. Dar 
acolo, în spate, ce-i? Intinse mâna şi arătă un şir de construcţii, 
care aveau fiecare câte un mic ţarc în faţă. 

— Acolo adăpostim purceii. 

Ţarcurile mişunau, deoarece micuţii tocmai erau furajaţi. 

In faţa celui de-al doilea coteţ inspectorul şef se opri, fiindcă 
într-un colţ zări resturile unei pălării de pâslă. 

— Aş vrea să examinez mai îndeaproape padocul şi coteţul, 
spuse el şi deschise portiţa. Purceii se împrăştiară în toate 
părţile, dar evitară totuşi o direcţie — şi anune pe cea a coteţului 
care-i adăpostea peste noapte. Unul sau doi dintre ei se 
apropiară totuşi de uşă, dar o luară îndată la goană. _ 

Aplecându-se, Bliss reuşi să pătrundă în coteţ. Intr-un colţ, 
Mander zăcea legat, ba mai avea şi un căluş în gură. 

— Veniţi încoace, strigă inspectorul şef, şi poliţiştii care-l 
însoţiseră se grăbiră să-l ajute. 

Trecu totuşi câtva timp până reuşiră să desfacă nodurile 
meşteşugite ale legăturilor şi dl. Mander se ridică buimăcit — i se 
dădu o gură de coniac pentru a-l ajuta să se refacă. 

Nu reuşi să explice mai nimic — îşi amintea doar că însoţise 
o doamnă frumoasă şi că la un moment dat, cineva îl cărase în 
spate. Când se trezise, era înconjurat de o mulţime de purcei 
care se holbau la el, fiindcă pătrunsese în dormitorul lor... 

— Oare nu-i ciudat? spuse Bliss reflexiv. Vrăjitorul ne-a scris 
doar că vrea să vă trimită acolo unde vi-e locul. N-aş vrea să fiu 
atât de nepoliticos încât să-i dau dreptate, dar... 

— Doamna a fost una din cele mai frumoase femei pe care 
le-am văzut vreodată... 

— Da, şi eu am mai întâlnit-o pe Cora Ann Milton!!, dar nu 
ştiam că se află iarăşi în Anglia. Cred că în cursul nopţii a părăsit 
ţara. 

Un servitor al casei alerga către ei. 

— DI. inspector şef este chemat la telefon! 

Bliss făcu o mişcare de lehamite. 

— Ştiu ce mi se va spună. Oamenii au scos probabil din 
micul eleşteu din Hampstead „Fala Kent-ului”. Mi-am dat seama 
imediat că nu era sânge omenesc, şi ştiu şi unde a fost sacrificat 
nefericitul animal... 


11 Soţia lui Kerry Arthur Milton „Vrăjitorul” 

